
Docentey alumnonan 

Protesta na Colegio San Augustin pa 
motibo di e mal estado cu e scol ta aden 


ORANJESTAD- Docen- 
tenan di Colegio San Augus- 
tin MAVO tin un preocupa- 
cion grandi pa loke ta trata 
e situacion decai cu e scol 
ta aden actualmente. E scol 
aki a wordo construi na sisti 
di 1954 y nunca a haya un 
renobacion. Tin un rapport cu 
a wordo traha pa Salubridad 
Publico y e rapport aki no a 
yega cerca school. Ultimo ta- 
bata tin un plafond cu a cay 
den e camber di docentenan 
(lerarenkamer) unda cu hasta 
restonan di djaca y paloma 
tambe a bin abao. Esaki ta 
un situacion preocupante. Tin 
diferente parti di e scol cu ta 
den mal estado. 

SCOL MESTER WORDO 
RENOBA 

BON DIA ARUBA a comb- 
ersa cu Sr. Jeffrey Kelly den 
su calidad di Director di Co- 
legio San Augustin, lcende a 
splica kico ta nan intencion 
cu e “paro chikito” aki. Nan 
ta bisa cu ta basta y ta haya cu 


ta tempo pa Colegio San Au- 
gustin tambe wordo renoba. 
Nan no kier pa e scol wordo 
gelapi, manera ta e inten- 
cion, pero nan kier pa e scol 
wordo renoba. Nan kier un 
renobacion total di e scol. Tin 
miedo cu por tin residuo nan 
di “asbest” den aire, door di e 
mal estado cu e dak ta aden. 
Sr. Jeffrey Kelly, a splica cu 
diferente school rond di nan 
a wordo drecha pero di nan 
nada ainda. BON DIA ARU- 
BA a compronde cu nan a 
warda te awo pa nan protesta, 
pa motibo cu nan a warda e 
periode di examen pasa. Awo 
cu esey ta tras di lomba, nan a 
dicidi di protesta na un forma 
responsabel. Alumnonan di 
Colegio San Augustin no ta- 
bata tin mag di bandona tere- 
no di scol. Como cu ta den 
periodo di Centrale Proef- 
werk (CP), a dicidi di schuif e 
orario di esaki pa 10 or. Door 
di esaki, e muchanan a caba 
mas laat y e mayornan tambe 





por a pasa busca nan yiunan 
mas laat na scol. 

PETICION PA 
RENOBACION 
Informacion cu BON DIA 
ARUBA por a colecta na e 
sitio, ta cu dos director ante- 
rior a haci peticion pa reno- 
bacion di e scol. Pero esaki 
tabata sin ningun resultado. 
E scol ta acoge 287 alumno. 
Sr. Kelly a splica cu en ber- 
dad nan a haya un oferta, pero 
esaki tabata mustra mas bien 
cu ta lapi nan tabata lcier a 
lapi e scol. Y esaki sigur no 
ta loke nan ta desea pa e scol 
aki. Mescos cu tur otro scol a 
haya nan debido renobacion, 
esaki sigur ta loke nan ta de- 
sea tambe pa nan scol. Nan ta 
na altura cu, si encaso esaki 
sosode, cu nan lo mester wor- 
do reubica. 

RAPPORT 

Segun Sr. Kelly, for di Maart 
caba tin un rapport cla di Sa- 
lubridad Publico cu a bin in- 
specciona e scol. Pero te ai- 
nda, e como director di e scol, 
no a tabata tin “inzage” (no 
tabata tin bista) den e rapport 
aki. Kisas lo por tin cosnan 
den e rapport cu no ta con- 
viniente pa bin afo, awo cu 
ta aña di eleccion? Kisas e 
situacion lo ta mucho mas pio 
di loke e ta mustra a simple 
bista. □ 

Directora di Stichting Katholiek Onderwijs, Sra. Josette Daal: 

Renobacion di Colegio San Augustin ta riba nan 

“wenselij kheidsbegroting” 



ORANJESTAD- Ayera den 
oranan maestronan di Colegio 
San Augustin a hala e orario 
di Centrale Proefwerk (CP) 
pa dos ora y asina a tene un 
protesta chikito pa asina hala 
atencion di esunnan encarga 
pa cu e mantencion di e edi- 
ficio aki. Tanto maestro como 
alumnonan ta pidi pa e reno- 
bacion di Colegio San Augus- 
tin. 

STICHTING 

KATHOLIEK 

ONDERWIJS 

Presente na e protesta aki, 
tabata ta tambe Directora di 
Stichting Katholiek Onder- 
wijs Aruba (SKOA), Sra. Jo- 
sette Daal. Sra. Daal a splica 
na BON DIA ARUBA cu e 
por compronde e situacion 
di e mayoman, alumnonan y 
tambe e maestronan, cu ta an- 
helando pa e renobacion di e 
scol. SKOA tin tur aña den e 
wenselijkheids begroting, e 
renobacion di e scol aki, pero 


manera Sra. Daal mes ta bisa, 
e ta keda un “wens”. Pero na 
dado momento ta sinti cu e 
scol a wordo lubida. E scol a 
manera wordo “lubida”. En 


berdad e scol ta den mal es- 
tado. Sra. Daal a papia cu es- 
unnan encarga cu Ministerio 
di Enseñansa y lo mester sinta 
hunto na mesa pa loke ta trata 


e renobacion di e scol aki. A 
sali un carta di urgencia pa 
Minister di Enseñansa riba e 
problematica aki. Awo nan ta 
sperando contesta riba e carta 
aki. 

RAPPORT 

BON DIA ARUBA por a 
compronde for di Directora 
di SKOA cu desde Maart a 
sali un rapport relaciona cu 
e inspeccion cu Departamen- 
to di Salubiridad a haci na e 
scol. Den e rapport ta para 
cu en berdad e scol in mes- 
ter di renobacion. SKOA ta 
haya “inzage” den e rapport 
y nan lo informa e Director di 
e scol aki riba e rapport aki. 
Sra. Daal no por a duna mas 
informacion tocante e rapport. 
E rapport aki lo wordo manda 
pa e Minister di Enseñansa. 

SCOL LUBIDA 

Unico scol den vecindario cu 
no a wordo renoba, pa cual 
cu maestronan di Colegio 


San Augustin ta sinti cu nan 
ta wordo lubida. E edificio di 
Colegio San Augustin hopi 
biaha ta bira victima di van- 
dalismo. Ta enfatisa cu e edi- 
ficio di Colegio San Augustin, 
for di aña 1954 cu el a wordo 
constmi, nunca mas a haya un 
renobacion. Director di Co- 
legio San Augustin a manda 
un carta pa SKOA tocante e 
rapport aki y nan ta sinti cu 
nan no ta haya reaccion. Sra. 
Daal a splica con e procedura 
ta bay, cual ta via e wensen- 
lijkheidsbegroting. Esaki ta 
wordo pidi via Departamento 
di Enseñansa, poniendo en- 
fasis riba e edificionan cu pa 
SKOA ta un prioridad. Hopi 
di e scolnan cu ta resorta bou 
di SKOA a haya un renoba- 
cion, pero ainda tin hopi mas 
pa haci riba otro scolnan cu 
ainda no a yega na beurt. Se- 
gun Sra. Daal, SKOA ora cu 
ta pidi prioridad, ta pidi pa 
nan wordo skucha. □ 


Minister di Economia, Asunto Socialy Cultura, sra. Michelle Hooyboer-Winklaar 

No tin base legal pa kita monumento priva 



Minister di Economia, Asunto Social y Cultura, 
sra. Michelle Hooyboer-Winklaar. 


ORANJESTAD - Si tin un 
monumento cu ta den man di 
un famia of priva, no tin nada 
cu por wordo haci si nan no 
ta dispuesto pa bende esaki of 
draag e over, segun Minister 
di Economia, Asunto Social y 
Cultura, sra. Michelle Hooy- 
boer-Winklaar na BON DIA 
ARUBA. No tin un base legal 
cu por kita e propiedad for di 
nan. 

Hopi di e monumentonan cu 
ta den mal estado cu por mira 
na Amba tin disputa den e 
famia, un no kier bende otro si 
kier of nan kier sa e prijs. Es- 
aki ta algo cu a pasa cu varios 
di e monumentonan aki. Tin 
varios cu si ta interesa den e 
monumentonan historico di 
Aruba. 

Gobierno a yega na un acuer- 
do cu Stichting Monumenten- 
Fonds Amba algun aña pasa 
pa ricibi fondonan pa drecha 
e monumentonan. 

Tabata tin fondo caba for di 
exterior cu por a wordo uza, 
entre otro Nationale Restaura- 
tie Fonds. 

FONDO TA PONE PLACA 
DISPONIBEL 

Nationale Restauratie Fonds 


a pone placa disponibel den 
Stichting MonumentenFonds 
Amba pa por haci lening pa 
renoba monumentonan, pero 
cu ta wordo paga. Minister 
Hooyboer-Winklaar ta sigui 
bisa, cu Stichting Monumen- 
tenFonds Amba tin algun edi- 
ficio cu ta cay bou di nan. Dos 
di e edificionan cu ta cay bou 
di nan ta Censo y ARA, y es- 
akinan ta wordo verhuurd na 
Gobierno. 

E placa cu nan ta ricibi for di 
Gobierno, nan ta draai riba dje 
pa asina mantene nan edificio- 
nan. 

NO TABATA PAGA HUUR 

Gobierno anterior pa basta 
tempo no tabata paga huur, 
unda a keda zweef cu e pal- 
abracionnan anto e huur mes 
no a keda concretisa y den 
cierto forma tabata yena e 
fondo bek, e ta bisa. Esey a 
crea un problema cu e man- 
tencion di e edificionan aki cu 
por wordo mira. 

Awo a cuminsa wak kico ta- 
bata e palabracion anterior, y 
ta spera cu awo si lo duna e 
fondonan necesario pa sigui 
mantene e edificionan aki. 
Minister ta di acuerdo cu e 
edificionan aki mester di man- 
tencion. 


INTENCION PA PONE 
ALGO DISPONIBEL 

Gobierno tin un proyecto cu 
nan ta trahando riba dje, pa- 
sobra Nationale Restauratie 
Fonds a pone den Stichting 
MonumentenFonds Amba pa 
proyectonan mas grandi. Se- 
gun Minister di Asunto Social 
y Cultura, semper tabata tin 
e intencion pa pone algo dis- 
ponibel pa e monumentonan 
priva. 

Por ehempel un cas cu e doño 
no kier bende na Gobiemo 
pero cu ta desea di drecha 
esaki y no ta haya lening na 
banco, y esaki ta pone cu nan 
por yega na e Fonds cu por 
yuda nan. 

UNDA E FONDO TA BAY 

Durante e biahe pa Hulanda 
di Minister, nan a papia cu e 
Fonds cu ta dispuesto pa yuda. 
Esaki ta pone cu nan mester 
rond af unda e fondo ta bay 
y cu tin un pot, pa cualkier 
persona cu kier restaura nan 
monumento. 

Si tin e pot aki, e persona por 
haci peticion na esaki como 
lening, pa por drecha e monu- 
mento y despues paga esaki 
bek cu ta bira un revolving 
fond. □ 

Directora di Stichting MonumentenFonds Aruba sra. Anne Witsenburg-de Jong 


Censo/Stadhuis ta bay wordo restaura 



Directora di Stichting 
MonumentenFonds Aruba 
sra. Anne Witsenburg-de 
Jong. 

ORANJESTAD - E monu- 
mentonan historico di Aruba 
ta e identidad di e isla, pero 
nan ta wordo benta abou, 
kibra of pinta. Cada monu- 
mento na Aruba tin un storia 
tras di dje, cu ta identifica tur 
e cambionan cu e pais a pasa 
den. Stichting Monumenten- 
Fonds Aruba ta existi desde 
1996, y desde e tempo ey nan 
tin como meta pa restaura y 
proteha e monumentonan di 
Aruba. 

Directora di Stichting Mon- 
umentenFonds Aruba, sra. 
Anne Witsenburg-de Jong a 
reacciona riba e reciente ar- 
ticulo publica den BON DIA 
ARUBA over di e monumen- 
tonan y graffiti. E ta bisa, cu 
nan no ta haya hopi problema 
cu graffiti ta wordo haci riba e 
monumentonan cu ta cay bou 
di nan. Directora di Stichting 
MonumentenFonds Aruba ta 
sigui bisa BON DIA ARUBA, 
como cu nan a pone muraya 


rond di e monumentonan, es- 
unnan cu ta pinta graffiti no 
ta yega pa haci esaki riba e 
monumento mes sino riba e 
muraya cu a wordo poni. 

INSPECCION 
E mantencion pa e edificio 
di Censo/Stadhuis no a bay 
bon pa motibo cu no tabata 
tin suficiente personal, pero 
tin budget pa haci e manten- 
cion, segun sra. Witsenburg- 
de Jong. E ta sigui bisa, cu 
prome nan no tabata tin sufi- 
ciente tempo pa por a contro- 
la tur e monumentonan ora cu 
nan cuminsa kibra, pero awo 
esaki a cambia. Reciente- 
mente nan a tuma sr. Albertus 
Janis den servicio, kende ta 
inspecciona tur e monumen- 
tonan y ta traha un schedule 
pa ki tempo cada monumento 
mester ricibi nan mantencion 
adecuado. 

Sr. Janis na e momentonan 
aki hunto cu personal di 
Monumenten Bureau ta ha- 
ciendo inspeccion di Censo/ 
Stadhuis. E dos persona aki 
ta controlando full e edificio, 
pa asina nan wak con ta bay 
restaura e edificio di Censo/ 
Stadhuis. Directora ta spera 
cu pa luna di September por 
cuminsa restaura e edificio di 
Censo/Stadhuis. 

RESERVA BUDGET 
Biniendo cu un schedule di 
mantencion pa e monumen- 
tonan, ta pone cu Stichting 
MonumentenFonds Aruba 
tur aña por planea mas miho, 




Edificio di Stichting MonumentenFonds Aruba. 



Stadhuis. 


y reserva budget pa proyec- 
tonan cu tin di termina. Prome 
Stichting MonumentenFonds 
Aruba tabata haya subsidio di 
Gobierno, pero awo no mas. 
Segun sra. Witsenburg-de 
Jong, nan a dicidi di no sigui 
ricibi subsidio for di Gobier- 
no, pasobra nan ta drey riba 
entrada di e edificio cu ta na 
huur, manera esun di Censo/ 
Stadhuis. 

BON DIA ARUBA a pun- 
tra sra. Witsenburg-de Jong, 
despues cu keda cla cu e 
restauracion di Censo/Stad- 
huis riba nan schedule cua 
ta e siguiente edificio. E ta 
bisa, cu aparte di inspecciona 
Censo/Stadhuis pa dos siman 
caba, nan ta bay na Monu- 
menten Bureau pa wak ki tur 
mester wordo drecha. 

PROTEHA 

MONUMENTONAN 

PARTICULIER 


Tin monumento cu ta cay bou 
di doño particulier, y algun di 
nan no ta proteha. 

Esaki ta un tristesa, pa mo- 
tibo cu e monumento aki ta 
bay atras. 

Algun particulier ta acerca 
sea Stichting Monumenten- 


Fonds Aruba of Monumenten 
Bureau buscando conseho 
con pa mantene esaki. 

Sra. Witsenburg-de Jong ta 
bisa, prome cu nan duna un 
conseho e mes ta bay pa wak 
con e monumento. □ 



Muraya di Censo/Stadhuis cu mester wordo pinta. 

Pa garantisa suministro di coriente stabiel y confiabelpa Aruba 

N.V. Elmar ta reemplaza transformator cu un 
inversion riba 2.5 miyon florin 




ORANJESTAD - Den e 
proceso di renobacion y man- 
tencion di henter e red di N.V. 
ELMAR, e momento a yega 
pa reemplasa e transforma- 
tornan situa na Palm Beach, 
cu ta data di aña 1991 y sigur 
no ta funciona optimalmente 
manera e demanda ta exigi. E 
transformatornan nobo aki ta 
mas sofistica y cu mas capa- 
cidad, ta bai for di 17 MVA 
pa 20 MVA, pa por cumpli 
cu e demanda actual di cori- 


ente, brindando e comunidad 
completo un miho calidad di 
suministro di coriente. 

DISTANCIA LARGO 

E dos transformatoman ta 
converti 60.000 voltpa 12.000 
volt y e kabelnan di 60.000 
volt ta pa transporta coriente 
riba distancia largo, compara 
cu e kabelnan di 12.000 volt, 
cu ta pa suministra coriente 
den e barionan cu ta conecta 
cu e ‘onderstation’. 




GASTO 

E gasto total di e proyecto aki 
ta riba 2.5 miyon florin y N.V. 


ELMAR ta invertiendo con- 
stantemente den e red di cori- 
ente, pa asina por keda garan- 


tisa un suministro di coriente 
stabiel y confiabel na e pueblo 
di Aruba. □ 

Minister Benny Sevinger: A extende fecha pa finalisacion 



Contratista encarga cu Caya Grandi no ta haya 

boet pa trabaonan atrasa 


Ministro di Infrastructura 
y Integracion, sr. Benny 
Sevinger. 

ORANJESTAD - E proyecto 
di embeyecemento di Caya 
Betico Croes, den boca di 
pueblo Caya Grandi, ta cay 
completamente bao di e su- 
pervision di DOW (Dienst 
Openbare Werken) y Gobi- 
emo y ta wordo ehecuta pa e 
contratista Mantbraca, kende 
tin e tarea di traha riba dje 
y entreg’e den su totalidad. 
Sinembargo, e contratista 
tabata tin fuerte retrasonan 
caminda cu supuestamente 
mester paga un boet cu ta core 
den careda di 13.000 Florin 
pa dia y cu si e proyecto aki 
no keda cla pa fin di luna di 
Juli, esaki lo por acumula na 
Afls. 728.000. Segun Min- 
ister di Infrastmctura y Inte- 


gracion, sr. Benny Sevinger, e 
contratista no ta pagando nin- 
gun boet y cu DOW a extende 
e ehecucion di e trabaonan, 
pero si e extension aki vence, 
e contratista mester paga e 
boet. BON DIA ARUBA a 
purba di drenta den contacto 
cu director di DOW, sr. Jossy 
Figaroa, pero e no tabata dis- 
ponibel pa duna comentario 
referente na esaki. 

POSIBEL MOTIBONAN 
PA TARDANSA 
Tabata tin varios motibo pa- 
kico Caya Grandi no por a 
keda cla, entre otro tubonan 
di coriente cu no por a wordo 
haya, natuurstenen cu a wor- 
do geordo na Colombia cu a 
yega fin di aña na Venezuela. 
Pa motibo di transporte, ka- 
belnan di telefon cu mester a 
wordo drecha, cosnan cu mes- 
ter a wordo besteld, awa cu a 
yobe, ta un lista largo di in- 
conveniente tabata tin pa loke 
ta e retraso di e proyecto aki. 
Proyectonan di infrastmctura 
cu ta concerni loke ta trata 
caya y vooral si tin cu coba 
den e caya lo bay haya prob- 
lemanan cu no por premira, 
segun e mandatario. Si ta 
traha un edificio ta menos, pa- 


sobra ta trata aki di fundeshi, 
etc., cu no tin nada cu por ta 
un sorpresa. Pero proyec- 
tonan manera Caya Grandi, 
coba topa cu un riool cu a 
kibra, cu tin cu wordo drecha. 
E riool tin tubonan di asbest 
cu mester para trabao, y yama 
instancianan concerni pa pur- 
ba di resolve e problema pa 
ocasiona mas daño. Esaki ta 
trece tardansa den henter e pl- 
anificacion. E ta proyectonan 
dificil pa por maneha, pero 
toch mester por pone metanan 
y purba di alcansanan, segun 
e mandatario. Esey constante- 
mente DOW ta haci y purba 
di alcansa, pero semper y cu- 
ando ta tene cuenta cu tin con- 
tratiemponan cu mester por 
pasa over di nan. 

KEDANDO CLAPOCO 
POCO 

Segun e mandatario a con- 
firma na BON DIA ARUBA, 
cu al final e ta kere cu e no ta 
costa mas placa na e pueblo di 
Amba y lo bay tin un caya cu 
e comunidad por ta orguyoso 
di dje. E ta sigui comenta cu 
por mira cu ya caba a cuminsa 
biba. Por mira e matanan cu a 
wordo poni. Por mira e ambi- 
ente di e hendenan cu nan por 


Parti pariba di Caya Betico Croes cu actualmente e contratista 
Mantbraca ta trahando riba dje. Nan tin extension te Juli pa por 
keda cla cu nan trabao. 


StNDICATO ADUANERO Dl ARUBA 

L G 5miji LFcuto-wrl C l > M OwvnUf. An£* 

Apreciable miembronan, 

Pa medio die saki nos kier a invita boso, pa un reunion general di miembronan, 
conforme articulo 14 inciso 1 di nos Statutonan, cual lo tuma lugar riba 14 di Juni 2013, 
pa 7 f or di anochi, na SEPPA. Si no tin quomm, e reunion lo wordo aplaza pa mey ora, 
despues di cual e reunion lo sigui cu of sin quomm. 

Puntonan di agenda lo ta: 

1. Apertura 

2. Relato di Secretaria 

3. Relato di Tesorero 

4. Eleccion (asignacion)papuestonan vacante den directiva 

5. Palabra liber 

6. Clausura 

Cualkier miembro cu ta desea di pone su mes eligibel pa un puesto di miembro di 
directiva lo por haci esaki promer of durante reunion general di dia 14 juni 2013. 

Na turno pa baha ta Raquel.G. Tromp Comisario 

Magda Kock-Cardoeze Comisario 
Sonny Vrolijk Comisario 


Un Saludo cordial den nomber di S ADA, 
Presidentdi SADA, S.G.Hemandez 




Parti pabao di Caya Betico Croes ta practicamente cla. Por 
mira cu ya el a coy su forma y hendenan ta cana cu hopi 
facilidad haciendo nan compras. 


cana y haci nan compranan. 
A kibra loke ta e acera. Antes 
tabata tin dos acera, awo ta un 
solo acera. Tin un solo ave- 
nida. E rail a keda cla den e 
caya principal. E di dos tram 
a yega. Posiblemente aweno- 
chi lo bay test’e. E double 
deklcer a yega. Awor aki ta 
bezig cu e parti di siguridad. 
E haltenan a cuminsa yega. A 
instala e prome caba. Awor ta 
wardando e fundeshinan lceda 
cla. Poco poco tur cos ta cay 
na su luga pa por bisa cu e 
proyecto en todo caso, e Caya 
Grandi ta cla. Playa falta hopi 
ainda. Falta Hendrikstraat, 
entre otro, tur e cayanan par- 
ti patras, Wilhelminastraat, 
Schelpstraat. Den e proximo 
añanan lo bay ta hopi bezig 
den playa. Tin cu bay Rancho 
ainda, bay te na Companashi, 
e minister a splica BON DIA 
ARUBA 

UN INVERSION 


CUANTIOSO 

Minister Sevinger a sigui 
splica cu trabao ta bay tin den 
e proximo añanan pa loke ta 
nos centro di ciudad. Hunto cu 
esey ta bezig cu e BID (Busi- 
ness Improvement District) cu 
lo bay maneha e caya grandi. 
Inversion ta 100 miyon den su 
totalidad. Esaki ta sin conta e 
areanan pafo. Mester un or- 
ganisacion cu ta bay mantene 
e inversion aki. Ta bay pro- 
move e area di Oranjestad cu 
ta bay haci e tiendanan mas 
accesibel, purba di organisa, 
siguridad den e area aki pa 
trece e trankilidad pa e hen- 
denan por shop, e parkeonan 
cu mester bin ainda. Ta hopi 
cos mester sosode den e prox- 
imo añanan pa caya grandi 
cuminsa florece atrobe. Poco 
poco e hendenan ta cuminsa 
custuma, segun Minister Se- 
vinger. Esey ta e pasonan cu 
falta ainda. □ 

Father’s Day menu: 


K 

# JP 


dppsdi^BÁ : Our best selling sautéed Conch or Traditional Argentinean Grilled Chorizo y Morcilla 
£nJbm: Argentina’s most popular cut, the Skirt Steak or Mixta Mar sampler, our signature seafood dishes 

Grouper Fillet, Garlic Shrimps & Calamari Buenos Aires 
Dessert: A sampler of our most popular Caramel Flan, Crepes & Brownies. 

$38.00 +15% service charge and tax $ 0 ^ 


Or enjoy our regular A La Carte Menu Open daily 11:30 am 

For reservation II 582-3677. Wilhelminastraat 80 


11 pm Kids Playroom - Live music 

www.elgaucho-aruba.com 


Presidente di sindicato TOPA, René Bernabela 


No ta director di DOW ta percura pa empleadonan haya promocion 



Infragebouw situa na Wayaca unda Dienst Openbare Werken ta situa. 


ORANJESTAD - Emplead- 
onan di DOW (Dienst Open- 
bare Werken) ta pasando den 
varios problema, entre otro 
nan promocion. Y dado mo- 
mento nan tin e impresion cu 
ta e director di DOW ta esun 
cu ta otorga e promocionnan 
den e departamento. Pero 
presidente di sindicato TOPA, 
sr. René Bemabela ta refuta 
esaki y a splica BON DIA 
ARUBA e caminda corecto 
cu aplicacion pa promocion 
ta wordo haci. 



Presidente di Sindicato TOPA, 
sr. René Bernabela 

MANERAINCORECTO 
PA HIBA MANEHO 

Sr. Bernabela a splica sindi- 
cato TOPA a wordo acerca 
pa e trahadonan di DOW, mi- 
rando cu nan a bin ripara cu e 
maneho di procedura con pa 
trata e peticion riba nan pro- 
mocion cu e otro sindicato cu 
nan tabata afilia na dje a hiba, 
no tabata esun corecto. 

Den gobierno no ta manera 
den sector priva y sector di 
gobiemo tin un otro manera 
con un aanvraag pa promo- 
cion tin cu wordo pidi, segun 
e sindicalista. E tin su camin- 
da con e tin cu bay. 

UN CAMINDA LARGO 
PERO CORECTO 
Internamente den e departa- 
mento e peticion pa promo- 
cion mester wordo procesa. 
Na e momento cu e termina, 
e tin cu sali for di e depar- 


tamento, den e caso aki na 
DOW. E ora e ta bay na e 
departamento di Recurso Hu- 
mano y despues e ta bay na 
e Ministerio, den e caso aki, 
di e Minister cu ta encarga 
cu infrastmctura, pa e bay 
gobemador. Aki e ta wordo 
goedgekeurd, pa e bin bek e 
ministerio, pa e ora e trahado 
haye den su man, caminda e 
ta haya su promocion core- 
spondiente. 

E motibo ora cu a splica e 
trahadonan di DOW esaki 
ta e caminda corecto cu tin 
cu bay, no manera con nan 
a wordo bisa cu ta e direc- 
tor di DOW, den e caso aki, 
sr. Jossy Figaroa, tin cu duna 
nan, nan promocion. 
DIRECTOR 
MESTER ZORG PA 
DOCUMENTACION 
Sr. Bernabela: “Mi ta kere cu 
si bo ta un ambtenaar cu ta 
traha basta aña den gobierno, 
mester por sa cu e sistema ey 
no ta existi.” Ta p’esey tin un 
LMA caminda ta defini con 
un promocion ta wordo trata, 
el a splica. E minister encarga 
ta esun cu ta handle cu amb- 
tenaar, den e caso aki, cu ta 
trahando na DOW, zorg pa e 
haya su promocion corecta- 
mente y no director di DOW 
ta esun cu tin cu zorg pa e 
trahado haya su promocion. 
pero si e director locual e tin 
cu haci ta, e tin cu haci su 
trabao den e parti di prepara- 
cion pa e documento sali. E 
evaluacion mester sosode den 
e propio departamento di Per- 
soneelszaken di DOW, y ora 
cu e firmanan ta bao di dje, 
nan ta sali di DOW y ta bay 
na e departamentonan con- 
cerni di Recursonan Humano, 
pa Minister di Infrastmctura 
zorg pa e bay gobemador y 
otro camindanan, bin bek pa e 
trahado haya su Landsbesluit 
cual e ta haya su promocion 
den su man den e caso aki. 
Esey ta e procedura corecto. 
EMPLEADONAN 
SATISFECHO 
Bernabela a splica BON DIA 


ARUBA cu e empleadonan a 
keda sumamente satisfecho 
cu e splicacion y logicamente 
ta haya cu tur e trahadonan cu 
tabata afilia na e otro sindica- 
to, a tuma nan retiro y a afilia 
na sindicato TOPA e ora ey. 

NOPORBINCU 
SINDICATO BAO DI 

MATADIKWIHI 
Hopi biaha ta tende cu no 
solamente na DOW of otro 
departamentonan cu kier bin 
cu nan propio sindicato. 
Segun sr. Bernabela, e no tin 
nada contra, pero un cos hopi 
hende tin cu tene na cuenta 


ta ora cu kier bin cu un sin- 
dicato, no por bin cu un sin- 
dicato bao di mata di kwihi. 
Ora cu kier lanta un sindicato, 
e mester tin su statutonan na 
su luga bon hinca den otro pa- 
sobra ta cualifica cu kier pone 
den un forma formal cu tur su 
reglamentonan domestico via 
di notario y despues e wordo 
inscribi den e Departamento 
di Asuntonan Huridico di Go- 
bierno. 

Ta full un procedura y ta cues- 
tion cu ta por dura lunas pa 
despues na final e wordo pu- 
blica den e aflcondigingsblad 


y finalmente wordo publica. 
Esaki ta proceduranan nor- 
mal cu ora cu kier lanta un 
sindicato ta e caminda ey tin 
cu encamina. No por lanta un 
sindicato sin mas. Tin camin- 
danan defini den ley kico ta 
come y bebe con pa lanta un 
sindicato. 

No ta bisa cu e no ta imposi- 
bel cu nan por lant’e, pero si 
ta bisa cu tin cu tene na cuen- 
ta y nan tin cu sigui e regla cu 
ta ancra den ley kico ta come 
y bebe pa por lanta y bon na 
un propio sindicato.C] 


fac&book coini'-vemaaruba 

Durante acto protocolario: 

Comunidad Filipino a celebra nan Dia di nan Independencia 

cu gradicimento pa pueblo di Aruba 




papel den comunidad y nan 
responsabilidadnan pa un cu 
otro, creando harmonia hunto 
cu e pueblo Arubano. 

E celebracion a continua den 
oranan di anochi na Centro di 
Bario Noord, caminda nan a 
celebra hunto cu demas Fili- 
pinonan y pueblo di Aruba 
en general cu nan cuminda 
tipico y entretenimento. Riba 
e combinacion di foto por tira 
un bista di e acto protocolario 
cu a tuma luga ayera mainta 
den Wilhelminapark.Q 


ORANJESTAD - Ayera, 
durante oranan di mainta, 
comunidad Filipino a reuni, 
hunto cu Ministeman, Gober- 
nador di Amba y demas invi- 
tadonan, pa celebra e hecho 
cu nan a recorda Dia di Nan 
Independencia. 

Esaki a tuma luga den Wil- 
helminapark, caminda nan 
haci un ofrenda floral. Fuera 
di e demas invitadonan, taba- 
ta t’ey presente Consul Hon- 
orario di Filipinas, sra. Amy 
Mendes como tambe repre- 
sentante di Embahada di Fili- 
pinas na Washington y tambe 
directiva di UFIFCOA, cu ta 
e fundacion di e comunidad 
Filipino na Aruba. Tabata tin 
discurso di tanto e presidente 
di e Fundacion, como tambe e 
Consul Honorario, expresan- 
do nan gratitud y splicando 
nan meta tanto den e area di 


labor como tambe personal 
riba e isla, sin lubida nan pais 
natal. Fuera di esey, presiden- 
te di Fundacion UFIFCOA a 
duna un relato caminda nan ta 
promove amistad y compro- 
ndemento mutuo y mantene 
unidad y relacionnan harmo- 


nioso entre e Filipinonan na 
Amba, como tambe repre- 
senta e pais na Aruba, den e 


diferente actividadnan cu tin, 
entre nan actividadnan social 
y cultural. Pa organisa y sos- 
tene proyecto y actividadnan 
pa reconoce talentonan di 
Filipinonan, entre otro cos- 
nan. Tambe e Fundacion ta 
encurasha pa su miembronan 
pa prepara e hobennan pa bira 
ciudadanonan excepcional 
di Aruba. Cu e obhetivonan 
aki pa guia e comunidad, 
nan ta enfoca riba asuntonan 
importante. Tabata un dia 
sumamente special, caminda 
Filipinonan a sa di acepta nan 


OPORTUNIDAD PATRABOU 

Arion Wine Company N.V. ta busca un persona 
dynamico pa e funcion di 

Sampling Host(ess) 

NA SUPERMERCADO (PART-TIME) 

Abo ta dispuesto pa traha Diabierna y/of Diasabra di 
4.00 pm pa 8.00 pm y bo kier siña mas di biña? 

Si bo contesta ta si y bo ta interesa, 
bo por solicita door di yama nos entre 
2.00 pm - 5.00 pm na tel. 5833325. 

Solicita ta posibel te cu Dialuna, 17 di Juni 2013 


R. TORRES SERVICE 
AND CLEACNING N.V. 

Ta busca 

AFVAL SORTEERDER 
HELPER CHICAPOS 

Contact persoon: sra. Ingri del Valle 
Tel: 594-3314 


Prome cu solicita of yama, mester pasa registra 
na DPL Seroe Blanco #4, cu un cedula 
of papel di Afl. 5,= di Registro Civil entre 
7:30am - 11:00mainta di 
Dialuna pa Diabierna. 

Choller ta drenta den Departamento di Salubridad pa horta 



Choller a kibra glas di porta E flatscreen cu e choller a horta pero ora el a bay bula e cura, 

ela lag’e cay 


tira un bista y paden a topa cu 
e glas di e porta kibra na di 
dos piso, un baki mata tambe 
ela kibra y den un oficina ela 
haci un desaster. Na varios 
caminda ela kibra e plafond, 
te hasta den baño tabata falta 
parti di e plafond. Ela bay asi- 
na leu di pone un palo contra e 
sensor pa e alarma no activa. 
Unda ela horta e flatscreen y 
ela reboltia e oficina aki por 
completo. 

Polis a tuma tur dato y a pasa 
e caso aki den man di recher- 
che pa mas investigacion.Q 



Polis Controlando rond di e 
edificio 



Un di e oflcinanan cu e 


choller a reboltia 
ORANJESTAD - Diaran- 
son pa mas o menos lor y 
mey di marduga alarma na 
edificio di departamento di 
Salubridad den Caya Ing. 
Roland H. Lacle ta wordo ac- 
tiva, mesora e security guard 
ta bay na e sitio y ta topa cu 
un choller bulando cura y den 
su afan e ta laga un flatscreen 
cay. E security guard ta purba 
para e choller pero ta menasa 
e security guard cu un arma 
blanco. Polis ta yega hopi lihe 
na e sitio y e security ta splica 
nan cua choller, mesora polis 
tabata sa ta cua, e choller aki 
ta un conoci di polis cu a keda 
un tempo ausente pa motibo 
di a haya su mes envolvi cu 
husticia y a cay cera pa un 
tempo, pero actualmente ta 
bek riba caya y tin hopi hende 
den e area aki terorisa cu su 
kiebronan, patruya di polis a 
tira un bista rond pa wak si 
nan por topa cune pero no a 
logra hay’e. Un persona en- 
carga cu e oficina a bin habri 
e porta di e edificio pa polis 



Fofd Plafi di 
Mantencion 


3 YEAR FREEFORD MAINTENANCE PLAN 




&o Further 

When you buy a 2013 Ford Fle&ta, Focus, Escape or Exptorer in stock 


rEcehw thE 3 v&ar FrEE MalnljBnancE Ran. TUe FrsE MalntEnante Ptan* ravers re^ulEr 
ChCiCkvtW. rgulmi? InvpcCEi^n^RriJwntlvicC^A rcnleu^rrw^fH nOirtaL "w^r 0ñd Cea*" 

PASSSOJSl tor CARS 


R. E. Yrausquin & Sons 

Studiantenan di Schakel College cu resultadonan positivo 
di e competencia di Wiskunde Internacional W4Kangoeroe 





STATEN VAN ARUBA 

OPENBARE VERGADERING OP13 JUNI2013 OM 
09:30 UUR V.M. IN DE VERGADERZAAL VAN DE STATEN VAN ARUBA 


Ti BEHANDELEN ONDERWERP 


Aqenda: 

1) . Ingekoen Stukken 

2) . Advies van de Centrale Commissie d.d. 24 April 2013 inzake. 

a. Instelling en Samenstelling Vaste en Bijzondere Commissie va 
de Staten voor het resterende Zittingsjaar 2012 - 2013. 

b. Instelling en Samenstelling Commissies van het Latijns- 
Amerikaanse Parlement voor het resterende Zittingsjaar 2012 - 2013. 

De Griffier, 
mr. J.A. Sherman 


ORANJESTAD - Studian- 
tenan di Schakel College tur 
aña ta participa na un com- 
petencia di wiskunde cu ta 
wordo yama W4Kangoeroe. 

E aña aki un total di 6.5 miyon 
studiante for di 50 pais en to- 
tal a participa na e competen- 
cia aki cual ta consisti di pre- 
guntanan “mulitple choice” 
original y creativo. E nivel di 
dificultad ta varia di facil pa 
basta dificil y ta consisti di 5 
diferente categoria: wizFUN, 
wizKID, wizSMART, wiz- 
BRAIN, y wizPROF. E pais- 
nan cu a participa ta comparti 
den region y conhuntamente 
nan ta yega na e preguntanan. 
Schakel College por ta hopi 
orguyoso e aña aki mirando 
cu 3 di su studiantenan a gana 
e prome luga den e diferente 
categorianan. Stein Koch di 


lste klas MAVO a gana wiz- 
SMART di su mesun colega- 
nan pero tambe di tur e otro 
participantenan di MAVO 1 
di e otro paisnan. Noor van 
Thiel (Havo/vwo2) a gana 
wizBRAIN y Dennis Fun 
(vwo5) a gana wizPROF. 
Manera ta conoci, e Kango- 


eroe ta descendiente di Aus- 
tralia y esaki ta conta pa cu 
e competencia aki tambe. E 
W4Kangoeroe competen- 
cia aki a wordo organisa pa 
prome biaha na aña 1980 
cu e meta pa laga e partici- 
pantenan experencia e vak 
“wiskunde”como uno dib- 


ertido y “challenging” pa tur 
hende riba nan mesun nivel 
personal. Ta papia aki di entre 
24 pa 30 preguntanan cu un pa 
un ta exigi creatividad, bay- 
endo di facil pa mas dificil. 
E competencia aki ta pa tur 
hende y no ta necesario pa ta 
bon den e vak di “wiskunde”. 


Loke ta haci e competencia 
aki mas leuk ta cu despues cu 
cada studiante ricibi nan re- 
sultado y test bek, nan ta keda 
papia di esaki pa dianan largo, 
nan ta bay cas cun’e y asina 
presente na nan familiaresnan 
kende tambe ta gosa di esaki. 
□ 


Fundacion Parlamento Hubenil Aruba y 
Asociacion Conseho Hubenil Aruba 

A cumpli 10 aña existencia 
parando fuertemente pa 
derecho y opinion di hobennan 


ORANJESTAD - Diado- 
mingo awor 9 Juni 2013 Fun- 
dacion Parlamento Hubenil 
Aruba y Asociacion Conseho 
Hubenil lo celebra nan di 10 
aña di existencia. Parlamento 
Hubenil Aruba a crece duran- 
te e añanan ganado su ex- 
perencia propio como un or- 
ganisacion di hoben pa hoben 
pasando den diferente faceta- 
nan, cu awe a logra ta fuerte- 
mente estableci y reconoci. 
Cu alegria como un Famia di 
PH unda su miembronan lo 
celebra e dia tan special aki, 
recordando ful e trayectorio 
di Parlamento Hubenil su 10 
aña di existencia. 

Dentro di añanan Fundacion 
Parlamento Hubenil Aruba a 
brinda su miembro di Aso- 
ciacion Conseho Hubenil 
nan experencia riba diferente 
tereno, ofreciendo diferente 
curso formando caracteristi- 
canan fuerte y positivo den 
su hobennan caminda e ho- 
bennan a crece tanto como 
persona y cu hopi conoce- 


mento riba diferente area. 
Un Pabien na Parlamento 
Hubenil su miembronan y cu 
sosten di nan mayornan cu ta 
haci cu Parlamento Hubenil 
Aruba por t’ey awe parando 
fuertemente pa e derecho di 
nos muchanan/hobennan. 
Alabes Fundacion Parla- 
mento Hubenil Aruba kier a 
gradici tur companianan pa 
cu nan aporte y contribucion 
cu yuda, sostene y confia den 
proyectonan cu a bin 100% 
di nos hobennan y cu nan a 
eherce e proyectonan boa gia 
di un coordinadora di proyec- 
to y cu e proyectonan a logra 
nan exito y marca historia 
caminda ta demostra cu nos 
hobennan di Aruba tin talento 
y cu nos hobennan ta innova- 
tivo y cu nos hobennan tambe 
por contribui positivamente 
na e comunidad Arubano y 
treciendo e cambio positivo 
pa otro hobennan. Un danki 
caluroso y di curason ta bai 
na tur instancianan cu a traha 
cerca di nos organisacion. Un 
danki ta bai tambe na e direc- 
tie y personal di Fundacion 
Parlamento Hubenil Aruba 
pa nan dedicacion y amor pa 
cu e hobennan di Asociacion 
Conseho Hubenil Aruba y 
sigur tambe na e miembronan 
di Directiva di Fundacion pa 
nan sosten y apoyo na e direc- 
tie y personal di Fundacion. 

Y por ultimo na e miembro- 
nan hoben di Parlamento 
Hubenil Aruba cu a traha y ta 
trahando boluntariamente den 
e organisacion pa asina hiba 
e organisacion y su hoben- 
nan mas padilanti cu e meta 
principal di e organisacion 
esta crea lidernan di mayan y 
stimuli un cultura di debate, 
unda e hoben su bos ta resona 
y principalmente sostenedo e 
derecho di mucha/hoben na 
Aruba. Nos hoben di awe, 
lidernan di mayanQ 


B-DAYS AND MORE 

Ta busca 

ALLAROUNDHANDYMAN 

Adres: Caya G.F. Betico Croes #164 
Tel: 582-9450 


Prome cu solicita of yama, mester pasa 
registra na DPL Seroe Blanco #4, cu un 
cedula of papel di Afl. 5,= di Registro Civil 
entre 7:30am - 11:00 mainta di 
Dialuna pa Diabierna. 





















Stores are open Ddily 10AM - 1QPM 
Snrday 5PM - 10PM 
fl e staurante are ope n for brcákfju, 
lunch & dinner. 

Musical Entertainment by 



Grupo Tipico Alegre Cadushi Largo 

OMINO 

A GIFT CERTIFICATE OF PASEO HERENC 



ATTHHPLAZA FOHACHANCHTO 


SlORii AND CliTAUftAfcli- 





Acf iGNToufti Aruba 

Happv Mdnkév 

LA CfiEPÉ ftll DE PASEQ 

Mc Donalds 

SWATCH 

Tierra Del Sol 

ARuBA AlOE 

HAVANA NlNES 

la LANGQSTA 

Desserts 

Starbucks 

Time square 

ÉCAti DA ROMA 

Horse'nCarsiage 

Lacqste 

New Balance 

Skv Lounge 

Tous 

Cariioha 

Hunkemólier 

LlTTLE SWlTZEJtlAND 

PANOOfiA BOUTIQUE 

le Bistxo 

Wencer 

ft-Guss 

ICLPANA CANIINA 

Luckv 6om Bon 

PearlGems 

TGI Frida/s 


Del Sol 

Kapricho 

wlaogv's 

Pizzo's 

TheCinemas 


DIVI Resorts 

KOK OPTtCA 

Mario Hirnandez 

PonvRides 

The Huvidor 


HaaGENI DAZi 

KsttSTJES JEWELRV 

M(A BQUTiquF 

SCALA 

The Mask 


HAPPY IsiAND 

La BDUTlQUE 

Muhand Biiqur 

SPARKiES 

THÇ Miminiahkei 



Parkmg availabte in Paseo Parking Garage at Afl, 1 + 00 per hour 
J,E,Yrausquin Blvd. 3B2-A (Sttuated across the Holiday InnJTel; 586-6533, 
Walking distance from the High Rise hotels 

Conseho di Apelacion ta haya cu el a actua corecto y cu eta adecuado pa su funcion 

Carl Giel ta gana su caso den apelacion contra Gobierno 


ORANJESTAD - Ayera 
merdia, Conseho di Apela- 
cion den caso di empleado 
publico, a dicta sentencia den 
e apelacion di Carl Giel con- 
tra e sentencia di Corte den 
Prome Instancia. 

Manera ta conoci, den e sen- 
tencia di Corte den Prome In- 
stancia ta cuestiona e forma 
di traha di señor Carl Giel y 
hasta ta menciona cu e no ta 
capacidad pa eherce e funcion 
di director interino. Corte den 
Prome Instancia a rechasa 
e demanda di Carl Giel pa e 
reanuda su trabou ya cu el a 
wordo retira. 

Esaki a pone cu Carl Giel a 
apela contra e sentencia aki 
y a dura algun aña caminda 
awor e caso ta dal un buelta 
di 180 grado. E Conseho di 
Apelacion ta completamente 
contra e sentencia di Corte 
den Prome Instancia. E Con- 
seho di Apelacion ta haya cu 


contrario na loke Gobierno ta 
acusa Carl Giel, cu Carl Giel 
a actua corectamente y a base 
di reglanan estableci den ley. 
Ademas Conseho di Apela- 
cion, contrario na loke Corte 
den Prome Instancia ta bisa, 
si ta haya Carl Giel adecua pa 
e funcion di director interino 
di Departamento di Labor. 
BON DIA ARUBA a logra 
haya copia di e sentencia cu 
ta consisti di 7 pagina. E caso 
aki ta data di Februari 2010 
caminda a cuminsa na prohibi 
Carl Giel entrada na Departa- 
mento di Labor y finalmente 
a retir’e dia 13 di Juli 2010. E 
motibo cu Gobiemo a uza pa 
retiro di Carl Giel ta cu nan ta 
sospecha cu Carl Giel tabata 
cambia consehonan negativo 
pa cu permiso di labor pa 
extranheronan, den conseho 
positivo y cu esaki ta contra e 
reglanan estableci den ley. 
Durante tratamento di e caso 


extenso cu a tuma luga den 
Corte di Husticia di Aruba, 
e Conseho di Apelacion a 
haci un serie di preguntanan 
y abogado di Carl Giel, mr. 
Ruiz tabata mustra cu docu- 
mento cu Gobierno tabata 
actua inhusto y cu ningun di 
e acusacionnan no ta husti- 
fica. E Conseho di Apelacion 
tambe a haci serie di pregunta 
na abogado di Gobiemo mr. 
D.Kock caminda e abogado, 
a base di informacion cu e ta- 
bata ricibi di e consehero di e 
minister, no por a argumenta 
suficiente kico realmente 
Carl Giel a haci malo. 
Conseho di Apelacion den su 
evaluacion di e caso ta mustra 
cu Gobierno no por a dem- 
ostra cu Carl Giel, door di su 
forma di traha y e autoridad 
cu e tabatin den su funcion, a 
falta den cumplimento di su 
obligacion di trabou. Conse- 
ho di Apelacion ta mustra cu 


e pregunta cu mester wordo 
haci ta, si Carl Giel door di su 
forma di traha, a actua contra 
e reglanan di trabou. E Con- 
seho di Apelacion ta mustra 
con henter e procedura pa cu 
e permiso di trabou pa ex- 
tranhero a cana y ta conclui 
cu Carl Giel a actua corecta- 
mente. 

E hecho cu e tabata cambia 
consehonan negativo pa con- 
seho positivo pa trahadonan 
stranhero, tabata sosode den 
e margen di tempo estableci 
pa ley y tambe cu Carl Giel 
tabata haci esaki despues cu 
Job Centre a evalua esaki- 
nan. E Conseho di Apelacion 
a sigui bisa cu for di henter e 
procedura di e caso ta keda 
conclui cu no por pmeba cu 
Carl Giel a actua contra su 
autoridad y contra e reglanan 
di trabou estableci den ley di 
labor. Conseho di Apelacion 
no ta haya cu aki por papia 


di incumplimento di trabou. 
Tambe Conseho di Apelacion 
ta bisa cu tampoco por bisa 
cu Carl Giel no ta adecuado 
of no capaz pa haci su trabou. 
Esaki ta trece cun’e cu e de- 
cision di retiro no tin base y 
mester wordo elimina. 
Conseho di Apelacion su 
decision ta cu e ta destmi e 
sentencia di Corte den Prome 
Instancia y ta declara e deci- 
sion di retiro di 13 Juli 2010 
no valido. Ademas Conseho 
di Apelacion ta ordena Gobi- 
erno pa paga Carl Giel 3750 
florin. 

E pregunta cu ta surgi awor 
ta, kico ta bay pasa awor cu 
Carl Giel. E tin cu reanuda su 
trabou? E ta haya un funcion 
den Gobierno cu e salario cu 
e mester gana? Gobierno ta 
pone na disposicion di min- 
ister caminda e ta keda cas 
haya salario? Tempo lo mus- 
tra kico lo bay sosode.Q 


Fiscal a baha pisa riba e grupo 


Entre 2 y 5 aña di prizon exigi pa grupo cu a haci atraco cu 

violencia riba empleado di entrega pizza 


ORANJESTAD - Ayera 
merdia Ronaldo Arrindell, 
Jacob Brison, Shireno Rich- 
ardson, Randrick Farro y 
Jonathan Weindal un biaha 
mas a presenta den Corte pa 
sigui cu e caso. Manera ta 
conoci, e gmpo aki ta wordo 
haya culpable di a haci atraco 
cu violencia riba un emplea- 
do di entrega pizza caminda 
a bay cu 400 florin y un tas 
di pizza. Ta asina cu Weindal 
ta wordo acusa di mas atraco 
arma y tambe Farro. Ayera 
merdia por a nota cu tabatin 


basta hende presente na Corte 
pa scucha e caso. Por a mira 
hasta personal di K9 presente 
pa cualkier eventualidad, lo 
tin cachonan pa yuda man- 
tene orden. 

E hecho cu Arrindell a bira 
violento un dia prome, a crea 
un scenario diferente camin- 
da a pone mas enfasis riba 
siguridad. 

Entre esunnan presente, ta- 
bata e mama di e dama hoben 
J. kende ta wordo sospecha di 
perjurio. E1 a pidi Hues pa e 
expresa su mes como mama. 


E1 a reclama cu su yiu a wor- 
do saca cu boeinan bisti y e 
no ta haya esey husto. E1 a 
bisa Hues cu su yiu ta un mu- 
cha bon cu ta keda cas y no 
Sali mes. 

Fiscal a remarca cu tur so- 
spechoso ta wordo trata 
igual. Hues a bisa e señora 
cu abogado a pidi pa laga e 
sospechoso liber. Awor tin e 
procedura cu mester cana y 
J. a bay dilanti Hues Comisa- 
rio, kende lo dicidi si e mester 
keda sera of no. 

EXIGENCIA DI FISCAL 
Fiscal a bisa cu Weindal ta 
culpabel di tur e atraconan cu 
el a comete. 

Tin declaracion di testigonan 
cu ta mustra riba Weindal. 
Fiscal ta haya cu Weindal y 


CLASIFICADO 

TA HUUR 

un cas 3 camber, 1 baño na 
Grenade weg 11 
Prijs di huur Afl. 1500 p/luna 
Por tuma contacto cu 
Aublas Latouche na 
Cel. 749-8894 

199715 

*** TAROT *** 

Si tienes problemas en el 
amor, salud, o prosperidad, 
llama para un cita al 
566-3548 nosotros te 
ayudaremos! 

199714 


Farro a admiti. E ta haya nan 
tur culpable di atraco cu vio- 
lencia riba e empleado di en- 
trega pizza. Tur ta complice 
di atraco cu violencia. Fiscal 
a mustra cu for di investiga- 
cion ta sali na cla cu Richard- 
son y Brison a bay di acuerdo 
cu e plan pa hunto bay haci e 
atraco. Richardson a declara 
den Corte cu nan cuater a pla- 
nea e atraco. Apesar di a bisa 
cu no e tabata sa cu lo coy 
placa, toch a reparti esaki en- 
tre nan tur. 

Fiscal a mustra cu e sos- 
pechoso Arrindell ta des- 
menti, siendo cu tin tres so- 
spechoso ta bisa cu Arrindell 
tabata hunto cu nan. For di e 
declaracionnan por compro- 
nde cu Arrindell a gaña haci 
manera e tabata bay paga e 
empleado di entrega pizza, 
mientras cu e atraco a wordo 
haci. Segun Fiscal, den auto 
di mama di Arrindell tabatin 
e pizzanan y eynan e placa a 
wordo reparti. Tin prueba di 
yamadanan entre Weindal cu 
Arrindell. 

Fiscal a remarca cu e testigo- 
nan cu a wordo scucha den 
Corte, tur tin relacion cu Ar- 
rindell. E pregunta ta si mes- 
ter kere e declaracionnan aki. 
Segun Fiscal, luna despues cu 
e atraco a sosode, e personan- 
an aki a wordo scucha como 
testigo. 

Fiscal a bisa cu Weindal ta 


culpable di 3 atraco arma, 
Farro 2 atraco arma, Rich- 
ardson 1 atraco arma y incu- 
brimento, Brison y Arrindell 
1 atraco arma. Esakinan ta 
casonan hopi serio. Fiscal 
a mustra cu e victimanan ta 
pasa susto di nan bida y tin ta 
keda cu trauma. Fiscal ta haya 
cu e sospechosonan mester 
imagina cu ta cu un miem- 
bro di nan famia esaki a sos- 
ode cun’e. E ta haya cu nan a 
causa insiguridad den comu- 
nidad y ta afecta economia di 
Aruba. Fiscal a tene cuenta cu 
e edad hoben di e sospecho- 
sonan cu ta varia entre 18 y 
20 aña. Nan tur ta prome bi- 
aha cu nan ta cay den man di 
husticia. E1 a bisa cu e ta tene 
cuenta cu Farro, Richardson, 
Weindall y Brison a coopera 
cu e investigacion. Sinem- 
bargo Fiscal ta haya cu mes- 
ter impone castigo severo. 
Fiscal a exigi 5 aña di prizon 
pa Weindal, 4 aña di prizon 
pa Farro, 1 aña di prizon pa 
Richardson y Brison y 2 aña 
di prizon pa Arrindell. Tambe 
Fiscal a exigi pa detene Bri- 
son dia 15 Juni 2013 ora cu 
tur e periodo di examen a 
pasa. Ora Fiscal a expresa e 
exigencia, e personanan den 
tribuna a haci expresion di 
a keda asombra pa e castigo 
exigi. Hues a bisa cu dia 3 di 
Juli pa 3 ’or di atardi e lo dicta 
sentencia. □ 


:t: Hitess 

hHiH UL^wnLr-nv ilim i ■■n'dicwii n v 


MITES5 H.V. 

T*rt : - 

: +2*? - HMttt 


Spectal pa dia di Tata 

Motor pa porta di cura 


DCIMOS Kll 

1 BFTDEIMOS mulor 

2 Remoie Comrol 
1 pair-dii Phoiooells 
1 &|inkçrcw Anrf?nno 
4 Pla-Hic rackdi 1 m 

| Valklo ix 1, c li 15 Jum J 
n.inrcn cu [ln dfn s-ix>ck.l 



1,300.00 


M\ 


AFI 

«■ mi ■ iin 

frtyUrNai ru; ■ rtci frt irttfui. 

bs foarufity: Ditziuna- Diabmrm &.-OQ am - 5:_i I? pm 
Dj'aiabrsi cfi HXX? am - ? 2.-00 pm 


i 


- 


Ernuil . ■ il u-lh CT |-h IO ±t n 

ma nos na 588^5966 
























REINOISH 


DIAHUEBS 13 JUNI 2013 


Interes pa epais aki pa hasi negoshi creciendo: 

Mark Rutte ta bishita China 
di dos mita 2013 


DEN HAAG - Prome Min- 
ister di Hulanda Mark Rutte, 
lo biaha den e di dos mita di 
e aña aki pa China. Un fecha 
exacto no tin ainda, esey mes- 
ter ser determina den e tempo 
cu ta bini. Esey Minister di 
Relacion Exterior di Hulanda 
Frans Timmermans a anuncia, 
despues di un bishita di 1 dia 
na e capital di China. Ta parce 
cu mundo mas y mas ta des- 
cubriendo China como poten- 
cial economico importante. 
Recientemente ex Minister di 
Desaroyo Economico Steven 
Martina a bishita China cu un 
delegacion di sector priva di 
Corsou. Esaki, den cuadro di 
hustamente e posibilidad eco- 
nomico gigantesco cu e pais 
aki ta ofrece. 

E biahe cu Martina a realisa 
tanto na Brazil como China 
recientemente ta cuadra tam- 
be cu un strategia mas amplio 
pa stimula economia di Cor- 
sou, haciendo uzo di e poten- 
cial cu e isla tin. 

Minister Martina a enfatisa 
cu e potencial economico 
di Corsou ta haci uzo opti- 
mal di e conocemento cu ta 
disponibel riba nos isla riba 
tereno di servicio financiero 
y huridico, infrastructura y 
facilidadnan di nos haf, aero- 
puerto, e-zone, zona liber y 
e posicion geografico entre 
Europa, Norte Amerika y La- 
tino Amerika. Otro bentaha 
ta e hecho cu Corsou ta pafo 
di e region den cua horcan sa 
pasa. 

E bishita di ex minister Mar- 
tina na China tabatin como 
meta pa duna contenido na e 
strategia formula. Durante e 
bishita e delegacion a bishita 
Beijing y Shanghai. Timmer- 
mans, na China a papia cu su 
colega cu a caba di sinta Wang 
Yi. E dos mandatarionan a 
palabra, cu nan lo intensifica 
relacion riba tereno cultural, 
politico y economico. 
“Hulanda kier duna un con- 
tribucion na drechamento 
di e calidad di crecemento 
di China, por ehempel riba 
tereno di desaroyo duradero”, 
Timmermans a declara. A pa- 
pia tambe riba tereno di dere- 
cho humano. Na e embahada 
Hulandes el a papia cu varios 
activista pa derecho humano. 
A papia riba e posibilidad nan 
cu Internet ta ofrece pa haci 
ciudadanonan di e pais mas 
consciente di nan derechonan. 
Hulanda a papia tambe riba 
apertura di un consulado gen- 
eral Hulandes na e Ciudad 
Chonggin cu dentro di algun 


luna mester habri su porta. E 
consulado general aki mester 
yuda sector priva Hulandes 
bira mas activo den e parti 
west di Hulanda. 

Manera ta conoci, durante 
e bishita di e delegacion di 
Corsou a palabra cu China lo 
habri un consulado general 
aki na Corsou. □ 


Prome Minister 
Hulandes Mark Rutte 

Aplica na recruitment@elmar.aw 
te cu di 21 dijuni 2013 

Bo ta un team player, flexibel, cu un actitud positivo? Bo tin un 
pasion pa sirbi cliente rapido y semper amabel? Bo ta traha pa 
yega na bon resultado segun proceduranan di trabao y cu safety 
na promer lugar? Bo ta keda upgrade bo mes pa desaroya y 
mantene bo skills como un tecnico y den customer service pa 
hunto nos duna mas balor na e experiencia di nos clientenan? 


Bo ta demonstra un compromiso grandi cu ELMAR, nos 

CV plus un carta cu bo motivacion pa join nos team. Un 
evaluacion y un background check ta parti di e procedura di 
recluta y selecciona. 

Educacion LBO cu diploma 
EPB doorstroom (aña 4) 

cu diploma elektrotechniek of 
nivel ekivalente 

Bon dominio di e materia di 
energia y experiencia den 

Traha shift, den weekend y 
rotacion den diferente 
departamento 

Bon condicion fisico 

Diputado Silvana Janga Serfilia a reuni cu delegacion di FCCA 


KRALENDIJK —Reciente- 
mente Fundacion Cas pa Co- 
munidad Arubano “FCCA” 
tabata di bishita na Boneiro y 
a reuni cu diputado señora Sil- 
vana Janga Serfilia encarga cu 
maneho di vivienda popular a 
ricibi miembronan di FCCA 
y a intercambia y sondia po- 
sibilidad nan pa haci proyecto 
hunto. 

E delegacion tabata consisti 
di señor Jaime Croes presi- 
dente y algun miembro di 
hunta di supervision y geren- 
cia di FCCA. 

FCCA a bishita Boneiro den 
cuadro di inversion di nan in- 
stitutonan. 

Meta di e bishita ta pa sondia 
posibilidad di intercambia y 
cooperacion, di posibilidad di 
participacion di desaroyo di 
vivienda na Boneiro. 

E vision ta pa desaroyo du- 
radero pa asina estrecha la- 
sonan di cooperacion funda 


entre Aruba y Boneiro y trata 
di traha hunto na solucionnan 
conhunto na bienestar social y 
vivienda. 

Gobiemo di Boneiro ta busca 
solucion y maneho integral pa 
problema nan di vivienda y 
responsabilidad social. 
Gobiemo ta trahando duro 
pa mehora integralmente su 
infrastmctura social y educa- 
tivo. 

Tambe plannan di vivienda 
mas comodo posibel pa cada 
ciudadano cu ta den necesi- 
dad di un cas. 

Crea bario nan cu infrastmc- 
tura social, entre otro de- 
porte y actividadnan social pa 
hubentud y hende grandi di 
nos sociedad. 

Esencia di e reunion tabata, 
vivienda social y plan di mas 
aña pa Boneiro. Tambe pa 
crea y promove posibilidad pa 
soluciona problemanan social 
di comunidad.Q 





? r 


Segun minister Rubia Bitorina: 

Alumno ni mayornan di Oranjeschool no tin falta den caso di fraude 


WILLEMSTAD - E alum- 
nonan di Oranjeschool no 
tin nada di haber cu e fraude 
cu Ministerio di Enseñansa 
a constata na Oranjeschool. 
Asina minister di Enseñansa, 
Rubia Bitorina a bisa ayera 
mainta na Radio Direct. E 
Minister a participa ayera, cu 
tur e alumnonan di Oranje- 
school mester pasa e pmeba 
final di nobo, despues cu un 
analisis dje examen a mustra, 
cu di un forma dudoso, di e 
cantidad di diesocho, casi tur 
mucha a slaag pa HAVO. Es- 
aki, mientras cu ta dos alum- 
no so a haya conseho pa bay 
HAVO. 

Minister Bitorina a menciona 
tambe cu e intencion di Go- 
biemo tabata originalmente 
pa atende e asunto aki inter- 
namente, pero cu ta otronan a 
hiba e asunto pafo. 
Enfaticamente Minister Bito- 
rina a declara cu despues cu 
e tabatin combersacion cu al- 
gun mayor y tambe alumno di 
Oranjeschool, el a yega na e 
conclusion cu e muchanan no 
tin ni arte ni parti den e prob- 
lema cu a surgi na e scol. 
Rubia Bitorina: ”Como esun 
responsabel mi mester tuma 
un decision . M’a tuma un de- 
cision pasobra mester tuma un 
decision lihe pasobra hende 
mester regla nan asuntonan”. 
E mandatario a sigui declara 
cu naturalmente e decision cu 
tuma lo ta impopular. Esaki, 
pasobra semper husto ta paga 



Mimster di Ehseñansa 
Rubia Bitorina 


Muchanan di Oranjeschool cu a presenta na Forti 


pa pecado. 

En berdad ta un opcion pa 
laga e muchanan di Oranje- 
school bay HAVO y despues 
evalua con nan prestacion a 
resulta, manera tin hopi hende 
ta boga pe den comunidad, se- 


gun Minister Bitorina. Segun 
e mandatario, e decision aki 
ta contene e peliger, cu despu- 
es e mesun hendenan aki lo 
akus’é di no a tuma medida 
ora cu el a constata iregulari- 
dad y reclama cu ta haci daño 


na calidad di enseñansa. 
Mientrastanto lider di frac- 
cion di Pueblo Soberano den 
Parlamento, Melvin Cijntje a 
bisa Bon Dia Aruba cu ayera 
tardi, e fraccion ta reuni cu 
Minister Bitorina pa reevalua 


e decision, pa laga e alumnon- 
an pasa examen di nobo. E re- 
union por conclui, cu ta man- 
tene e decision di e Minister 
of cu ta laga e muchanan bay 
HAVO. Asina Melvin Cijntje 
a informa Bon Dia Aruba. □ 

Obra di arte Arubano ta impresiona na Hulanda 





Groningen, ORANJESTAD 

- Daltonic, e nomber artistico 
di Egmar Irausquin a percura 
pa hopi bishitante durante e 
anochi di Arte y Ciencia na 
Groningen. Diasabra 1 di Juni 
a tuma luga e evento anual cu 
ta wordo organisa den e ciu- 
dad di Groningen. E bibliote- 
ca di Groningen, cual mas di 
2000 hende a bishita durante 
e anochi ey, a pidi Irausquin 
pa presenta dos proyecto. E 
instalacion artistico “Illumi- 
natus” di Egmar Irausquin 
tabata e centro di atraccion 
den e biblioteca. E instala- 


cion artistico ta representa 
un altar unda e bishitante 
por resa na su mes. Irausquin 
kier pa e bishitante realisa cu 
cada ken ta doño di su mesun 
pensamento. “Nos tur sa tin 
pensamento negativo”, segun 
Irausquin. “Cu hopi biaha ta 
haci nos bida pisa y dificil, 
pero unabes cu nos ta consci- 
ente di esey y sa di unda nos 
pensamento ta bin, nos por 
dun’e un luga y finalmente 
nos por tin un bida mas feliz”. 

E instalacion artistico yama 
“Illuminatus” tabata parti di 



e “afstudeerproject” di Iraus- 
quin na 2012. “E mensahe cu 
mi kier trece ta cu libertad bo 
por encontra den bo mes, e luz 
ta den bo mes y no ta depende 





di niun creencia of religion. 
“E reaccion di e bishitantenan 
di e festival tabata hopi varia. 
Hopi a haya esaki hopi bunita 
pa via di e mensahe, pero otro- 
nan a asocia e imagen cu algo 
diabolico. Esey a stroba nan 
di wak e proyecto completo. 
E simbolonan cu mi ta uza ta 
trece controversia, pero bo lo 
ripara cu mas largo bo hinca 
rudia bo lo wak bo mes. Bo lo 
encontra e luz, amor y libertad 
den bo mes, segun Irausquin. 

Fuera di e instalacion artis- 
tico “Illuminatus”, Daltonic 
a organisa un proyecto unda e 
bishitantenan por a participa. 
E publico por a traha imagen 


pa medio di “overheadprojec- 
tors”. E sala di e biblioteca 
a wordo decora door di Dal- 
tonic cu esculturanan traha di 
tape y tabata tin varios screen 
unda por a wak video. E cor- 
ant Hulandes “Dagblad van 
het Noorden” a publica un 
potret di e decoracion. Ta de- 
seo di Irausquin pa hiba su 
instalacion artistico na dife- 
rente festival y evenemento 
di arte rond Hulanda y ta bus- 
cando e posibilidad pa trece 
su obra Aruba pa eynan tambe 
Arubianonan por experiencia 
su trabou. Un impresion por 
wordo mira riba e website di 
Daltonic www. iamdaltonic. 
com.Q 

Aruba ta conoce otro studiante cu a gradua na Hulanda 

Christopher S.P. Wever a completa su PhD na Universidad di Utrecht 


Utrecht, HULANDA - 

Christopher a defende su 
PhD thesis 64 Soft and Cou- 
lomb resummation: squark 
and gluino production at the 
LHC” dia 27 di Mei 2013 y 
a wordo promovi pa Doc- 
tor den Fysica Theoretica na 
Universidad di Utrecht, Hu- 
landa. 

EX-ALUMNO DI COLE- 
GIO ARUBANO 

Christopher ta ex-alumno di 
Colegio Arubano y despues 
di VWO a dicidi di sigui un 
dobbel major na Universidad 
di Utrecht. 

Na 2006 el a ricibi su Bach- 
elors Cum Laude den 
Matematica y su Bachelors 
Cum Laude den Fysica The- 
oretica. Despues el a sigui e 
Utrecht Master Science Pro- 
gram den Fysica y a gradua 
na December 2008 Cum 
Laude. Na comienso di 2009 


el aplica pa e Moza'iek beurs 
y a wordo acepta pa cuminsa 
cu su estudio di PhD na e In- 
stituto di Fysica Theoretica na 
Universidad di Utrecht bao di 
supervision di Professor Dr. 
Gerardus ‘t Hooft, ganado di 
Nobel Prijs na 1999, y Dr. Pi- 


etro Falgari. 

PREPARACION 

Durante preparacion pa su 
PhD Christopher a participa y 
a duna presentacion na varios 
conferencia den research na 
Merca, Austria, Alemania, 



Spaña y Hulanda. Awo Chris- 
topher ta preparando pa muda 
pa Atena, Grecia, unda el a 
acepta e funcion di post-doc 
na e National Center for Sci- 
entific Research (N.C.S.R.) 
Demokritos Institute y lo 


traha den e Nuclear and Parti- 
cle Physics division. Su famia 
Wever y Kusmus ta suma- 
mente orguyoso cu su logro y 
ta desea Christopher tur clase 
di exito cu e reto nobo na 
Atena.Q 



Rory y Abigaél 
Arends trahando hunto pa 
eleva e nivel di desaroyo di 
nos Turismo 


ORANJESTAD- Dr. Rory 
Arends cu ta un di e pionero- 
nan den Turismo, conhunta- 
mente cu su yiu Abigaél Ar- 
ends ta sigui cu proyectonan 
pa Aruba su desaroyo. 
Mientras cu nos turismo ta 
sigui crece, nos bishitantenan 
ta bin di tur parti di mundo. 
Turismo ta e sector cu mas 
nos ta depende riba dje den 
tur aspecto, di un manera of 
otro nos tur ta aporta na nos 
isla y ta conecta cu un servicio 
of producto cu ta Turismo. Di 
e manera aki Dr.Rory Arends 
a laga su leyenda, su conoce- 
mento di Turismo den su buki 
cu e la skirbi pa nos comuni- 
dad, facil pa lesa pa hendenan 
di tur edad. 

Abigaél cu un trayectoria di 
tambe a traha 23 aña den e 
sector di turismo tanto di- 
rectamente y indirectamente, 
a sigui pasonan di su mama 
Sra. Lucy Arends cu tambe 
tabata conoci den e mundo 
hotelero y despues den desa- 
royo personal humano. Pa por 
logra eleva e nivel di desar- 
oyo di nos hendenan combina 
cu otro conocemento, pa asina 
trata pa hisa e calidad di ser- 
vicio, e enfoke mester ta riba 
Aruba su meta y specifica- 
mente riba e persona, e hende, 


cu ta e aspecto mas impor- 
tante pa un desaroyo sano y 
sostenibel di e industria di 
turismo. Nos por tin hopi ho- 
tel, tienda, centro comercial, 
restaurant bunita, elegante y 
original cu ta sobresali riba 
nos isla, pero si nos no educa 
nos hendenan pa duna un ser- 
vicio excelente y di curason 
demostrando loke nos como 
habitante di e pais aki ta y por 
brinda na nos mes y na otro, 
lamentablemente nos no lo 
por sigui atrae e mesun bishi- 
tantenan pa sigui bin pa añan- 
an tras di otro. Nos lo ta com- 
petiendo den mercado cu in- 
versionnan substancialmente 
eleva pa yena nos kambernan 
na un ocupacion satisfactorio 

Awe e experiencia y conoce- 
mento di ambos Rory y Aby 
ta bin dilanti den forma di un 
ekipo solido. Rory ta duna 
lectura na mucha, hoben y 
adulto riba e balor di nos tur- 
ismo, Aruba su turismo di 
antes, con e ta actualmente y 
unda nos como habitantenan 
lo ta desea pa e bai. Abigaél 
ta duna lectura riba e parti 
di e ser humano, e desaroyo 
cual tin varios aspecto pa tene 
cuenta cune y asina por reno- 
ba e norma y balor cu cada un 
ta rekeri pa su isla. □ 

Papa Francisco ta 
denuncia explotacion 
di muchanan den 
trabaonan domestico 


Ciudad di Vaticano, VATI- 
CANO- Papa Francisco a 
haci un yamada contra e ex- 
plotacion di muchanan den 
trabaonan domestico”. Esaki 
ta un fenomeno lamentabel cu 
ta den un aumento constante, 
mas ainda den e paisnan po- 
ber cu ta afecta mas tanto e 
mucha muhenan. 

“Tin miyones di menoman di 
edad, den nan mayoria mucha 
muhenan chikito, cu ta victi- 
manan di e forma scondi aki 
di explotacion cu frecuent- 
emente ta inclui abusonan 
sexual, mal trato y discrimi- 
nacion”, e Papa a lamenta den 
su audiencia general semanal 
dilanti di casi 60 mil persona 


congrega riba e plasa di San 
Pedro. 

E Papa Argentino, cu a haci 
esaki riba e Dia Mundial con- 
tra Trabao Infantil, ta spera 
cu e comunidad internacional 
por tuma medidanan cada bi- 
aha mas eficaz pa combati e 
plaga aki. E ta un berdadero 
sclabitud, e Papa a sclama. 
Tur mucha tin derecho di hun- 
ga, studia, reza y crece cu nan 
propio famia, den un hogar 
armonioso, di amor y sereni- 
dad. Esaki ta su derecho y ta 
nos deber”, el a afirma cu ve- 
hemencia. E1 a insisti cu “un 
infancia sereno ta permiti e 
mucha mira bida y futuro cu 
confiansa”. □ 



Papa Fransisco. 


Welga general convoca na 
Grecia door di sindicatonan pa 
cierre di radiotelevision publico 


Atenas, GRECIA- Sindica- 
tonan di sector priva Griego, 
GSEE y publico, Adedy a 
convoca un welga general di 
24 ora pa diahuebs y un mani- 
festacion dilanti di e sede di 
e radiotelevision publico ERT 
na Atenas, pa protesta contra 
e cierre decidi door di Gobi- 
emo. E dos sindicatonan cu 
a califica e decision di Gobi- 
emo di cera ERT como “golpi 
di estado”. Esaki segun nan 
denuncia den un comunicado, 
riba e persistencia di Gobi- 
emo den tuma decisionnan 
anti-democratico extremo”. E 
funcionarionan, periodistan- 
an y e marinonan tambe lo ta 
den welga, segun e respectivo 
sindicatonan. 

Adedy a pidi igualmente pa 
e funcionarionan participa 
den e welga aki y a denun- 


cia e “morto bmtal di ERT pa 
medio di un decreto legisla- 
tive, cual unico obhetivo ta 
e supresion di organismonan 
publico y e despido di 14 mil 
funcionarionan den e contex- 
to di politica di austeridad. 
Grecia a compromete su mes 
dilanti di su acreedornan, UE, 
Banco Central Europeo y 
Fondo Monetario Intemacio- 
nal, na restmctura e admin- 
istracion publico pa reduci 
gastonan y pa kita miles di 
funcionarionan for di trabao 
prome cu fin di 2014, di cual 
2000 mester a sosode na Juni 
2013. E Gobiemo dirigi pa e 
Prome Minister conservador, 
Antonis Samaras a dicidi dia- 
mars e cierre di e historico 
radiotelevision ERT, loke a 
genera un conmocion grandi 
den e pais.Q 



Sindicatonan na Grecia ta convoca welga general na Atenas pa 
protesta contra cierre di radiotelevision publico. 


Canciyer Colombiano ta revela 
cu Maduro tabata na altura di e 
reunion entre Capriles y Santos 


Bogota, COLOMBIA- Presidente di Colom- 
bia, Juan Manuel Santos a informa su colega 
Venezolano,. Nicolas Maduro di antemano 
caba di e reunion cu el a tene cu e lider di 
oposicion di e pais bisiña, Henrique Capriles. 
Esaki segun e canciyer Colombiano, Maria 
Angela Holguin. 

“E dos Presidentnan a papia algun dia prome 
cu e reunion cu Capriles”, segun e canciyer a 
informa. 

Dia 29 di Mei ultimo, Santos a ricibi Capriles, 
kende no a reconoce e victoria di Maduro 
dne e eleccionnan di dia 14 di April ultimo. 
Esaki a crea un otro episodio di tension en- 
tre e dos paisnan, cual a bira a bira mas tenso 
door di e anuncio di Santos di estrecha lasonan 
cu OTAN y e denuncianan di e Gobierno di 


Maduro riba un supuesto complot conspira na 
Colombia door di opositornan Venezolano. 

E Minister di Relacionnan Exterior Colom- 
biano a mustra optimista cu e “relacionnan cu 
Venezuela , cu hunto e dos paisnan lo por bay 
dilanti”. 

E Minister a haci referencia na e denuncia di e 
ex- Vice Presidente Venezolano, Jose Vicente 
Rangel, di cu opositornan di su pais lo a cum- 
pra 18 avion di guera na Merca pa asina ataca 
Venezuela for di teritorio Colombiano. E1 a 
declara cu e asuntonan bilateral lo por wordo 
resolve directamente. Vice- Presidente Co- 
lombiano, Angelino Garzon, a declara su mes 
partidario di cu ONU investiga e veracidad di 
e supuesto complot denuncia door di Rangel, 
cual propuesta despues a wordo apoyo door di 

Maduro. 

Holguin a bisa 
cu e lo reuni cu 
e canciyer Vene- 
zolano, Elias 
Jaua, pa aclarece 
e supuesto benta 
di e 18 avionnan 
di guera. 
Presidente Co- 
lombiano, Juan 
Manuel Santos 
siman pasa a 
califica como 
mal comprende- 
mento e friccion 
cu Venezuela, 
y e canciyer a 
admiti cu kisas 
lo ta necesario 
e manera di co- 
munica di Gobi- 
emo. Q 



Canciyer Colombiano Maria Angela Holguin. 

Landado Australiano lo cuminsa su intento 



Havana, Cuba — Cu su cur- 
pa yena cu sunblock, e landa- 
do Australiano di Resistencia, 
Chloe McCardel a bula den e 
awanan di Havana, diaranson, 
den su intento di landa e Ca- 
nal di Florida. 

Si e logra esaki, McCardel 
lo establece un record mun- 
dial pa e distancia mas grandi 
landa sin asistencia. E1 a bisa 
cu e ta spera cu landamento 
maratonico den e awanan 
yena cu tiburon y jellyfish lo 
dura 60 ora. 

E prueba aki tabata tin un fi- 


nanciamento di mas o menos 
150 mil dollar. E1 a bisa tambe 
cu e ta spera di recauda placa 
pa investigacion di cancer y 
pa purba na mehora e relacion 
entre Merca y Cuba. 

Pero ademas di cumindanan 
likido entrega den un boter 
cada mei ora pa un canoa cu ta 
rema cerca di dje, McCardel a 
bisa cu e lo no ricibi ningun 
yudansa den e recorido di dis- 
tancia largo y e lo no uza nin- 
gun yudansa manera flepper 
of paña special. 

Na 1997, su compañero Aus- 


Welga di controladonan 
aereo na Francia ta sigui 



Welga di controladonan aereo na Francia ta sigui pa di dos dia 
consecutivo. 


Paris, FRANCIA- Cientos di 
vuelonan for di Francia y pa 
Francia mester a wordo can- 
cela den e di dos dia di welga 
di controladonan aereo Fran- 
ces. 

Algun vuelo nacional tambe a 
wordo cancela. 

E obhetivo di e welga ta pa 


protesta contra e propuesta di 
Union Europeo pa centralisa 
e control di trafico aereo den 
Union Europeo completo y pa 
haci e rutanan di vuelo mas 
eficiente. 

Autoridadnan di aviacion 
civil Frances a bisa cu 1800 
vuelo a wordo cancela riba 
diamars. □ 


traliano Susie Maroney a lan- 
da e Canal di Florida den un 
haula contra di tiburon. 

For di e tempo ey, tabata tin 
varios intento di perfil halto 
pa crusa e Canal di Florida sin 
un haula contra tiburon, pero 
ningun a logra. 

Kisas e lo wordo exponi na 


mordinan di jellyfish ya cu e 
no tin un trahe di curpa com- 
pleto cu lo por ofrece algo 
di proteccion. Esaki lo dun’e 
demasiado calor durante su 
recorido. 

A pesar di tecnologia y e 
personanan cu ta yud’e, Mc- 
Cardel na final lo ta su so cu 


su pensamentonan den awa 
mientras e ta lucha ora tras di 
ora pa yega na Florida Keys na 
Merca. Riba combinacion di 
potretnan por aprecia e atleta 
Australiano Chloe McCardel 
na momento cu e ta prepara pa 
drenta lama pa crusa e Canal 
di Florida.Q 

Candidato pa eleccion di alcalde asesina na Mexico 


Ciudad di Mexico, MEXICO 

- Un candidato pa alcalde 
pa e municipio Guadalupe 
y Calvo di Chihuaha, cu a 
wordo secuestra un paar di dia 
pasa, a aparece asesina den un 
zona montañoso, segun Fiscal 
General di e Estado. 

Ta trata di Jaime Orozco 
Madrigal, cu a postula su mes 
pa e Partido Revolucionario 
Institucional (PRI). Famianan 
di e politico a reporta cu un 
grupo di personanan arma a 
sak’e for di su cas na comienso 
di siman. 

Vocero di Ministerio Publico, 


Carlos Gonzales a informa cu e 
rasonnan pa e homicidio no ta 
conoci, ni tampoco kendenan 
por ta e responsabelnan. 

E municipio di Guadalupe 
y Calvo ta parti di un zona 
cu desde 2009 e cartelnan 
di narcotrafico di Sinaloa y 
Juarez ta disputando. 

E municipio aki ta den e asina 
yama “Triangulo Dorado”, 
un region montañoso cu 
estadonan di Durango, Sinaloa 
y Chihuahua ta comparti. E 
ta wordo considera un zona 
cu un produccion halto di 
marihuana. 


No ta prome biaha cu un 
politico di Guadalupe y Calvo 
ta wordo asesina, ya cu tres 
aña pasa e alcalde di e tempo 
ey a wordo mata den un 
emboscada. 

Na Chihuahua, manera den 13 
otro estado di Mexico, lo tin 
eleccionnan local dia 7 di Juli 
proximo. □ 


E candidato pa alcalde 
Jaime Orozco Madrigal 
haya asesina den zona 
montañoso despues di su 
secuestro dialuna ultimo. 



Gobierno Turco ta ofrece referendum pa caba cu protestanan 



Ankara, TURKIA- Despues 
di dos siman di manifesta- 
cionnan den full Turkia, ori- 
gina door di e protestanan 
relaciona cu parke Gezi di 
Istambul, Gobierno Turco a 
duna diaranson e prome se- 
ñalnan conciliado ora cu el a 
propone un referendum cu lo 
dicidi riba e futuro di e espa- 
cio berde, manera e parke ta 
conoci localmente. 

Prome Minister Turco, Recep 
Tayvip Erdogan, a propone 
diaranson e idea di un consul- 
ta popular durante un reunion 
cu diesun artista y intelectual- 
nan cu tabata actua na number 
di e asina yama “Plataforma 
Taksim”, prome coordinado 
di e protestanan ecologista 
rond di e parke, cerca di e 
emblematic parke di e mesun 
number. 

Huseyin Celik, vocero di e 
partido Gubernamental Par- 
tido Husticia y Desaroyo, a 
anuncia e propuesta den un 
conferencia di prensa unda 
cu el a priminti cu un refer- 


endum lo por wordo teni den 
henter e ciudad of solamente 
den e districto Beyoglu, unda 


cu e parke ta situa. 

Celik a priminti tambe cu e 
responsabelnan di e exceso di 


violencia policial di e ultimo 
simannan lo mester wordo in- 
vestiga y castiga. Sin embar- 


go, el a adverti cu Gobierno 
no por tolera e campamento 
den e parke y a pidi e organi- 
sacionnan ecologista sincere 
pa nan bandona e parke pa 
laga e grupo ilegal nan so cu 
polis. 

Den e parke mes, por bisa, 
cu tabata tin mas bien poco 
confiansa di cu e reunion por 
cambia algo di e forsa entre 
manifestantenan y Gobierno 
y e representantenan di e Plat- 
aforma Taksim tabata wordo 
cuestiona. 

Pero e actitud di e Prome 
Minsiter durante e reunion no 
tabata precisamente di un bo- 
luntad negociado. “Mi a duna 
instruccion na Ministerio di 
Interior. 

Den 24 ora esaki ta keda den 
pasado”, segun Erdogan. E1 a 
priminti cu e forsanan di sigu- 
ridad lo comporta nan mes di 
manera diferente awo padi- 
lanti. 

E1 a sigura cu Turkia no 
mester cu nan mete den su 
asuntonan”. □ 



Anel Castro a declara su mes mocente di e cargonan contra dje 


Ariel Castro acusa di secuestro di tres 
hoben na Merca a declara 
su mes inocente 


Ohio, MERCA- Ariel Castro, 
e Mericano acusa di secuestra 
tres muhe durante un decada na 
Clevelanda, a declara su mes 
inocente di e cargonan di secuestro, 
violacion y homicidio door di a 
golpia un di e muhenan secuestra cu 
na e momento ey tabata na estado, y 
provoca un aborto. 

Bisti cu e overall oraño tipico di 
prison, Castro di 52 aña a keda 
cu cabes abao y no a bisa niun 
palabra mientras su abogado a duna 
declaracion na su number. Hurado 
siman pasa a dicta un acusacion 
di 329 cargo contra di e agresor, 
entre nan secuestro, violacion y 
homicidio, particularmente pa a 


provoca un aborto na un di esunnan 
secuestra. 

Castro lo por enfrenta e pena di 
morto despues di a wordo haya 
culpabel di homicidio, considera 
un delito capital na Ohio, si esaki 
sosode durante un secuestro. Fiscal 
Timothy Mc. Ginty ya a anuncia e 
intencion di solicita e pena di morto. 
Pero e abogadonan di Castro a 
cuestiona e existencia di suficiente 
prueba medico pa demostra cu su 
cliente ta culpabel di a pone un fin 
forsa na e gestacionnan ey. 
Secuestro y delito no ta delitonan 
capital, aunke e ta un experiencia 
teribel impone door di e Castro riba 
e muhenan, despues cu nan a wordo 
secuestra riba caya. Q 































Departamento di Oncologia di Hospital ta 
invita henter comunidad di Aruba pa join 
nan prome “Fun Walk” 


ORANJESTAD - Diasabra 
awo, dia 15 di Juni lo bay 
tin un “Fun Walk” pa 6 or y 
mey di mainta organisa pa e 
Departamento di Oncologia 
di Hospital. Desde un tempo 
caba, Hunta di Directiva di 
Hospital ta purba stimula co- 
munidad di Aruba pa move y 
ta activo pa biba un bida mas 
saludabel. 

Yolanda Levestone ya ta labo- 
rando pa 4 aña den e Departa- 
mento di Oncologia, cu ta un 
di e departamentonan cu sigur 
ta atende hopi pashent y con- 
stantemente mester keda “up 
to date” cu e desaroyonan den 
medicina. “E proyecto 6 Fun 
Walk’ tin como meta pa pri- 
mordialmente motiva tur nos 
pashentnan pa nan keda acti- 
vo, tanto pa esunnan existente 
como esunnan sobreviviente. 
Ta hopi importante pa nan 
keda activo y keda haci move- 
cion, p’esey mes no ta tuma 
e iniciativa aki, pa bin cu un 
caminata, unda cu tur hende 
por join y motiva otro”, segun 
Yolanda Levestone. 

Dr. A.R Jonkhoff, kende ta 


“Intemist Hematoloog” na 
Hospital, tambe a comparti 
algun informacion hopi valio- 
so y e ta bou di e impresion y 
convenci cu e calidad di cuido 
cu ta dunando e pashentnan 
di cancer na Amba, ta cumpli 
cu e exigencianan riba nivel 
intemacional. “Nos ta traha a 
base di un plan di tratamento 
pa duna tur hende chens pa 
ricibi e tratamento cu ta miho 
pa nan. Amba ta conta cu al- 
gun gmpo di sosten cu ta fun- 
cionando optimalmente den 
nos comunidad, ya cu nan ta 
haya tanto sosten como apoyo 
y no ta djis pone nan un banda 
y laga nan sinta cu e malesa 
aki nan so. Na momento cu 
nan bay den e parti di recu- 
peracion, e aspecto di mas 
importante pa e pashentnan 
aki ta pa keda den movecion 
y haci deporte combina cu un 
estilo di bida saludabel. Mi tin 
cu remarca cu ultimamente 
nos ta hayando pashentnan 
mas jong y esey ta conduci 
cu e chensnan pa no gana e 
bataya, ta bira mas grandi”, 
Jonkhoff a indica. Segun rap- 


port, mensualmente ta trata 30 
pashent pa dia, cu ta duna un 
promedio di 150 pashent pa 
siman. E cifra aki no ta indica 
pashent nobo, sino e pash- 
entnan cu ta ricibi tratamento 
tambe, paso despues di e pro- 
ceso di curacion, nan mester 
keda haya control. Loke cu e 
team di Oncologia kier imple- 
menta ta un bon registracion 
di cancer diariamente, manera 
cu tin uno na Hulanda, cu ta 
dunando tremendo resultado. 
Profesor Nortier “Waame- 
mend Oncoloog”, ta di opin- 
ion cu e caminata aki ta un 
excelente iniciativa di Hos- 
pital y ta sigur cu lo tin hopi 
exito, mirando cu e pashent- 
nan por bin den compania 
di nan famia y amistadnan y 
haci algo cu ta super benefi- 
cioso pa nan salud y bienestar 
general. Un invitacion ta bay 
pa henter comunidad di Am- 
ba pa join e prome caminata 
di Departamento di oncologia 
di Hospital, “Fun Walk” cu 
lo tuma luga diasabra awo, 
dia 15 di Juni saliendo pa 6 
or y mey di mainta na Fisher- 


126 alumno a slaag na La Salle College 



ORANJESTAD - Un canti- den e prome tanda. E sobra Masha pabien na e alumnon- 
dad total di 166 alumno ahaci alumnonan tin chens di slaag an, docente y mayor y suerte 
examen e aña aki na La Salle ainda den e di dos tanda. Tur na esunnan cu lo purba e di 
College, di cual 126 a slaag alumno a slaag cu 6 materia. dos tanda.Q 

man Hut direccion pa Arashi, 
unda cu tin 2 distancia cu por 
scoge, sea 3 of 5 kilometer. 
Pa inscribi por pasa libre- 
mente na IBISA, IMSAN of 


Hospital mes y ticket ta costa 
solamente 5 florin. Percura 
pa trece bo ticket, ya cu esey 
lo ta e yabi pa gana diferente 
premio na final di e caminata. 
No perde e gran oportunidad 
aki y join pa tin un bida mas 
saludabel. □ 

E di dos conferencia Pa Nos Hobennan a causa 
impacto masal riba nan vision pa futuro 


a tuma luga den ballroom di 
Radisson Resort, unda cu un 
cantidad grandi di hoben en- 
tre 12 te 18 aña a participa y 
a haya oportunidad di reflex- 
iona riba nan propio person- 
alidad y futuro. 

OPINION DI HOBENNAN 
Combersando cu algun di e 
hobennan participante, por 
conclui cu mayoria di nan a 
bin door di iniciativa di nan 
mayornan y di nan propio 
interes personal, pa mehora 
y haya mas claridad riba nan 
vision pa futuro. “Apesar cu 
mi mayor a conseha mi, mi 
tambe tabatin interes pa bin y 
mi mester bisa cu mi ta con- 
tento cu m’ bin, pasobra m’a 
haya e hermentnan necesario 
pa sigui bay dilanti y stop di 
haci co’i floho poco y cu tur 
cos den bida cu mi ta desea 
mi por logra,” un di hobennan 
a duna di conoce. Mayoria di 




ORANJESTAD- Hubentud 
di Aruba diabierna ultimo a 
haya oportunidad di atende 
na e di 2 conferencia di pa 
hubentud organisa pa Pos- 
sit Omnia, bou liderasgo di 
Monica Kock, “B the best 
you can B!”. E conferencia 




e participantenan a considera 
e conferencia aki como un 
super educativo y cu lo yuda 
nan den futuro, poniendo nan 
estudio realmente como prio- 
ridad number 1 y logra loke 
nan kier. 

LIDER DI 

CONFERENCIA MR. 

MONICA KOCK 

Mr. Monica Kock, lider di 
e conferencia aki, a splica 
cu durante e di dos parti di 
e conferencia, e hobennan a 
haya diferente ehercicio pa 
pone nan pensa indirecta- 
mente riba nan futuro y loke 
nan a logra te awo. “E video 
cu a capta atencion y sigur un 
impacto riba e hobennan, ta- 
bata esun di Nick, cu no tin ni 
man ni pia, pues no por haci 
mucho cos, pero ta demostra 
cu e unico cos cu ta su acti- 
tud, ta loke ta pone haci tur 
cos posibel den bida. E video 
di e ‘flea story’, cu ta menos 


di 1 minuut y cu biaha pasa 
a splic’e, awo nan por a wak 
kico exactamente tabata kier- 
men, ya cu hopi biaha ta nan 
mes ta limita nan mes.” 

METADICONFERENCIA 

E meta di e conferencia aki ta- 
bata p’e hobennan stretch nan 
mente y potencial te na maxi- 
mo y asina logra loke nan kier 


den bida, pasobra tur cos ta 
posibel y ta depende di bo ac- 
titud pa logra bo exito y soño 
den bida. E conference no 
lo tabata posibel sin e spon- 
sor di Caribbean Mercantile 
Bank, Fast Collection Ser- 
vices, Print Media, Radisson 
Hotel y Tera Group. Danki na 
e sponsoman e seminario por 
a wordo ofreci gratis.Q 

Cera conoci cu e prome ‘Lespakket’ den formato digital 



ORANJESTAD- Reciente- maestro’, ‘Buki di alumno’, 
mente Parke Nacional Arikok ‘Quiz’ y material extra. 
a introduci un proyecto hopi 

innovativo cu sigur tur scol WEBSITE 



basico por haci uso di dje pa 
duna les den un formato digi- 
tal. Esaki ta den cuadro di e 
rol cu Parke Nacional Arikok 
ta hungando for di su estab- 
lecimento caba na aña 2000, 
den cuadro di promocion y 
proteccion di nos flora y fau- 
na. 

TECNOLOGIA 

Manera ta conoci, e mun- 
do tecnologico ta trece 
cun’e hopi cambio y awor e 
muchanan ta hopi interesa 
den tecnologia y intemet. Cu 
esaki, Parke Nacional Arikok 
a introduci su prome Lespak- 
ket ‘Onze veelzijdige medici- 
nale planten” den un formato 
digital, pa uzo na scol basico. 
E departamento educativo di 
Fundacion Parke Nacional 
Arikok a traha riba e produc- 
cion cu ta consisti di ‘Guia di 


Fundacion Parke Arikok ta 
informa publico, maestro y 
muchanan pa nan cera conoci 
cu e website den temporada 
di vakantie. Riba e website 
aki por haya hopi informa- 
cion ya sea pa presentacion 
y/of “spreekbeurt” na scol. 
Parke Nacional Arikok ta 
conscientisa nos hobennan 
a traves di diferente mate- 
rial tocante nos flora y fauna. 
Banda di esaki tambe kier 
informa nos hobennan di e 
aspecto cultural di Amba su 
flora. Bishita e website di 
Fundacion Parke Nacional 
Arikok: ht tp://www.amba- 

natio nalpark.org/ . E link pa 
download e pakete digital aki 
ta bou di e seccion: EDUCA- 
TION/EDUCATION FOR 
SCHOOLS/Lesson packages. 
E “Lespakket” ta na idioma 
Hulandes manera nos sistema 




di educacion ta rekeri. 

PARKE NACIONAL 
ARIKOK 

Parke Nacional Arikok ta 
existi desde aña 2000 caba, 
ta maneha 34 km2 di tere- 
no, ta conta cu 48 empleado 
den servicio y anualmente ta 
ricibi bishita di mas o menos 
200 mil persona. Diariamente 
tin entre 80 pa 100 bishitante 
den e park, di cual mayoria ta 
turista pero den fin di siman 
nos local nan ta resalta. E si- 
tionan mas bishita den Parke 
Nacional Arikok ta Conchi 
(Natural Pool), Grot di Fon- 
tein y Boca Prins. Asina mes 
tin mas atraccion den e park, 
manera Grot di Guadirikiri, 
Dos Playa y sin lubida Cu- 
nucu di Arikok. Ta cobra pu- 
blico local un contribucion di 
solamente Afl. 5,= pa entrada, 
Afl. 28,= pa un “jaar pas” of 
Afl. 22,50 pa un “sport jaar 
pas”. □ 



Stichting Onderwijs CombinA 


Het Schakel College 

Seroe Blanco 14, ARUBA Dutch W.-lndies 
Tel:(+297) 5835333 / Fax: (+297) 5825310 
e-mail: schakelcollege@schakelaruba.com 
www.schakelcollege.com 


Zoektper 1 augustus 2013 

Docent Geschiedenis 2 de graads (fulltime) 

Het Schakel College is neutraal van grondslag. De school werkt volgens de eisen van het 
Nederlandse en Arubaanse onderwijswetten en is aangesloten bij Stichting Nederlands Onderwijs in 
het buitenland. 

Functie-eisen: 

- 2 de graads bevoegdheid 

- meerdere jaren recente leservaring in de vernieuwde tweede fase van het voortgezet 
onderwijs of de onderbouw 

- ervaring met meertalige leerlingen is een pré 

- onderwijservaring in het buitenland is zeer gewenst 

- uitstekende beheersing van de Nederlandse taal 

- affiniteit en ervaring met gedifferentieerd lesgeven 

Daarnaast verwachten wij dat de docent: 

- enthousiast en goed gemotiveerd is 

- uitstekend op de hoogte is van de huidige ontwikkelingen in het Nederlandse en 
Arubaanse voortgezet onderwijs 

- in staat en bereid is om zorgvuldig om te gaan met cultuurverschillen 

- ruim inzetbaar is 

- een “open” collegiaal karakter heeft 

Voor verdere informatie m.b.t. deze vacature kunt u contact opnemen met Inge La Haye, 
directeur, per telefoon 00297-5922100 of via onze website www.schakelcollege.com. 

Procedure: 

Belangstellenden die aan bovenstaand profiel voldoen, worden verzocht uiterlijk 24 juni 2013 
per e-mail een sollicitatiebrief te sturen aan inqe@schakelaruba.com t.a.v. mevrouw I. La 
Haye, directeur. 

Homber bou di influencia ta 


Ladronnan ta kibra den 


Homber a 


duna polis informacion robes 


negoshi y bay cu varios 


bruha di 



SAN NICOLAS —Diamars 01.41 Central ta haya un infor- 
macion cu tin personanan den un pickup ta purba kibra den un 
cas bashi. Polis a bay na haltura di Pit Stop pa un asistencia. 
Eynan polisnan ta topa e habitante den bisindario di Bernard- 
straat. E tabata fuertemente bou di influencia di alcohol. E1 a 
bisa Polisnan cu el a mira dos homber color scur den un pickup 
color creme. E ta bisa cu e dos hombeman supuestamente kier 
a kibra den un cas no habita. Polisnan a controla den bisindario, 
pero no a topa cu nada. Tampoco tabatin cas no habita den e 
bisindario.Q 


Cas na Noord Cura Cabay 
a haya bishita indesea 



NOORD CURA CABAI —Diamars 14.32,Central 
ta manda Polis na un cas na Noord Cura Cabay pa un 
kiebro den un cas. Na e sitio Polis a papia cu e habitante 
R, kende ta bisa cu desconocinan a drenta den e cas via 
di e bentana parti pariba .Polisnan a tuma e keho.Q 


Ladronnan a bay cu 30 
meter di tubo di koper 

ROOI SANTO —Diamars 14.11, Central ta manda polis na 
Gold Coast pa un kiebro. Na e sitio Polis ta papia cu e su- 
pervisor di e compania di constmccion, e homber B, kende 
ta bisa cu mas o menos 30 meter di tubo di koper a wordo 
horta den di cuatro fase di e construccion na Gold Coast. □ 



articulo electronico 


ORANJESTAD —Diamars 
03.50 Polisnan a bay den 
Avenida Milio Croes pa un 
kiebro. Na e sitio Polis ta pa- 
pia cu e manager F, kende ta 
bisa cu un dia prome atardi, 
el a cera e negoshi bon cera 
y pa 03.30 e personal di e 
compania di alarma a yam’e 
y bis’e cu e alarma ta trah- 
ando. Ora cu el a controla e 
ladronnan a bay caba. Nan a 
bay cu diferente articulo elec- 
tronico. Riba e vloer tabatin 
sanger, supuestamente di e 
malhechoman. TOD a bin na 
e sitio y Recherche y a tuma 
e investigacion. Polis a tuma 
e keho y lo manda un lista di 
locual cu a wordo horta na 
warda. □ 



Dos hoben a purba atraca 
taxista 

PALM BEACH —Diamars mas o menos 22:25 un muhe 
yama M, a bay warda di Strand y a bisa cu e ta un chauffeur 
di taxi. Ela declara cu un rato prome el a busca dos mucha 
homber di mas o menos 20 aña, for di Hyatt Resort. E ta bisa 
cu e mucha hombeman a papia Spaño y kier a bay Marriot 
Resort. Ora cu el a yega na e rotonde di Marriot, e dos mu- 
cha hombeman a papia Papiamento y a bisa cu ta trata di un 
atraco y cu e mester sigui core bay Arashi. E1 a bisa Polisnan 
cu e no a haci’e y a sigui core bay direccion di e entrada di 
Marriot y a cuminsa grita. Pa un of otro motibo, e mucha 
hombernan no a confia e asunto y a baha for di e auto y sin 
haci nada of coy algo y nan a core bay direccion pariba. E dos 
muchanan tabata entre 18 pa 20 aña, color bmin y bon cabey. 
Prome nan a papia Spaño y despues Papiamento. M,lo pasa 
den oranan di mainta pa duna keho.Q 



Kiebro den cas na Catiri 


CATIRI —Diamars 12.18, Central ta manda Polis na un cas 
na Catiri pa un kiebro .Na e sitio Polis ta papia cu e muhe T, 
kende ta bisa cu desconocinan a kibra e bentana di camber 
na e parti nort di e cas. T, ta bisa cu mas tempran den siman 
tambe desconocinan a purba horta den e cas. Ela laga e cas 
07.45 na yabi y e cas tin alarma. Merdia 12.15,el a haya 
informacion di e personal di Smart System cu e alarma ta tra- 
hando. Ora cu el a yega, el haya e bentana di camber destmi. 
No tin indicacion cu ladronnan a bay cu algun articulo. Polis- 
nan a tuma e keho.Q 


adres 


SANTA CRUZ —Diamars 
07.54 Central a mand’e Po- 
lis na haltura di un cas na 
Santa Cmz, pa un homber 
sospechoso. Na e sitio polis a 
papia cu e homber D, kende 
ta bisa cu e tabata den su cas 
y a mira un homber urina den 
e mondi na e otro banda di su 
cas. E1 a bay patras y a mira cu 
e homber a cana bin direccion 
di su cas y a bay drenta den 
un pickup cu ta para dilanti di 
e cas. Ela baha e homber di e 
auto y a yama Polis. E pick- 
up ta di su yiu homber y no 
a duna ningun hende permit 
pa drenta aden. E homber a 
resulta di ta G.D.R. Polisnan 
a hib’e na un cas na Siribana. 
Eynan a resulta cu ta trata 
di un adres bieu di G.D.R. 
Polisnan a hib’e warda, y el a 
bisa cu e ta biba na un cas na 
Rooi Bosal. Polisnan a hib’e 
eynan. □ 


Polisnan 
cu control 
preventivo 

ORANJESTAD —Diamars 
E5.05 Polisnan a tene un pa- 
tmya preventivo y a controla 
diferente luga, specialmente 
den bisindario di e scol Mon 
Plasir Mavo, Jacinta Kleuter- 
schho y Pius X, scol. 

Den Tomatenstraat, Polis a 
topa cu un trailer riba un tere- 
no publico. A resulta cu un 
persona a pone e trailer eynan 
y a bay biba den. Polisnan a 
haya un Chevrolet A-55664 
y un Ford Pickup A-17602 
dilanti di e trailer. Polis no 
a haya ningun hende eynan. 
Pero patras di e trailer por a 
mira paña na cabuya. 

E caso tin atencion di Po- 
lis. Den Patiastraat, polisnan 
a mira un homber cu algun 
rama di coco, cu e kier a bay 
tira den mondi. 

Polisnan a bis’e pa e lanta nan 
mesora, locual el a haci tam- 
be. Polisnan a dun’e un boet 
pa susha ambiente. 

Na control a resulta cu au- 
tonan daña cu ta para ilegal 
riba caminda publico a wordo 
kita for di nan caminda.Q 

























POLISE., 


Ladronnan ta destrui 
schuifdeur por completo 

NOORD — Diamars 
3.15,Central a manda Polis 
na un cas den Caya Musica 
pa un kiebro. Na e cas polis 
a papia cu e muhe L, kende 
ta bisa cu 2115, ela Sali y a 
laga su cas cera y entacto. 
Mas o menos 22.00,e cen- 
tral di alarma a yame y abis 
cu e alarma na cas a activa. E 
slot di e porta di schuif parti 
panort a wordo forsa y e glas 
di e schuifdeur tambe tabata 
completamente kibra. Polis 
a tuma e keho y e lo manda 
un lista di locual cu a wordo 
horta.Q 


Homber burachi a lubida 
unda el a para su auto 




PALM BEACH —Diamars 23.30, un homber a yama warda di 
Polis na Noord, y ta bisa cu e ta manager di un restaurant. M 
a bisa cu un homber fuertemente bou di influencia di alcohol 
a drenta den e bar y mirando su situacion, M. no kier bende 
alcohol cun’e y a yama Polis. Na e sitio Polisnan a topa cu un 
homber pafo drumi riba vloer. Na prome instante homber no a 
reacciona ora cu Polisnan a papia cun’e. Na un di dos esfuerso 
y despues cu polisnan a lant’e, y a pone para riba su pianan, el 
a cuminsa papia bruha. Polisnan a mira cu su wowonan tabata 
cora y tabata papia cu lenga pisa. E homber cu despues a resulta 
di ta H.M. naci na Peru 35 aña, no por a corda su adres. E1 a 
keda deteni pa buracheria riba caminda publico y hiba na Polis 
di Strand, naunda el a wordo presenta dilanti Fiscal Auxiliar y 
23.50 polisnan a ser’e pa buracheria. E tabatin un boshi di yabi 
hunto cun’e,naunda tambe tin un yabi di auto. E no por a corda 
naunda el a para su auto. □ 

Ladronnan ta bay cu I-pad 
for di auto habri 



ORANJESTAD —Diamars 14.00, e muhe K, a bay warda di 
Polis pa duna keho di ladronisia di su I-pad cu a wordo horta 
pa desconocinan. K, a bisa Polisnan cu e tabata na un cas cerca 
un amiga na Seroe Blanco, el a laga su auto pero no na yabi 
y a drenta un rato paden. Ora cu el a bolbe despues di dies 
minuut, ela mira cu desconocinan a coy su I-pad. Polis a tuma 
su keho. Q 


Muchanan pleitando ta desvia atencion di 
chauffeur y esaki ta dal riba e auto biniendo 
di direccion contrario 



Personal di Ambulance controlando si e muchanan por a sufri cualke lesion. 



Auto ta boks den rondweg na altura di Town Dragon, polis y ambulance na e sitio 


ORANJESTAD - Dia- 
mars algo prome cu 10’or, di 
anochi ta sosode un acciden- 
te den Rondweg, na Dakota, 
na altura di Town Dragon. 

Un Kia Cerato cora maneha 
pa un dama cu aparentemente 


su atencion ta wordo desvia, 
na momento cu e muchanan 
den auto tabata pleita y ta hala 
un tiki di mas na su man robes 
y ta dal riba un Toyota Cressi- 
da cu tabata biniendo di direc- 
cion contrario. Mesora polis 
di trafico ta yega na e sitio y ta 


pidi presencia di ambulance, 
personal di ambulance ta con- 
trola ambos chauffeur miran- 
do cu nan tur dos tabata keha 
di dolor y tambe den ambos 
auto tabata tin mucha y per- 
sonal di brandweer a controla- 
nan si tur cos ta bon cu nan.Q 

Gerencia di Aruba Airlines ta reacciona riba comentarionan publica 

“Publicacion cu hues a pone beslag ariba 
Aruba Airlines no ta corecto” 




ORANJESTAD - Reciente- 
mente por a tuma nota di cier- 
to indicacionnan cu a sali den 
prensa cu ta mustra cu hues 
a pone beslag riba compania 
nobo Aruba Airlines. Geren- 
cia di Aruba Airlines kier a 
clarifica un noticia cu a sali 
den un matutino y otro me- 
dionan di comunicacion elec- 
tronico. Ta asina cu en berdad 
Aruba Airlines a wordo en- 
volvi den un caso entama pa 
Sr. Ribeiro y un compania di 
Tease’ avion pa pagonan pen- 
diente pa un suma di Afl. 

700,000. Oo. Pero despues 
cu hues a evalua e demanda 
nan y scucha defensa, hues a 
conclui cu e responsabilidad 


di Aruba Airlines ta limita na 
unicamente US$ 12,600.00 pa 
cual hues a autorisa un posi- 
bel embargo. Sinembargo, e 


embargo ariba Aruba Airlines 
aki, no a tuma luga y aboga- 
donan ta negociando pa bin na 
un areglo pa e suma aki.Q 


Dentro di 3 siman promer fase di Paradera 

Corridor ta keda cla 



ORANJESTAD - Gobierno 
a introduci varios proyecto 
pa mehora e producto Aruba 
y pa eleva e calidad di bida 
den nos barionan, Minister di 
Turismo, Transporte y Labor 
Otmar Oduber a duna inicio 
na luna di februari di e aña aki 
na e prome fase di e proyecto 
cu lo sa di trece un cara nobo 
pa bario di Paradera, Paradera 
Corridor. Paradera Corridor ta 
un proyecto di 2,4 km largo, 
for di rotonde di Paradera te 
na Santa Rosa na Piedra Plat. 
Meta principal di e proyecto 
aki ta pa embeyece henter e 


corridor di Paradera y Piedra 
Plat. E prome fase ta bay for 
di caminda pa bay Casibari 
te na crusada di Bright Bak- 
ery y por mira progreso den 
e trabounan tumando luga 
na tur dos banda di caminda. 
A cuminsa cu e proceso di 
bashamento di beton pa traha 
asina aki e rand di e acera nan 
pa cu e caminda traha pariba 
di e boardwalk. Manera cu 
termina cu esaki lo bay over 
na nivela, pa cu e preparacion 
pa pone asfalt cu lo cuminsa 
transcurso di otro siman. 
Trabounan ta andando riba e 


area unda e plein na entrada 
pa y Casibiri lo bay bin. 
Durante e ultimo simannan 
cu a pasa, trabounan pa loke 
ta trata e parti di e proyecto 
di e ‘boardwalk’ ta andando 
manera planea. Aki por mira 
ya caba full e parti di ‘ruw- 
bouw’, cu ta e fundeshi di 
loke lo bira e ‘boardwalk’ 
y dentro di poco tambe lo ta 
finalisa. A cuminsa cu e pro- 
ceso pa cu e ponemento di 
balkinan Tiggers’ pa despues 
di esaki cuminsa sinta e plata- 
forma cual lo ta e ‘deklaag’ di 
e boardwalk. Minister Ot- 



mar Oduber a haya un update 
di e progreso di trabounan y 
ta calcula cu e prome fase di e 
proyecto lo keda finalisa den 
aproximadamente 3 siman. 
Manera termina cu e prome 
fase di Paradera Corridor lo 
sigui pa e di dos fase cu lo 
cuminsa na rotonde di Bright 
Bakery pa Santa Rosa. 
Comunidad Paradera como 
tambe esun di Piedra Plat ta 


forma parti di un proyecto 
special cu lo eleva e calidad 
di bida, e balor di casnan pero 
mas aun ta brinda pueblo di 
Aruba henter y specialmente 
di e distrito aki, e posibilidad 
di por recrea den nan propio 
bario. Esaki los di e aspecto 
turistico cu sigur ta hunga un 
rol hopi importante pa e bario 
aki cu diariamente ta haya 
bishita.Q 

René Herdé ’ 

Nos no ta cera wowo pa realidad 

Nos tin ainda mas confiansa den fiuturo awe cu na 2009 


ORANJESTAD - "Ta masha 
hopi problema nos pais tabata 
tin na aña 2009. Nos econo- 
mia a cay den dos aña cu 15% 
y entradanan di gobiemo a 
cay na nivel di aña 2006. Un 
cantidad di compania a cera 
nan porta of mester a termina 
contract di trabou cu traha- 
donan. Esaki a manda desem- 
pleo te na nivel di 12%. Costo 
di awa y coriente cu a subi cu 
250% den ocho aña! Salario 
di trahadonan na Amba cu a 
bay atras cu 25%. E fondo di 
pensioen di biehes (AOV) y 
fondo di pensioen di emplead- 
onan publico y maestronan di 
scol (APFA) tabata na punto 
di bancarota. Barionan tabata 
sclama pa un tiki mehoracion 
di cayanan y luz. Nan a haya 
un borchi cu ta bisa: stima 
bo bario! Gobierno no tabata 
pone placa pa drecha scolnan 
cu consecuencia cu nan tabata 


den masha mal estado. Crimi- 
nalidad tabata alarmante y 
centro di ciudadnan tabata de- 
siertonan caminda adictonan 
ambulante tabata doño, paso- 
bra gobiemo concientemente 
a laga centronan di ciudad 
bay atras y pone un centro pa 
adictonan den centro di playa. 
Awe centro di Playa lo tabata 
un caya pa casino y bingo si 
cos lo a sigui manera tabata 
planea bou gobierno anterior. 
Pensionadonan y tur e hen- 
denan cu tabata depende di 
un onderstand di gobiemo a 
wak nan forsa di compra bay 
atras cu mas cu 25% y si cos 
lo a sigui manera tabata bay 
bou gobierno di MEP, awe e 
fondo di pensioen lo tabata 
bancarota y tur e pension- 
adonan lo tabata sin entrada.” 
Asina René Herdé’, lider di 
fraccion di partido AVP, a 
bisa den conferencia di pren- 


sa ayera mainta. 

René Herdé a sigui bisa: 
“Shonnan, esaki tabata e situ- 
acion cu Amba tabata apenas 
tres aña y mei pasa! Nos no a 
cera wowo pa niun di e prob- 
lemanan cu nos tabata tin y 
nos no a perde tempo ta bus- 
ca ken pa duna culpa. Nos a 
pasa tres aña y mei ta resolve 
problema y crea perspectiva 
pa un miho bida pa tur hende. 
Awe nos ta wak e resultado di 
esey. A logra yega na un solu- 
cion parcial pa e fondonan di 
pensioen. Door di haci esey a 
logra sigura e entrada di miles 
di pensionado cu ta depende 
completamente di e fondonan 
aki pa nan entrada. A mehora 
forsa di compra di trahadonan 
di gobierno cu 5000 florin 
promedio pa aña. A mehora 
forsa di compra di trahadonan 
di sector priva cu un entrada 
mas abou y di pensionadonan 


cu un pensioen di biehes so, 
for di presupuesto di gobi- 
emo cu e “reparatietoeslag”. 
Asina a preveni pa nan sigui 
bay atras den forsa di com- 
pra. A stimula economia cu 
incentivonan fiscal y creacion 
di condicionnan faborabel y 
door di stimula turismo, cu a 
reduci desempleo te na 8% y 
a mantene cuponan di trabou 
pa sigui bay perdi. Apesar di 
ceramento di e refineria cu 
nos a logra habri na 2011, a 
logra pone economia di nos 
pais crece atrobe. 

Centronan di ciudadnan di 
nos pais ya no ta e “Ghost 
Town” cu e tabata. Centro 
di Playa ta birando un luga 
masha bunita y dushi ta pa 
atrobe. Barionan cu tabata 
lubida y bandona, awor ta lu- 
ganan bunita pa biba y keiro 
aden den dia y anochi. Nun- 
ca antes a drecha tanto scol 



Lider di fraccion di MEP, 
Parlamentario René Herdé. 


manera den e cuatro añanan 
cu a pasa. Enbez di bay atras, 
Amba ta bay dilanti atrobe.” 
Pero René Herdé a sigui bisa 
cu nan mas cu tur ta consci- 
ente cu ainda falta hopi pa 
haci. Pero cu mescos cu den 
pasado lo enfrenta tur reto 
y tur problema cu tin. René 
Herdé;”Si na 2009, den e cri- 
sis y den e situacion di deca- 
dencia cu tabata reina, nos a 
traha pa lanta nos pais atrobe, 
awor aki nos tin tur motibo pa 
tin ainda mas confiansa den 
futuro.” Q 


Parlamentario Independiente Marisol Lopez Tromp: 


Nivel den Parlamento ta depende di ken partidonan 

politico ta pone riba nan lista 


ORANJESTAD - Nivel di 
Parlamento no ta depende di 
Inmunidad Parlamentario. 
Inmunidad Parlamentario ta 
pa garantisa cu miembronan 
di Parlamento por haci nan 
trabou y por controla Gobi- 
erno y expresa nan mes libre- 
mente riba tur topico, sin cu 
por hiba nan Corte of presio- 
na nan. Cada Parlamentario 
ta representa nos Pueblo di 
Amba den Parlamento. Paso 
ora nos vota pro of contra un 
ley den Parlamento, nos no 
ta representa solamente nos 


votadonan, pero tambe esnan 
cu no a vota pa nos, paso e 
consecuencianan ta pa henter 
un pais. 

E nivel di Parlamento tin di 
haber na prome luga cu KEN 
e partidonan politico ta pone 
riba nan lista. 

Cada persona cu subi un lista 
politico tambe mester ta con- 
sciente cu e ta bay carga un 
responsabilidad 24 ora pa dia 
unda cu e bay, si e logra dren- 
ta Parlamento a base di asien- 
to obteni den eleccion. Hopi 
candidato na Amba ta drenta 


politica sin sa of realisa ai- 
nda di kico nan ta bay haya 
nan mes aden y ki impacto y 
consecuencia esaki lo tin pa 
nan y nan sernan keri. Of nan 
ta drenta cu votonan cu no ta 
di nan, pues di “cabe’i boto”, 
lagando asina otro candida- 
tonan cu ta riba e lista afo di 
Parlamento mientras cu nan si 
a traha. 

E nivel di Parlamento ta de- 
pende tambe di KEN Pueb- 
lo ta vota p’e y a eligi pa 
represent’e. Bo por keha 
dje nivel, pero bo sa ken bo 


a vota pe? E nivel di Parla- 
mento ta depende tambe di e 
Presidente di Parlamento, su 
maneho y manera di guia nos 
reunionnan, kico e ta permiti 
of tolera. E tin tools pa actua 
si mester. 

Nos ta educa y taha nos yi- 
unan pa comporta nan mes 
bon y riba nos isla nos instan- 
cianan social educativo y pro- 
fesionalnan ta traha duro riba 
proyectonan pa evita pestge- 
drag, cual den cierto paisnan 
hasta ta conduci cu hobennan 
ta mata nan curpa ora nan 


pasa den Bullying. 

Politica y campaña politico 
pa eleccion ta e Bullying 
Field di mas grandi pa adul- 
tonan cu no por contene nan 
rabia y ta bin uza Parlamento 
pa entre otro saca nan gal. 
Esnan sinta mi tras di e frac- 
cion cu a saca Mervin y ami 
fei partido Mep, por gana 
varios trofeo di e variedad 
di palabranan sushi cu nan a 
expresa ayera den Parlamento 
atrobe, y causando cu reunion 
ta stanca pa motibo di nan do- 
loman personal.Q 


Parlamentario Arondino Croes: 

Cifranan di construccion duna pa Minister Sevinger a 
baha mientras segun Ministro Hooyboer nan a subi. 


ORANJESTAD - Mirando 
cu desaroyo den constmc- 
cion ta un bon medio pa midi 
e desaroyo economico di un 
pais Parlamentario Arondi- 
no Croes hibando un trabao 
manera pueblo ta exigi di un 
parlamentario a haci pregunta 
na tanto Ministro di Econo- 
mia sra. Michelle Hooyboer 
Winklaar como na Ministro 
di Infrastmctura señor Benny 
Sevinger riba e desaroyo den 
constmccion. Un bon manera 
pa indica e desaroyo den con- 
stmccion ta evalua e cantidad 


di permisonan di constmc- 
cion duna e ultimo añanan. 
Minister di Infrastmctura 
a contesta cu e cifranan a 
baha. Parlamentario Aron- 
dino Croes a puntra specifica- 
mente cuanto bouwaanvraag 
tabata tin den e temporada 
2001 - 2009, y tambe e tem- 
porada 2009-2013. Akinan 
Ministro di Infrastmctura a 
indica cu e bouw aanvraag pa 
2001-2009 tabata di 1100 pa 
1300 averahe y pa 2009-2013 
di 900 pa 1000 pa aña. Pues 
segun Parlamentario Aron- 


dino Croes definitivamente e 
nivel di constmccion a baha y 
cu esey tambe nos economia a 
bay atras. Canando den pueb- 
lo di cas pa cas Parlamentario 
Arondino Croes a topa cu 
hopi persona di constmccion 
desemplea. Pa es motibo aki 
mes Parlamentario Arondino 
Croes a haci e preguntanan 
durante tratamento di presu- 
puesto. Di otro banda sinem- 
bargo Minister di Economia 
no ta compronde di con y for 
di unda ta papia di un caida. 
Minister Hooyboer ta men- 


ciona hasta un crecemento di 
15.4 % di labor den e ramo 
di constmccion. E pregunta 
clave ta ken pa kere Sevinger 
o Hooyboer? Segun Parla- 
mentario Arondino Croes aki- 
nan Sevinger tin un bentaha 
pasobra no ta prome biaha cu 
Minister Hooyboer ta manera 
bmha y cu ta parce cu e no ta 
biba na Aruba. Dia cu gobier- 
no a mantene e mita di e BBO 
, Ministro Michelle Hooyboer 
a declara cu prijs di 1500 
producto a baha y te ainda e 
productonan aki ta spoorloos. 


Tambe segun Parlamentario 
Arondino Croes Ministro 
Hooyboer no ta na altura cu 
mas di 16 negoshi a cera den 
Caya Betico Croes. En todo 
caso segun Parlamentario 
Arondino Croes no ta straña 
cu e pais ta bayendo malo, ya 
cu esunnan cu tin cu maneha 
e pais mes no ta compronde 
otro. Parlamentario Arondino 
Croes ta kere cu e siguiente 
gobiemo mester bin cu un 
planificacion nacional pa e 
sector di constmccion a corto, 
mediano y largo plazo.Q 

Comision di salubridad di parlamento a bishita hospital y a ricibi 
informacion for di diferente profesionalismo laborando na hospital 



ORANJESTAD - Ayera e 
comision parlamentario en- 
carga cu Bienestar General, 
Famia, Hubentud y Salub- 
ridad a bishita Hospital, dr. 
Horacio Oduber. E comision a 
haya informacion extenso en- 
cuanto vision, plan di trabao, 
infrastructura, renobacion, 
calidad di cuido, enfermeria, 
educacion y upgrading di en- 
fermero nan, sindicato y dere- 
cho di pashent y enfermero 
nan. 

A haya un bista alabes di e 
sistema digital di rontgen. 

A ser treci dilanti cu puntonan 
di atencion ta digitalisacion 
tanto di dossiernan di pash- 
ent, registracion, educacion di 
e personal y calidad di cuido. 
A discuti encuanto di e cali- 
dad di cuido cu compara cu 
otro islanan den region ta di 
miho calidad, sinembargo cu 
tin cu sigui desaroya dirigi 
ariba e pashent. 

E pashent mester ta central. 
Y cu manera cu ta e caso na 
otro paisnan, manera Hulanda 
lo por cuminsa evalua e cuido 
a base di su resultado envez 
di solamente tene cuenta cu 
loke ta ser haci. Ta importante 
pa specialistanan traha hunto, 
nos solamente ora ta trata co- 
leganan di mesun experticio 
sino tambe ora ta trata otro 
disciplina pa asina yega na 
diagnose mas eficiente y cu e 
pashent por beneficia maximo 
di esaki. 

A duna informacion unda cu 
por nota cu compara cu otro 
paisnan enfermero nan tin 
mas pashent bao di nan encar- 
go. Esaki sigur tin su presion 
ariba e enfermero y tambe su 


trabao. Tin diferente forman- 
an di comunicacion y coop- 
eracion entre e profesionalnan 
medico cu sigur a lo largo lo 
duna su beneficio. 

E parlamentarionan presente, 
Mervin Wyatt-Ras, Mari- 
sol Lopez-Tromp y Norman 
Roos hunto cu griffier a ricibi 
un recorido na e afdeling di 
Rontgen cu ta ser digitalisa, 
piso 3 y tambe e kinderafdel- 
ing, despues di e diferente 
presentacionnan. 

E parlamentarionan a extende 
palabranan di gradicimento 
na tanto e director, dr. Falconi, 
miembro di Raad van Bestu- 
ur, sr. Bart Kool y diferente 
profesional den enfermeria, 
e Conseho di pashent y pr y 
otro profesionalnan presente 
pa nan contribucion.Q 


Lider di MEP Evelyn Wever-Croes presente na 

Celebracion di dia nacional di Portugal 


ORANJESTAD - Dialuna ultimo e colonia di Portugal a 
celebra nan dia nacional. Mescos cu den añanan anterior, lider 
di MEP Evelyn Wever-Croes tabata presente. 

“Esaki ta un actividad cu mi ta asisti cu gusto. Mi tin hopi 
respet pa esnan cu a laga nan pais y nan famia pa bin yuda nos 
desaroya nos economia. 

E comunidad di Portugal ta conoci pa hendenan integro y cu 
ta traha duro. Hopi persona di descendencia Portugues awe tin 
negoshinan exitoso. Mi ta felicita e colonia Portuges cu nan dia 
y mi ta gradici nan pa aporta na e desaroyo den nos pais.” lider 
di MEP Evelyn Wever-Croes a duna di conoce. 

E presencia e dia aki di Evelyn Wever-Croes, cual suegra mes 
ta di descendencia Portugues, a cai den masha bon tera cerca 
esunnan presente. 

Varios a comenta cu normalmente ta den aña di eleccion so nan 
ta mira e politiconan, pero den caso di Evelyn Wever-Croes, 
nan ta mir’e tur aña eynan.Q 

Embahador di Reino na Canada Wim Geerts 

“Green Gateway, un 
concepto interesante” 



ORANJESTAD - Den 

cuadro di e conferencia 4t Eu- 
rope Meets the Americas”, 
embahadoman di Reino den 
e hemisferio Occidental di 
mundo, a pone nan mes na 
altura di tur e desaroyonan 
positivo cu tin na Aruba. E 
Cuerpo Diplomatico kier sa 
principalmente con nan por 
yuda realisa e concepto ‘Aru- 
ba Gateway”. 

Mi tin casi 5 aña na Ottawa. E 
ta un pais fantastico pa traha 
y biba. Lamentablemente e 
periodo aki ta yegando su fin. 
Den zomer awor mi ta bay- 
endo bek Hulanda. Mi ta bay 
ocupa e puesto di Director 
General di Asuntonan Politico 
na Ministerio di Asuntonan 
Exterior. Prome cu Ottawa mi 
tabata staciona na e Ministe- 
rio aki na Hulanda y prome cu 
esey na Washington.” 
“Canada a bayendo bon. Den 
terminonan di crecemento 
economico, e ta e miho den e 
gmpo di paisnan G8. E pais a 
desaroya bon despues di e cri- 
sis di 2008, e ta rico na mate- 
rianan prima, tin hopi espacio 


y tin un bon cooperacion entre 
Canada y Reino Hulandes.” 

“Mi ta kere cu nos tin bon 
conexion cu otro pasobra nos 
tin un pasado comparti, door 
di Segunda Guera Mundial, 
e liberacion y pasobra nos 
Famia Real a biba na Canada 
durante guera. 

Despues di guera hopi Hulan- 
des a emigra pa Canada. Di un 
poblacion total di 35 miyon 
persona, casi 1 miyon ta di 
descendencia Hulandes. Pues 
esey ta crea hopi laso y nos ta 
haci uzo di esaki ora cu nos ta 
haci negoshi cu otro. Hulanda 
ta, despues di Merca, e di dos 
inversionista mas grandi na 
Canada”. 

“E sector di mas grandi ta 
energia, petroleo y gas. Com- 
panianan manera Shell tambe 
t’ey, pero hopi otro cu ta traha 
den industria relaciona cu 
petrolio y gas. E sector di ser- 
vicio tambe ta grandi y esun 
di horticultura y agricultura. 
Nos di Hulanda ta bon den es- 
aki. Pero no por laga sector fi- 
nanciero afo cu ta importante. 
Tin dos banco Canades activo 


na Amba y mi ta kere cu aki 
tin mas potencial.” 

“Aruba ta birando cada bes 
mas conoci. Pa Canadesnan, 
Amba ta un excelente desti- 
nacion vacacional. Canada ta 
un pais friu. Den invierno e 
Canadesnan kier sinti e solo. 
For di Embahada nos ta apoya 
e promocion di Amba. Na e 
momentonan aki tin rond di 
35.000 turista Canades cu ta 
bishita Aruba. Esey mester 
por bira dobel, e mercado tin 
e potencial ey. Den esaki nos 
kier duna nos contribucion pa 
e wordo realisa. Mi ta kere cu 
den e conferencia “Europe 
Meets the Americas”, a mira 
cu Amba por hunga un rol 
importante den aspecto eco- 
nomico. E conferencia aki a 
duna un bon contribucion pa 
yuda desaroya esaki. Durante 
e conferencia nos por a scu- 
cha hopi di Green Gateway, 
un concepto hopi interesante. 
Den esaki tin hopi punto di 
interes comun cu ta bale la 
pena investiga con nos por 
desaroya e contactonan entre 
Canada y Aruba.” 


“Mi ta di acuerdo cun’e cu tin 
potencialnan cu no ta wordo 
uza. Den mi bista, Gobiemo 
di Amba bou guia di Prome 
Minister Mike Eman ta trah- 
ando pa haci bon uzo di e po- 
tencial ey. Hunto nos ta para 
mas fuerte y nos como Emba- 


hada den exterior, manera den 
mi caso na Canada, por yuda 
Amba como parti di Reino. 
Nos ta dispone di un red gran- 
di. Pues tur loke cu nos por 
haci pa pone e contactonan cu 
pa Amba ta importante, nos lo 
haci sigur.” □ 


Mervin Wyatt Ras ta subi riba lista di partido AVP 



ORANJESTAD - Diabierna awor Partido AVP ta pre- 
senta un candidato nobo pa e bario di Savaneta. E no ta 
un desconoci den politica di Amba. Sra. Mervin Wy- 
att-Ras tabata varios aña miembro y tambe presidente 
di Parlamento di Amba. Despues di un conflicto den 
su partido pa motibo di a para pa principio den caso 
di reforma di pensioen di miembronan di Parlamento 
Wyatt-Ras hunto cu su colega Marisol Lopez-Tromp a 
cera conoci cu e furia di partido MEP. Ambos a wordo 
saca na mal ordo di e partido cu nan tabata representa 
den Parlamento di Aruba. E motibo di e conflicto tabata 
e reforma di pensioen pa miembronan di Parlamento 
pa cual ambos a vota na su fabor. Un ley na fabor di 
Amba, pero cu a perhudica ambos politico flnanciera- 
mente. Asina mes, dor cu nan a haya cu e tabata un bon 
iniciativa di ley nan a vota pro. E tumulto cu a sigui 
tabata enorme. MEP a pone candal riba porta di camber 
di fraccion y den un reunion di conseho di partido a 
dicidi di raya ambos politico. E unico cos cu nan a haci 
robez tabata para pa nan principio. Desde e tempo ey 
Mervin Wyatt-Ras a sigui como miembro independi- 
ente den Parlamento haciendo un hopi bon trabou. Pa 
motibo cu politica ta core den su sanger, Mervin Wyatt- 
Ras a cumbini cu partido AVP pa afilia su mes na e 
partido berde pa di e forma aki sigui traha pa Aruba. 
Hendenan cu ta para pa nan principio apesar cu esaki ta 
bay a costo di interesnan financiero y partidista, ta loke 
pais Amba tin mester di nan. Muhenan balente cu no ta 
riña pa tuma decisionnan fuerte cu ta na interes di pais 
Aruba. Partido AVP ta yama bon bini na sra. Mervin 
Wyatt-Ras. Q 

Parlamentario mr. Xiomara Ruiz-Maduro 

Gabinete Eman no por presenta e lista di huur nobo 

Esnan nobo riba lista mester keda scondi ya cu e prijsnan di huur ta mas halto 


ORANJESTAD - Durante 
tratamento di presupuesto 
2013 nos a pidi Minister de 
Meza pa duna Parlamento un 
bista riba e lista di huur di 
edificio di Gabinete Eman. 
E reunionnan a caba y te ai- 
nda e lista aki no por wordo 
presenta. Gabinete Eman tin 
miedo di mustra ken ta esnan 
nobo riba e lista y no sa con pa 
splica Pueblo cu e huurnan di 
edificio a subi. 

Na varios ocasion nos por a 
tende nos Ministernan men- 
ciona nomber di comercian- 
tenan cu e Gobierno anterior 
a huur edificio for di nan, 
bisando cu sumanan miyonar- 
io a wordo paga na un grupo 
chikito di comerciante local. 
Pero e ta conoci tambe cu e 


lista di huur no ta consisti di 
solamente 4 comerciante cu 
nan nomber ta wordo men- 
ciona den Sala di Parlamento. 
Tin mas comerciante cu ta 
haya parti di e bolo di huur 
edificio cu Gobierno. Den e 
gobernacion anterior tabata 
tin 47 diferente comerciante 
cu ta huur edificio cu Gobi- 
emo y tin un lista specifica di 
adres y gasto pa metro cuadra 
di e espacionan cu Gobierno 
ta huur. 

Nos a pidi Minister de Meza 
pa presenta e lista actual di 
huur di edificio di Gobierno 
pa asina once and for all por 
bin un claridad riba e gas- 
tonan relaciona cu huurmento 
di edificio. Pero te ainda ni 
Minister de Meza, ni Minister 


Sevinger y ni Minister Eman 
tabata tin e curashi pa mustra 
e lista aki. 

Mester remarca cu nos Minis- 
teman na mas di un ocasion ta 
bisa cu door cu a stop huur- 
mento di edificio cu un gmpo 
di comerciante, Gobiemo a 
logra baha gastonan di huur. 
Pero nos tin comprendi cu 
esaki ta un otro mentira, ya cu 
gastonan di huur a subi ainda 
mas. Gabinete Eman a djis re- 
emplasa e huurdo cu uno cu 
ta gosa di mas confianza di 
Gabinete Eman y na un prijs 
mas halto ainda. 

Esaki ta e motibo pakico nin- 
gun Minister tin curashi pa 
publica e lista nobo di huur. 
Esnan nobo riba e lista mester 


keda scondi ya cu e prijsnan 
di huur ta mas halto. 

A yega ora pa Ministeman 
Eman, De Meza y Sevinger 
stop cu politikeria y cum- 
insa na publica henter e lista 
di huur di edificio di Gobi- 
erno pa asina once and for all 
Pueblo haya claridad for di 
ken Gobierno ta huur edifi- 
cio y cuanto e costonan ta pa 
metro cuadra. 

E transparencia aki ta locual 
Pueblo kier. E asunto di djis 
core menciona nomber di al- 
gun comerciante cu ta huur cu 
Gobiemo y keda sin mustra e 
lista nobo di huur ta indica- 
cion fuerte cu Gabinete Eman 
kier pa esnan nobo riba lista 
keda scondi ya cu e prijsnan 
di huur ta mas halto.Q 



Parlamentario den fraccion di 
MEP, Xiomara Ruiz-Maduro. 


MEP: Gobierno diAVP a hinca Aruba den bancarota total: 

E Deficit financiero di gobierno (-9.7% ) ta esun di mas 

halto entre tur e paisnan Europeo 

ORANJESTAD - Ta increibel 
con na Amba nos tin un gobi- 
emo cu su modus operandi ta 
di manipula cu cifranan com- 
pila door di instancianan im- 
parcial y profesional y pa cual 
e gobernantenan ta haciendo 
como sifiiera cu tur cos ta 
positivo den e pais aki. Den e 
ultimo siman y dianan aki nos 
por a mira con e cifra oficial 
di e deficit financiero 2012 ta 
wordo troci di tur banda door 
di e gobierno actual y ta trata 
di bende pueblo un otro cifra 
cu nan mesun ‘expertonan’ a 
fabrica den Bestuurskantoor. 
Hecho cu luna pasa IMF den 
su rapport preliminario a con- 
stata cu e deficit financiero di 
2012 a yega te na 8.5% di nos 
GDP. Alabes Banco Central 
siman pasa a publica su An- 
nual Statistical Digest 2012, 
den cual nan a conclui cu e 
deficit pa 2012 ta hopi mas 
halto ainda, esta 9.7%. Ambos 
cifra, esta tanto e 8.5% como 
9.7% siguramente no a cay 
na agrado di e gobernantenan 
actual, ya cu e cifranan aki ta 
sumamente espantoso compa- 
ra cu e norma Europeo di 3% 
pa loke ta e deficit financiero. 

Amba a bati tur record 
Siguientemente Partido MEP 
ta publica un tabel den cual ta 
mustra e porcentahe di deficit 
financiero 2012 den diferente 
pais Europeo y ta inclui tambe 


esun di Aruba. 

Aki claramente un y tur por 
mira cu na 2012 tur e paisnan 
Europeo di mas importante 
tin un porcentahe di deficit 
mas abao cu di Aruba. Te 
hasta Grecia y Spaña cu ta 
pasando actualmente den mo- 
mentonan dificil y den estado 
di bancarota total tin e cifra di 
deficit mas abao cu di Aruba, 
esta -6.9%, resp. -8.1%. 
Gobiemo di Amba tambe ta 
consciente di e debacle fi- 
nanciero pa loke ta e deficit 
astronomico di Amba y awor 
ta fabrica su propio cifra di 
deficit, alegando cu esaki ta 
solamente -5.6% na 2012 y 
purbando asina di tur manera 
di pinta un panorama mas 
positivo pa Aruba. 

Mike Eman no kier pasa den 
berguensa 

Hecho ta cu Minister Presi- 
dent Mike Eman no kier pasa 
den berguensa den e mundo 
financiero intemacional y kier 
crea un esfera cu na Amba tur 
cos ta bao control pa loke ta 
nos finanzas publico. Sinem- 
bargo Mike Eman ta lubida cu 
gobierno Hulandes y tur otro 
instancia financiero intema- 
cional no ta confia cifranan 
fabrica y manipula door di e 
propio gobiemo di Amba y 
ta kere y confia mas den e ci- 
franan publica door di e pro- 
fesionalnan di Banco Central 


di Aruba, IMF, Standard & 
Poor’s y Fitch. E protocol cu 
Mike Eman recientemente a 
firma cu Hulanda riba Dia- 
huebs Santo ta demostra esey, 
ya cu Gobierno di Hulanda 
ta condiciona su yudansa na 
Amba riba rapportnan di e 
instancianan internacional 
manera IMF, Standard & 
Poor’s y Fitch. 

Locual Mike Eman mester 
comprende hopi bon ta cu e 
por manipula mente di pueblo 
tur dia cu su mentiranan, pero 


cerca instancianan interna- 
cional e mester mustra mad- 
urez y confiabilidad y no por 
fabrica su propio cifranan y 
kere cu nan lo acepta e ma- 


nipulacionnan aki. Hecho ta 
cu si Amba ya ta den e fase 
di bancarota total, esey tin un 
nomber y fam: Mike Eman y 
AVP. □ 

Caha di Tradicion Cultural iesta di San Juan 


a cende e candela di celebracion 



ORANJESTAD - Departa- 
mento di Cultura Aruba a ini- 
cia na un forma hopi positivo 
y creativo e proyecto escolar 
fiesta di San Juan. Den un ac- 
tividad dirigi na tur scol pre- 
paratorio y basico ta bay haci 
entrega di e Caha di Tradicion 
Cultural fiesta di San Juan. E 
Caha aki ta contene tur ma- 
terial recreativo, educativo 
y pedagogico y informacion 
general tocante Fiesta di 
San Juan. Cu adkisicion di e 


Caha cada scol tin acceso na 
tur e material necesario pa 
por cuminsa prepara pa cel- 
ebra un di nos tradicionnan 
folklorico manera mester ta. 
Manera henter nos pueblo sa, 
celebracion di fiesta di San 
Juan ta dia 24 di Juni, tambe 
conoci como fiesta di Dera 
Gay. E prome siman di e pro- 
grama escolar Fiesta di San 
Juan (Dera Gay 2013) tabata 
masha exitoso y ta premira un 
otro siman yen di sensacion, 
ora e portanan di scol habri 
atrobe pa ricibi e regalo vali- 
oso y importante, esta e Caha 
di Tradicion Cultural fiesta di 
San Juan cu ta ser presenta 
na un forma masha creativo, 
diferente y participativo. Du- 
rante bishita na scol por sinti 
e amor di cada mucha pa nos 
folklore, e alegria refleha den 
nan cara, nan atencion ora ta 
trata di tradicion. Tambe por 
contempla nan atencion, nan 
concentracion, nan sonrisa y 
nan alegria, ora cu nan scucha 
y siña conoce mas di e Fiesta 
di San Juan, e motibo di e 
celebracion, e weganan rond 
di dje, y te hasta cu ta conta 
cu nan participacion, cu nan 
por balia y siña con pa mata 
e gay. Departamento di Cul- 
tura a organisa e proyecto aki 
cu cooperacion di Ministerio 
di Cultura. A presenta un pro- 
grama completamente dife- 


rente na esunnan di e añanan 
anterior. E aña aki Comision 
di Dera Gay, cu ta consisti di 
empleado tanto di Seccion 
di Implementacion como di 
Seccion di Investigacion di 
DCA (Departamento di Cul- 
tura Aruba), a uni forsa pa por 
bishita cada scol pa entrega e 
Caha cu tur material, pa laga 
cada mucha sinti e dushi y e 
calor di e temporada di cel- 
ebracion y pa motiva nan pa 
nan sigui celebra y conserva 


nos tradicionnan. E meta pri- 
mordial ta pa sigui promove 
e actividad cultural aki na tur 
scol y haci posibel pa nan por 
tin tur e material necesario 
disponibel, pa nan por keda 
bon informa y bon prepara, 
habriendo caminda pa nan 
por conoce, siña, promove, 
carga, sostene y sigui celebra 
nos tradicionnan folklorico 
manera mester ta. 

Ya caba a cuminsa cu e prome 
siman den cual a parti e mate- 
rial y esaki a bay na un forma 
masha pedagogico y creativo. 
E scolnan a ricibi e delega- 
cion cu hopi entusiasmo, den 
un ambiente masha positivo 
y ameno. E muchanan a dis- 
fruta un mundo di cada pre- 
sentacion y splicacion di e 


elementonan cu ta conforma e 
material cu e caha ta contene, 
como tambe di e weganan cu 
a keda presenta cu diferente 
ehempel y demostracion. 
Despues di presentacion di 
e contenido di e Caha, tanto 
e alumnonan como e mae- 
stronan y e cabesante di scol 
a ricibi e Caha cu hopi entu- 
siasmo y a gradici DCA pa e 


gesto asina bunita y valioso 
aki, expresando den nan pa- 
labra di gradicimento cu nan 
lo sa di haci uzo di tur esaki 
pa celebra e tradicional fiesta 
di San Juan manera mester ta. 
Pa termina cu e programa di 
bishita na scol diferente mae- 
stro y alumno a duna un de- 
mostracion di e baile di Dera 
Gay.w 


Departamento di Cultura ta 
gradici tur scol, cada cabe- 
sante, tur maestro y, natural- 
mente, tur e alumnonan pa e 
bunita ricibimento y nan in- 
teres pa nos folklore, loke a 
keda demostra den cada pre- 
sentacion. Ban sigui mantene, 
promove y engrandece nos 
folklore, nos tradicionnan, 
nos cultura. □ 

Mary Joan Foundation: 

Inscripcion pa e prome 



ORANJESTAD - Mary Joan 
Foundation ta bay organisa 
su prome “Pink Voice” song 
festival. 

Un actividad social pa pash- 
ent y sobreviviente di cancer 
na pecho. E evento lo tuma 
luga dia 5 di October na Club 
Caiquetio. 

Aki participante nan cual lo 
consisti di personanan cu un 
dia a haya nan mes confron- 
ta cu e malesa di cancer na 


pecho y lo mustra nan talento 
vocal. 

E festival di canto ta conta cu 
apoyo di diferente artistanan 
local cu a pone nan mes dis- 
ponibel pa entrena e partici- 
pantenan. 

Cada participante lo tin su 
mesun entrenado personal 
kende lo duna nan les di can- 
to. 

Asina prepara y dun’e guia 
pa e por duna lo miho cu e 


Pink Voices” 


tin riba e escenario. Esunnan 
interesa por pasa inscribi na 
Mary Joan Foundation cual ta 
totalmente gratis. Mary Joan 
Foundation ta traha den dife- 
rente aspecto social, educati- 
vo y preventivo pa personan- 
an den comunidad y directa- 
mente pa esunnan cu ta haya 
nan mes enfrenta cu e malesa 
di cancer di pecho. Nos fun- 
dacion ta kere firmemente 




den e necesidad pa e sosten 
den grupo y nan mes un mo- 
mento tambe pa conscientisa 
Aruba over di e malesa aki. 

Mary Joan Foundation ta 
situa na Sabana Blanco 8 of 
por yama na number di tele- 
fon 5889999 pa mas informa- 
cion. 

Tambe por sigui nan riba 
Facebook: Mary Joan Foun- 
dation Aruba of tambe riba e 
website www.maryjoanfoun- 
dation.aw. □ 


Tur mucha ta participa gratis: 


Go Fast Cycling Team ta organisa e tercer sesion 
di careda di mountain bike pa mucha 



ORANJESTAD - Go Fast 
Cycling Team hunto cu 
Welch’s Juice, un producto 
di Aruba Trading Company, 
ta presenta e tercer sesion di 
Welch’s Kids Bike Jams. 
Welch’s Kids Bike Jams ta un 
iniciativa di Go Fast Cycling 
Team y Welch’s Juice pa juda 
promove e deporte di moun- 
tain bike bou di nos muchanan 
entre 6 y 14 aña. Ta hopi con- 
movedor pa mira e presencia 
y intercambio entre e mayor- 
nan y e muchanan durante e 
preparacion y entrenamento 


pa e actividadnan di Welch’s 
Kids Bike Jams. Esaki ta un 
estimulo pa Go Fast Cycling 
Team pa sigui cu su tarea pa 
yuda ciclismo pa e muchanan. 
E siguiente actividad di 
Welch’s Kids Bike Jams ta 
tuma luga na kapel di Alto 
Vista dia 15 Juni 2013. E ac- 
tividad ta cuminsa pa 7 y mey 
di mainta cu participacion di e 
muchanan entre 6 y 9 aña cu lo 
recori un ruta unda nan mester 
hasi algun ehercisio riba bici- 
cleta. E muchanan di 10 pa 14 
aña lo recori un circuito mas 



largo den vecindario di Kapel 
di Alto Vista y costa Norte. E 
coredo cu haci e buelta den 
menos tempo lo ta esun ga- 
nado. 

Tur mucha ta participa gra- 
tis y ta ricibi un certificado 
y un premio cu ta cortesia di 
Welch’s Juice. Por inscribi na 
Tri-Bike Aruba, Macuarima 
66-F St. Cruz te cu diabierna 
dia 14 Juni 2013. Pa mas 
informacion por manda un 
e-mail na undergroundcyc- 
lingteam2010@gmail.com of 
tambe por yama na number di 
celular 5936153.□ 
















Pelea durante wega 



Tenista ta avansa den torneo 
di Alemania 

Despues di pelea entre e teamnan di baseball 


LA Dodgers ta gana nan wega 



Los Angeles, MERCA - E 
team di baseball Dodgers a 
tuma personal momento cu 
Ian Kennedy di Arizona ta 
golpia e nobato strea Yasiel 
Puig na su cara cu e bala. 
Despues nan ta rabia di ber- 
dad ora cu Kennedy a dal 
un otro deadball na e pitcher 
habrido Zack Greinke. 

E golpinan a reemplasa e 
lansamentonan na e momen- 
to ey y a cuminsa un pelea 
grandi unda cu e hungado y 
entrenadonan a participa, cu a 
yega na seis expulsion prome 
cu Dodgers ta subi tereno y 
ta vence Diamondbacks cu e 
score di 5-3. 

Kennedy, e manager di Dia- 
mondbacks Kirk Gibson y 
entrenado Tumer Ward, hun- 
to cu Puig, e relevista Vene- 
zolano Ronald Belisario y 
entrenado di bateo di Dodg- 
ers Mark McGwire a wordo 
expulsa den inning shete 
despues di e pelea prolonga 
cerca di e linea cu ta separa e 
campo. □ 



Pelea durante wega entre LA Dodgers y Diamondbacks. 



Wega di final di basketball ta sigui awe 

Spurs y Heat ta hunga un final di NBA riba un montaña Ruso 



San Antonio, MERCA - E final di 
NBA di e aña aki entre e campeon 
defensor Miami Heat y e retado San 
Antonio Spurs ta convertiendo den un 
especie di montaña Ruso. 

Pa e momento, San Antonio ta lidera 
e serie 2-1 den e wega di e miho shete 


despues di e sota di 113-77 cu nan a 
duna Miami Heat diamars anochi. 
Sinembargo, Heat a duna nan diado- 
mingo e mesun dosis riba nan cancha 
na Miami. 

E 36 punto di bentaha cu Spurs a saca 
Miami ta e di tres margen di victo- 


ria mas grandi den e historia final di 
NBA. Chicago Bulls di e mitico Mi- 
chael Jordan a pasa riba Utah Jazz pa 
42 tanto den e di tres wega di e final 
na 1998 y Boston Celtic a raspa Los 
Angeles Lakers cu 39 punto den e di 
seis wega di 2008. 


Spurs a kita e campeon e bentaha di 
cancha despues di su victoria den e 
prome wega di serie na Miami, y ta 
busca awe pa pone na un paso di su 
di cinco titulo momento cu ambos en- 
frenta un biaha mas na arena di San 
Antonio. □ 

Torneo di tennis Halle 


Roger Federer ta 
avansa pa cuater final 


Halle, ALEMANIA - E teni- 
sta Roger Federer tabata mus- 
tra di ta for di forma ayera 
despues di a gana Cedrik- 
Marcel Stebe cu e scorenan 
di 6-3 y 6-3, pa avansa den e 
cuater final di e tomeo Halle, 
un di tur esunnan pa prepara- 
cion pa Wimbledon. 

Su prome encuentro individ- 
ual riba yerba pa su prepara- 


cion pa defende su titulo di 
Wimbledon no tabata mas cu 
discreto, aunke e Suiso nunca 
a mira di ta menasa pa su ri- 
val, no preclasifica. “Semper 
ta complace mi gana, no ta 
importa como sea,” e ta afir- 
ma. 

Gael Monfils tambe a avansa 
pa cuarto final y despues e ta 
anuncia di no participa den 




Wimbledon. Despues di a 
derota e Checo Jan Hernych 
cu e scorenan di 6-2 y 6-3, 
Monfils a bisa cu e ta retira 
su pedido di un invitacion na 
London, pasobra e tin gana di 
lidia cu un problema person- 
al, cu e no a revela. 

Mijail Youzhny tambe a avan- 
sa den e meda di ocho miho 
superando e di cuater cabes 
di e serie Kei Nishikori cu e 
scorenan di 6-1, 6-7 (4) y 6-3. 


E Aleman Mischa Zverev, 
invita na e tomeo, tambe a 
anota entre e victorioso nan 
eliminando Mirza Basic cu 
e scorenan di 7-6 (5) y 6-3 
despues di tabata desbentaha 
den e dos set. 

Cuater di e shete titulo di Fe- 
derer na Wimbledon, a yega 
despues cu el a gana e tor- 
neo di Halle, Alemania. Su 
vinculo cu e certamen aki, 
unda cu e tin cinco titulo, 


ta tal cu un caya di e ciudad 
tin su nomber. Awo di tres di 
mundo, Federer no a gana un 
titulo e aña aki y e ta bin di un 
derota di cuater final di Open 
di Francia. 

Monfils, cu a yega na di shete 
den ranking, tabata inactivo 
pa hopi luna aña pasa debi na 
un lesion di mdia. Na Mei el 
a baha te na 119 prome cu el a 
subi di posicion y ta na 67.□ 


Pelea di titulo lightweight 

Boxdo Juan Manuel u Juanma” 
Lopez ta cla pa enfrenta Miguel 
Angel u Mickey” Garcia 


Texas, MERCA - E ex do- 
bel campeon mundial Por- 
toriqueño Juan Manuel 
“Juanma” Lopez ta cla pa su 
pelea di diasabra, unda cu e 
lo enfrenta e invicto Meri- 
cano Miguel Angel “Mickey” 
Garcia, campeon mundial 
lightweight di e Organisacion 
Mundial di Boxeo (CMB), 
na American Airlines Center 
di Dallas, Texas, den un pre- 
sentacion di Top Rank cu lo 


wordo transmiti pa HBO den 
nan programa di “Boxing Af- 
ter Dark”. 

Afo dAmerican Airlines Cen- 
ter, specificamente na AT&T 
Plaza, y den e calor fiierte di 
Juanma Lopez (33-2, 30 KO), 
el a traha dilanti e medio lo- 
calnan y e fanaticonan pre- 
sente, haciendo ehercicio di 
piso, sobra y guanteleta cu e 
entrenadonan Alex Caraballo 




y Freddy Trinidad. 

Mike Garcia (31-0, 26 KO) 
tambe a haci su mtina y a 
firma autografo unda cu el a 


saca potret cu e fanaticonan. 
E1 a mustra su bon boxeo y 
golpinan den e ring cara na e 
pleito cu e lo ta pone pa prome 


biaha su faha cu el a gana na 
Januari ultimo na New York, 
unda cu el a derota e guerero 
Mexicano Orlando Salido. □ 











































DIAHUEBS 13 JUNI2013 


IflDEPORTE 



Cabaynan di Aruba omnipotente na Corsou 
bayendo cu tur gran-campeonato 


ORANJESTAD - Aruba no 
a haci wega na Corsou. E 12 
cabaynan a baha di avion ob- 
serva e situacion y a conkista 
e tereno di biaha, triunfando 
unda cu nan a pone pia. Aruba 
a bira gran campeon den tur 
e 6 categorianan, loke no ta 
wega. 

Pa duna un impresion mas 
exacto, “Pijao del Rosario” a 
bira Gran Campeon di trote y 
galope, mientras cu den yewa 
“Conquistadora de Galia” 
a bira e Gran Campeona di 
trote. Ambos ta propiedad di 
Villa Floralina. 

Den trocha “Eos” di Alex 
Mansur a bira e Gran Campe- 
on, mientras cu “Teoria de 


la Luisa” di Villa Floralina a 
bira e Gran Campeona. Den 
e clasico di pasofino “Insom- 



somnio”, monta den e final pa 
Gino Werleman a pica dilanti, 
cu “Escandalo” y Dairo Ji- 
menez, net su tras. “DaVinci”, 
monta pa Alex Cybul a bira e 
prome finalista. “Misterio de 
CJ” di Cai Jesurun a bira e 
segundofinalista.“Jeroglifico” 
di Myron Wever a gana den 
su categoria, mientras cu 
“Ritmico” di Alex Mansur a 
haya e tercer luga. 

Den yewa e huesnan a haci 
comparacion entre “Lirica” 
di Alex Mansur y “Magoli 
de Picaso” di Rudy Hanst di 


nio” a saca su huña y a claba 
e titulo di Gran Campeon de- 
mostrando su clase, mientras 
cu den e cuadro femenina 
“Tartarina” a ranca e titulo di 
Gran Campeona un biaha mas 
pa su cuenta. Su hegemonia 
ta practicamente estableci y 
acepta. 

E miho montador di e feria a 
bira Dairo Jimenez di Aruba. 
Mester dun’e extra credito ya 
cu el a prepara tur e cabaynan 
di Villa Floralina y den ma- 
cho fini por ehempel, tur e 
prome 3 puestonan di macho 
a bay pa cabai nan prepara pa 
Dairo. Villa Floralina a gana 
e titulo di miho expositor, 
mientras cu Norman Hugo di 
Corsou a bira e miho criado. 

Aruba tabata asina dominante 
den e competencia, cu ex- 
positor nan grandi di Corsou 
manera Cai Jesurun, Rishi 
Martha y Norman Hugo ta- 
bata tin un mal experiencia. 
Papiando di mal experiencia 
por apunta cu “Escandalo” 
tampoco tin un super experi- 
encia cu Corsou. Aunke cu e 
tin varios titulo di reservado 
riba su nomber, e titulonan 
grandi semper a slip di su 
siya. 

Aña pasa e titulo principal 
a bay pa “Zarevich”, cu net 
despues a bira gravemente 





• BON APPETIT • BON APPETIT • BON APPETIT • BON APPETIT • 


Galifta den biña 


Ingredientenan: 


1 galiña di 2 pa 3 lbs. corta na pida 
Vi cup di biña blanco seco Partager 
'á cup di hariña blanco 

3 cuchara grandi di azeta dushi 
Vi cup di carnisa corta chiquito 

4 wortel geslice diki 
8 ciboyo chiquito 

4 prei geslice 

1 teenchi knoflook, machika 
% cup di cognac keinta Martell 
% cup di peterselie corta chiquito 
Vi cup di mushrooms fresco of frozen 
1 theleep di salo 
Vi theeleep di peper 


. 


Preparacion: 


Tempera e galiña den e biña pa por lo menos 2 ora. Saca e pidanan di 
galiña afor y seca nan cu papel di cushina. Warda e biña. Pasa e 
galiña den e hariña. Keinta e azeta den un panchi grandi of wea di 
hero. Hasa e galiña pero no lage bira hopi bruin. Saca e galiña afor y 
agrega e carnisa, ciboyo, wortel, prei y knoflook. Hasanan un tiki. 
Baha e candela y pone e galiña bek den e panchi y basha e cognac 
ariba dje. Drei cu un cuchara di palo y agrega e peterselie, salo, 
peper. Agrega e biña y tapa e panchi of wea. Smoor e pa 40 minuut. 
Agrega !4 Ib. di mushroom y bira e pidanan di galiña. Laganan sigi 
smoor pa 20 minuut mas. 

Pa 4 persona 



malo y despues a bin fayece 
na Aruba un luna despues. 
Na 2011 tabata “Expresso de 
Alto Vista” cu a kita e titulo 
di “Escandalo”.E aña prome 
cu esey “Ritmico” a bira gran 
campeon. 

Den e clasico di pasofino e 
huesnan Enthomar Francis- 
co di Corsou y Jose Ortiz di 
Puerto Rico mester a busca 
duro ora cu “Gobemador” 
di Corsou y “Escandalo” di 
Amba a topa otro. 
“Gobernador” a cuminsa hopi 
bon, pero e no por a wanta e 
ritmo a cuminsa cansa, mien- 
tras cu “Escandalo” a bay cre- 
ciendo pa bira e number un di 
su categoria. 

Ora cu a drenta e campeonato 
“Gobernador” a sigui desme- 
hora y aki ta caminda “In- 


Corsou y a dicidi pa esun di 
Corsou pa su miho aplomo y 
bunitesa. 

Ora di bay den campeonato 
“Tartarina” no tabatin dificul- 
tad pa haya e escogencia di e 
huesnan, pero aki “Magoli” 
a bira e Reservada y un po- 
tranca yiu di Extasis treci for 
di Merca a bira e prome final- 
ista, lagando “Lirica” como e 
segundo finalista. 

Esaki ta e di dos aña cu Villa 
Floralina no ta perde ni un 
solo categoria na Corsou. 
Amba su bentaha riba Cor- 
sou no ta unicamente como 
cu Amba tin miho cabay, 
pero tambe cu e maneho di e 
cabaynan di Amba ta superior 
cu esunnan di nos hermana 
isla.Q 

Campeonato Basketball 2012-2013 

Aruba Juniors La Estrella Sparks y De Vuyst 
Impact Ballers campeon den basketball 



Ganadonan di e campeonato di basketball. 




ORANJESTAD - Aruba Ju- 
niors La Estrella Sparks y 
De Vuyst Impact Ballers ta 
campeon den nan respectivo 
division. 

Diabierna ultimo a tuma luga 
dos wega pa mira ken lo sali 
campeon den divisionnan di 
Juniors y di Liga Minor. Den 
division Juniors edad 17-18 
aña Aruba Juniors (La Esl- 
trella Sharks) ta gana e serie 
3-1 y asina titula campeon 
den division junioren pa aña 
di Campeonato 2012-2013. 
Den Liga Minor e serie final 
tawata empata na dos y mes- 
ter hunga e di 5 wega di e best 
of 5 final serie pa determina 
e campeon. De Vuyst (Impact 
Ballers) ta gana e serie y asi- 
na nan ta bira campeon den e 
division di Liga Minor. 
Mester remarca cu e ekipo di 
Ballers a caba na posicion 2 
den campeonato regular y tras 
di trabou duro ta bin gana di 
De Vuyst Sharks cu a termina 
na posicion lden e campe- 


onato regular. E weganan 
tawata hopi serca y e com- 
petentia tawata riba un nivel 
basta bon. 

Den junioren e top-scorer di 
Campeonato tabata Johnathan 
John hungado #10 di YMCA 
San Nicolas. MVP y Sprite 
players of the game a bay pa 
Oswaldo Guerra hungado #11 
di Aruba Juniors La Estrella 
Sparks 


Den Liga Minor top-scorer a 
bira Marvin Rombley hund- 
gador #6 di de Vuyst Impact 
Sharks MVP y Sprite player 
of the game Sire Rijsdijk hun- 
gado #6 di De Vuyst Impact 
Ballers. 

Hunto cu e relato aki, por 
aprecia algun potret ora di en- 
trega e trofeonan na e campe- 
on y sub-campeon y tambe e 
premionan corespondiente na 
e hungadonan cu e destaca 
durante e campeonato regular 
y di e final. 




Aruba Basketball kier a fe- 
licita tur organisacion y hun- 
gado ganado cu nan logronan. 
Hopi pabien. Un danki nan tur 
miembronan cu a yuda y con- 
tribui pa haci e campeonato 
un hopi interesante y exitoso. 
Danki nan tur e medionan di 
prensa y comunicacion cu 
yuda promove y coopera cu 


nos deporte. Sin boso yudansa 
nos campeonato nunca lo ta- 
bata un exito. Danki nan Sprite 
y Tropical Bottling Company 
cu a yuda pa engrandece de- 
porte di Basketball. 

Ainda tin riba agenda e Mini 
ALL Star Game, cu lo bira 
algun fantastico. Keda pendi- 
ente pa e fecha. □ 


























































Caribbean Sea Jazz Festival a muda pa 
Renaissance Festival Plaza 

Agentenan di biahe a disfruta na 
grandi riba Renaissance Island 

Paseo Herencia cu celebracion 
di Dia di Tata 

Awe den nos seccion di Muhe 

Fiesta di Teatro 

pa Mucha 2013 



Functa : JunM 1-2001 


FUNDARTE 

Fundacion Arubano di Arte 

Emait: fundarte,aruba@gnnaiLconn 


ORANJESTAD - Fundacion 
Arubano di Arte na aña 2009 
a organisa e “Prome Fiesta di 
Teatro pa Mucha” den Cas 
di Cultura. E reaccion di e 
muchanan, mayoman y mae- 
stronan riba e evento aki, ta- 
bata hopi positivo y tur a pidi 
pa e actividad aki lo por con- 
tinua tur aña. Na aña 2011, 
Fundacion FUNDARTE, 
den cuadro di su 10 aña di 
existencia a opta pa organisa 
e ‘T Festival Intemacional di 
Teatro Amba pa Mucha” cu 
tabata un exito total, na unda 
durante oranan di mainta, e 
diferente obranan a ser pre- 
senta den tur districto y mayo- 
ria scol basico por a disfmta 
di e obranan. 

Fundacion FUNDARTE ta 


trahando pa organisa e “II Fi- 
esta di Teatro pa Mucha” na 
October proximo den Cas di 
Cultura y ta invita gmponan 
di teatro di mucha pa cuminsa 
prepara pa e evento aki. 
Tambe ta invita maestronan di 
scol, specialmente e docente 
CKV, ta forma un gmpo di 
teatro di e scol of un centro di 
bario, club, organisacion etc. 


pa nan tambe participa na e 
“Fiesta di Teatro pa Mucha” 
Inscripcion ta liber y edad 
tambe ta liber. Por presenta e 
obra den un idioma di prefer- 
encia. 

E obranan lo ser presenta den 
oranan di atardi den Cas di 
Cultura y si ta posibel lo pre- 
senta e obranan pa e hubentud 
escolar den oranan di mainta. 


Informacion y inscripcion por 
ser haci atrabes di e-mail na 
fundarte. amba@gmail. com 

Alabes ta desea na informa 
directornan di gmponan di 
teatro pa mucha, cu e di “13 
Festival Mundial di Teatro pa 
Mucha” ta tuma luga durante 
e dianan 25 di Juli pa 1 di Au- 
gustus 2014 na e ciudad Lin- 


gen na Alemania. 

E tema di e festival aki ta 
“Duna bo mundo color”. Edad 
di e mucha mester ta entre 8 
pa 14 aña y un gmpo por con- 
sisti di maximo 15 mucha y 
2 adulto. Por haya mas infor- 
macion via e-mail na wkt@ 
tpzlingen.de y tambe via e 
website www.weltkinderthe- 
aterfest.de. □ 


Na casnan di Anciano: 


Roberto Croes ta conta storia 


ORANJESTAD - E proyec- 
to anual di Conta cuenta di 
Biblioteca Nacional Amba ta 
drenta su di 3 luna. Sra. Frida 
Vrolijk y Sra. Ruthy Vrieswi- 
jk-Bergen a percura pa un 
programa special na cas di an- 
ciano na April y Mei. Sr. Ro- 
berto Croes ta riba programa 
na Juni. 

Esaki ta e ultimo 4 presenta- 
cionnan pa e aña aki. Sr. Ro- 
berto Croes ta trece un pro- 
grama varia cu ta consisti di 
musica, storia y poesia. Pues 
un presentacion special pa e 
grandinan na casnan di An- 
ciano. 

Bibliotecarianan di Biblioteca 
Nacional Amba hunto cu con- 
tadonan di storia y poetanan 


ta bishita e casnan di anciano 
y ta presenta un programa di 1 
ora cada siman. Ta bishita cas 
di Anciano na Savaneta, San 
Nicolas, Playa y Cas Marie. 
E programa ta varia cu conta- 
mento di cuenta, declamacion 
di poesia y na final ta pasa 
un documentario cortico. E 
proyecto tin un duracion di 
3 luna. Meta di e proyecto ta 
pa stimula lesamento y con- 
tamento di storia. E aña aki 
biblioteca por a conta cu pre- 
sentacion di Sra. Frida Vro- 
lijk, Ruthy Vrieswijk-Bergen 
y Sr. Roberto Croes. Roberto 
a yega di declama poesia den 
diferente Cafe literario na 
biblioteca. 

Despues di e presentacion 


di Roberto Croes ta presenta 
un documentario cortico di e 
Dera Gay. Esaki ta un pro- 
duccionnan special di Servi- 
cio Audiovisual di Biblioteca. 
Door di wak e documentario 
di un faceta di historia cul- 
tural di Amba hopi recuerdo 
lo bin ariba cu por comparti. 
Otro meta di e proyecto aki ta 
pa yuda tene e habitantenan 
di e casnan socialmente ac- 
tivo banda di promocion di 
lesamento. Clausura di e pro- 
grama di 2013 ta diahuebs 
mainta, dia 27 di Juni na St. 
Michael Paviljoen. Biblioteca 
Nacional Amba ta gradici e 
service club Kiwanis Palm 
Beach pa e donacion pa e 
proyecto aki.Q 



RobertoCroes 


Presidente di Fundacion Alzheimer Sra. Melva Yanez Croes 

Dia mundial contra abuso di Anciano 


ORANJESTAD - Diasabra 15 di juni 
2013, Fundacion Alzheimer Amba 
(F.A.A.)tauniatrobepa 6 aña consecu- 
tivo cu organisacionnan mundial den 
e campaña di Zero Tolerancia Contra 
Abuso di Anciano. 

Na hopi pais ta existi caba e imple- 
mentacion di Zero (0) Tolerancia cu 
leynan contra abuso di mucha, di bes- 
tia, di hende muhe, etc., cu segura- 
mente ta necesario y ta urgente. Tambe 
tin paisnan unda implementacion no ta 
e caso. Organisacionnan mundial Con- 
tra Abuso di Anciano ya pa basta aña 
ta expone casonan di abuso di anciano 
den nan comunidadnan. Hasta tin Pais 
cu tin leynan cu ta regarda derechonan 
di Anciano y proteccion di ancianonan 
contra abuso y ta implementa e leynan 


aki tambe. Ora ta trata di siguridad y 
cuido en general di nos ancianonan,na 
Amba ainda no ta existi leynan p’esaki. 
P’esey e aña aki F.A.A. ta boga atrobe 
pa mas conscientisacion, inspeccion 
optimal, proteccion di e derechonan 
di nos ancianonan y ta exigi tambe 
Zero Tolerancia Contra Abuso di An- 
ciano. Tur esaki cu e vision cu un dia 
por logra di tin un ley specifico y su 
implementacion Amba tambe. 

Pero kico ta encera abuso di anciano? 
Abuso di anciano ta encera: Actonan 
(maltrato) repetitivo, of falta di actua 
den forma apropia den un relacion cu e 
anciano, unda tin expectativa di confi- 
anza cu ta conduci na daño of angustia 
cerca e anciano riba di 60 añadi edad. 
E tipo di violencia aki ta un violacion 


contra derechonan humano y ta con- 
sisti di: 

abuso fisico (maltrato), sexual, psi- 
cologico mental, emocional, abuso 
financiero y material, abandono, neg- 
ligencia, discriminacion y exclusion 
pa motibo di edad/estado mental, nivel 
socio economico y perdida grave di 
dignidad y falta di respet pa e anciano. 
Abuso di anciano tambe ta encera, de- 
privacion di un anciano di cuminda, 
awa, dak riba su cabes, paña pa bisti, 
servicionan (cuido medico, pensioen, 
etc.) necesario pa por sobrevivi. 

Ainda tin hende cu no ta reconoce e 
aspecto di negligencia di un anciano 
como Abuso. Esaki ta pasobra cu esa- 
ki hopi biaha no ta encera daño visibel 
directo manera herida, etc. 


Negligencia ta encera ora un 
persona,cu ta para responsabel con- 
tractualmente of legalmente pa provee 
cuido na un anciano, ta deha di provee 
cuminda, un luga apropia y destina pa 
biba, paña pa bisti, servicionan nec- 
esario y a lo largo ta causa sufrimento, 
daño fisico of mental na e anciano of 
ta pone su bida na peliger. 

Negligencia por conduci tambe na iso- 
lacion, desconectacion. Aki ta referi 
na un grado di abuso cu ta tuma luga 
intencionalmente y maliciosamente 
door di desconecta of isola un anciano 
di su famia, amigonan, seman keri y 
otronan preocupa pa su bienestar. E 
forma di abuso aki tambe ta un crimen 
y violacion contra derecho humano di 
un anciano.Q 

Renaissance Aruba Resort & Casino a organisa 
dinner-party pa participantenan di ATEX 



ORANJESTAD - Durante di 
e ultimo Aruba Travel Expo 
cu a tuma luga por a conta 
cu mas di 200 participante, 
entre nan e miho agencianan 
di biahe di Merca y Canada. 
Ta despues di hopi aña cu 
Aruba tabata anfitrion di un 
Travel Expo di e magnitud 


ribe. A hinca un programa 
completo den otro pa permiti 
cada participante cera conoci 
cu Aruba y pa di e forma ey 
por bende Aruba miho na e 
turista. 

Renaissance Aruba Resort & 
Casino a invita e participan- 
tenan pa un cena exclusivo 




aki. Riba invitacion di ATA 
(Aruba Tourism Authorities) 
y AHATA e 200 participan- 
tenan a experencia Aruba y 
re-descubri su encanto como 
destinacion faborito den Ca- 


na e isla priva di Renaissance 
Island. Durante di e dinner- 
party cu a keda organisa por 
a conta cu animacion musi- 
cal, bailenan den ambiente di 
Aruba su popular carnaval y 


naturalmente cuminda deli- 
cioso. Riba combinacion di 
foto por haya un impresion di 
e ambiente durante di e din- 
ner-party organisa pa e par- 
ticipantenan di ATEX.Q 

Ariba dianan 4 y 5 di October 2013 

Caribbean Sea Jazz Festival 
ta muda pa Renaissance 
Festival Plaza cu 3 stage pa 
su di 7 edicion 




ORANJESTAD - Diaranson 
organisadonan di e Caribbean 
Sea Jazz Festival a anuncia 
oficialmente na prensa di Aru- 
ba cu e festival lo conoce un 
cambio di localidad pa su di 
7 edicion. Ariba diabiema dia 
4 y diasabra dia 5 di October 
2013 e festival lo ta tumando 
luga den e area di Renais- 
sance Festival Plaza. Ta papia 
aki di tres escenario cu lo ta 
situa tanto paden y pafo di e 
Renaissance Convention Cen- 
ter. E escenario principal lo ta 
un magno stage ubica ariba 
e parking lot di Renaissance 
Market Place. Esaki ta debi 
na e hecho cu e festival a sa di 
crece y mester di mas espacio 
pa acomoda e bishitantenan y 
mirando cu e nomber di e fes- 
tival ta bisa “Sea” awor nan ta 
mas cerca di lama. 
Naturalmente Amba y nos 
region tabata pendiente pa 
e nombernan cu lo ta pre- 
sentando durante e dos ano- 
chinan aki y te cu awor por 
a haya confirmacion di nada 
mas y nada menos cu legend- 
ario banda E1 Gran Combo de 
Puerto Rico pa diabiema dia 4 
di October y e famoso ganado 
di Grammy George Benson. 
Negociacionnan ta andando 
actualmente tambe pa añadi 
un artista Latino Americano 
hopi popular. Naturalmente 
tin mas artistanan confirma 
caba manera Willy Garcia 


(conoci di E1 Gmpo Niche) 
di Colombia, José James di 
Estados Unidos, The Groove- 
hunters di Corsou, Giovanca 
di Hulanda y hopi mas cu lo 
wordo anuncia den e proximo 
simannan. 

EARLY BIRD 

Na e momentonan aki Carib- 
bean Sea Jazz Foundation tin 
riba mercado e asina yama 
“Early Bird Tickets” cu ta 
wordo bendi na un balor di 
$35 pa anochi te cu dia 31 di 
July 2013. Despues entrada 
lo ta $50 pa anochi. E ticket- 
nan aki ta obtenibel online via 
www.caribbeanseajazz.com. 

VIP 

Aña pasa e organisacion a 
introduci pa prome biaha un 
seccion di VIP cu a keda hopi 
gusta mirando e haltura cu e 
publico por experencia e es- 
pectaculo. E aña aki esaki lo 
wordo ofreci tambe pa asina 
brinda un experiencia unico 
pa mira e diferente presenta- 
cionnan. 

Pa mas informacion por tuma 
contacto cu PR di Evento: 
Mark Benson Denz via ca- 
ribbeanseajazzpress@gmail. 
com of 592-5069. Riba e 
combinacion di foto por mira 
momentonan durante e con- 
ferencia di prensa cu a tuma 
luga den e Board Room di Re- 
naissance Hotel. □ 

Candidatanan pa Srta. Aruba a ricibi tour 
den caya grandi y lectura riba vision di 

gobernacion 


ORANJESTAD - Reciente- 
mente e candidatanan pa 
Srta. Aruba a ricibi un tour 
den tram, escolta pa auto- 
ridad policial, caminda nan 
a pasa den full caya grandi 
pa despues atende un lectura 


den e Exporuimte di Museo 
Arkeologico, caminda sr. 
Raffy Kock a duna un splica- 
cion riba e vision di Gober- 
nacion y embeyecemento di 
Pais Aruba. 

E candidatanan a keda suma- 


mente satisfecho cu tur e in- 
formacionnan cu nan a ricibi. 

Riba e combinacion di foto 
por mira e candidatanan riba 
e tram y tambe durante e 
lectura. □ 

Un Bida di Homber 

Skirbipa: Dr. Carlos Viana 



Mi tata, Manuel, tabata bisa 
mi cu tur homber ta bisti 
nan carson un pia despues di 
otro. Esaki tabata su manera 
di bisa su yiu cu apesar di e 
diversidad den carera, estilo 
di bida, historia, habilidadnan 
y aspiracionnan, hombeman 
ta mas similar cu diferente. 
Nan bidanan ta goberna pa 
hopi di e mesun deseonan y 
consecuencianan. Hopi hende 
homber hoben ta “sow their 
wild oats”, manera nan ta 
bisa na Ingles, of, tin un peri- 
odo den nan bida unda nan ta 
haci hopi cos excitante y tin 
un cantidad grandi di relacion 
sexual. 

Sigur, explorando ora bo ta 
hoben, prome cu un relacion 
comprometi y e contabilidad 
na bo yiunan, ta un tempo 
mucho mas miho pa experi- 
menta, compara cu ora bo ta 
mas bieu. Sinembargo, awen- 
dia nos sa cu hende homber- 
nan hoben cu ta sexualmente 
activo sin haci uzo di condon 
ta enfrenta un riesgo aumenta 
di cancer di prostaat mas laat 
den bida. 

Ora mi a core stage como un 
Doctor Medico Oriental na 
Shanghai, e People’s Repub- 
lic of China, mi a tende cu 
e mucha homber ta tata di e 
homber. E mesun sabiduria ta 
wordo refleha den Galatians 
6:7-9 unda Bijbel ta declara 
“nos ta cosecha loke nos ta 


sembra.” Ademas di e can- 
tidad grandi di malesa sexu- 
almente transmiti cu ya ta 
conoci, hende hombeman in- 
fecta cu human papilloma vi- 
ms (HPV) for di haci sex no- 
protegi cu un partner, semper 
lo sigui transmiti e malesa aki 
pa tur otro partner ora di haci 
sex sin proteccion. E HPV 
vims, un epidemia creciente 
den nos sociedad moderno, 
ta causa cancer cervical den 
hende muhe, y awo a mustra 
cu e ta cuminsa un cadena di 
mutacion genetico cu eventu- 
almente lo resulta den cancer 
di prostaat den hende homber, 
decadanan despues. 

Dos tarea primordial di e 
homber adulto ta envolve su 
carera y matrimonio. Prome 
e mester kibra di su mesun 
famia, y despues haya un 
carera cu lo dun’e satisfac- 
cion, un standard y status di 
biba decente y un pareha cu 
lo comparti su bida y duna luz 
na su yiunan. 

Pa hombernan, desaroyo per- 
sonal no ta para despues di 
adolescencia. 

Personanan di tur edad tin 
ahustacionnan sorprendente- 
mente identico pa haci den 
transcurso di nan bida. 

E desaroyo di un adulto mas- 
culino ta progresa dor di peri- 
odonan pronosticabel cu ta 
dura aproximadamente e me- 
sun cantidad di a y ta envolve 
tareanan hopi similar. Entre 
25 y 35 hombeman ta den un 
periodo di constmccion, unda 
nan tarea ta pa haci cierto es- 
cogencia critico, ken pa casa 
cun’e of cua ocupacion pa 
scoge, por ehempel. 

Stress ta bira un hecho y con 
nos curpanan ta purba di trata 
cu esaki ta importante. 
Durante e periodo di con- 
stmccion, algun homber ta 
raporta na nos clinica cu sin- 
tomanan di presion di sanger 
halto. Profesionalmente, mi 


tin problemanan cu esaki pa- 
sobra mayoria di hende cu 
presion halto di sanger no 
tin cualkier sintoma. E ber- 
dadero tempo diagnostico pa 
empleadonan medico tuma 
bo presion di sanger ta ora 
bo ta relaha y ta sinti bo mes 
perfectamente saludabel. Tu- 
mando bo presion di sanger 
ora bo tin dolor di cabes, do- 
lor di bariga, of bou di stress 
no ta nifica cu bo ta un candi- 
dato pa medicamento di pre- 
sion di sanger. Bou dolor of 
cualkier problema fisiologico 
grandi manera sufrimento di 
griep, bo presion di sanger ta 
subi como un reaccion natural 
y saludabel y e lo normalisa 
su mes ora bo ta sinti bo mes 
miho. Hendenan cu presion 
di sanger severamente halto 
of un aumento rapido den 
presion di sanger tambe por 
experiencia dolor di cabes, 
bista wazig of fastioso, y 
black-outs; pero e hendenan 
aki probablemente ya caba a 
wordo identifica como pash- 
entnan di 
hipertension. 

Despues di e fase di construc- 
cion, hombernan di 35 pa 45 
aña ta drenta e fase transicio- 
nal unda nan ta reevalua nan 
escogencianan previo “Mi a 
scoge e trabou corecto”, por 
ehempel, of “Mi matrimo- 
nio ta bayendo bon?” Du- 
rante e periodo transicional, 
un homber ta suspendi entre 
e pasado y futuro ya cu e ta 
cuestionando loke ya caba el 
a logra pero ainda e no a tuma 
un decision tocante su futuro. 
Como un resultado, e periodo 
transicional hopi biaha ta un 
tempo di dolor, crisis y ahus- 
tacion, cual hopi homber den 
e grupo di edad aki por veri- 
fica. E ta yega un final ora un 
homber ta stop di cuestiona 
su escogencianan di pasado, 
ta haci algun compromiso 
definitivo na un enfasis of di- 
reccion nobo den su bida, of 
ta dicidi di continua manera e 
tabata bibando. 

Durante e periodo aki algun 
homber ta cambia di nan tra- 


bou of carera; otronan ta man- 
tene nan trabou pero ta duna 
menos di nan mes na e trabou 
y mas na otro interesnan. Al- 
gun homber ta divorcia du- 
rante un periodo transicional, 
of ta tene relacionnan afo di 
nan matrimonio; otronan ta 
fortalece nan compromiso 
na matrimonio y nan famia. 
Reflehando e “mucha homber 
ta e tata di e homber”, loke 
un homber ta sembra den 
un periodo ta determina con 
bon un homber ta haci den e 
siguiente periodonan. Exito ta 
contribui na exito mientras cu 
fracaso ta haci ahustacionnan 
mas despues, mas dificil. 

Un homber, cu ta sinti na edad 
di 40 cu el a scoge pa e carera 
robes, por ehempel, kisas lo 
tin dificultad di haya satisfac- 
cion den un carera nobo of 
den su carera bieu. 

Niun tarea, meta of carera 
singular por toca tur e poten- 
cialidadnan di un homber ni 
satisface tur di su deseonan. 
Crecemento y variedad ta 
importante pa tur persona. Pa 
inverti mayoria di un persona 
su interesnan y energianan 
den un direccion ta pa rechasa 
otro opcionnan den bida; esa- 
ki por causa exito of fracaso 
pa trece asina yama “bore- 
dom” of “entrapment” cu ta 
fomenta un desea pa cambio. 
Instrumental den e exito di 
cada fase ta con nos ta cuida 
nos mes fisicamente y emo- 
cionalmente. Comiendo e 
cuminda drechi pa nos tipo 
metabolico, haciendo e can- 
tidad y tipo corecto di eher- 
cicio ta instrumental pa nos 
exito den cada periodo. Cu- 
alkier stress, no maneha cor- 
ectamente, por resulta den 
abuso di alcohol, droga of di 
otro tipo. 

Get The Point! Tur di nos 
como homber tin e mesun 
necesidadnan fisico - aire, 
cuminda, awa, shelter y sos- 
iego y e mesun necesidad- 
nan psicologico, amor, tra- 
bou y un sentido di utilidad, 
reconocemento y respet pro- 
pio. E manera cu nos ta haci 


pa cumpli cu e necesidadnan 
aki, y nos gradonan di exito, 
ta varia tremendamente, pero 
e tareanan confrontando nos 
ta hopi similar. Mesun simi- 
lar como hopi asunto di bida 
ta, nos individualidad meta- 
bolico ta unico y un nutricion 
clinico y evaluacion comple- 
to di salud por provee nos cu 
e miho hermentnan pa ta exi- 
toso den nos fase actual. Si 
bo ta interesa den un presente 
saludabel pa un mañan mas 
exitoso, yama pa haci un cita. 

Carlos Viana ta un Dokter (Ph 
D) den Antropologia Medico, 
e ta un Doctor den Medicina 
Tradicional Oriental studia na 
Shanghai, China; nutricioni- 
sta clinico certifica. Tambe 
miembro di directiva di e 
Asociacion di Profesionalnan 
den tratamento di adiccion y 
toxicologia, Presidente di e 
comite pa America Latino di 
e Academia Internacional di 
Medicina Oral y Toxicologia 
(IAOMT, tambe un Cell Re- 
juvination Therapist. Dr. Vi- 
ana tin un programa di radio 
tur siman , ta skirbi y duna 
lecturanan extensamente . 

Pa mas informacion di e ser- 
vicionan na Viana Natural 
Healing Center, Kibaima 7, 
Tel 585 1270 Website: www. 
vianaheal.com e-mail info@ 
vianaheal.com 

“Prescriptions from Paradise” 

ta obtenibel na Aruba na Vi- 
ana Healing Center, Tur libre- 
ria, Gift shops y centro nan di 
salud di calidad. “Prescrip- 
tions from Paradise” tambe ta 

disponibel den forma do p rint 
y pa Kindle download pa nos 
amigo nan pafo di Aruba na 
www. amazon.com 

Pa anuncio nan acerca di mas 
evento nan y firmamento di 
buki check , check corant nan 
local, radio y television tam- 
be como riba www.vianaheal. 
com y join e discusion riba 
nos Facebook pagina: www. 
facebook.com/prescriptions- 

formparadise □ 

*Food & Chemical Sensitivity Testing 
*Specialized Hormone Testing 
*Toxic Heavy Metal Testing 
*Amino Acid Check 

www.vianaheal.com 
vianaheal@qmail.com 

Kibaima 7 

(schuin tegenover di Drive-in) 
www.facebook.com/vianahealinqcenter n 

Take home PARADISE 


Special pa Local 
2-4-1 
^cupuncture 

Tur Dialuna 
& Diaranson! 


BUSCANDO ALIVIO ? 585-1270 

DOLOR - DRUMI - STRES - ALERGIA - Problema cu STOMA, PMS, 
MENOPAUSIA, KEINTURA OF GRIEP Chronico - FERTILIDAD, EMBARAZO 
Natural, Post-Partum - ADICTION (Alcohol, Tur clase di Droga, Gamble, Sexo, 
BAHA PESO) - Problem di ENVEHECE “ 
of OTRO MALESA - Pa tur edad! 

Gift certificates, Healthy products 

In Book & Gift shops, Botica’s 

facebook.com/prescriptionsfromparaidse 

E-Book on amaian 

Segun Parlamentario Ady Thijsen 


Tereno caminda a traha pier na Savaneta a keda otorga na 

un famia yega na Gobierno 



Parlamentario 
Ady Thijsen 

ORANJESTAD - Fraccion 
di MEP tin un preocupacion 
grandi mesun cos cu e comu- 
nidad di Savaneta. Parlamen- 
tario Ady Thijsen di fraccion 
di MEP a bisa cu e comunidad 
di Savaneta ta preocupa cu e 
desaroyo cu ta bin riba e tere- 


no caminda antes tabata situa 
Brisas del Mar. 

COMISION 

Thijsen a bisa cu e comunidad 
di Savaneta a lanta un comis- 
ion pa asina mustra nan mal- 
contento riba loke ta bay pasa. 
E tereno cu tin na Savaneta ta 
uno cu ta bay conoce un de- 
saroyo net caminda cu e pier 
nobo a keda construi. Na aña 
1987 dia 20 di October e tere- 
no a keda duna nan un tereno 
di pesca na un comision cu a 
lanta y yama un asociacion di 
pesca. Ora cu nan a pone pa 
un proyecto cu tabata sosteni 
pa Hulanda y Gobierno di 
Aruba, a lanta un comision di 
e bario di Savaneta y a para e 
proyecto aki y a tuma e deci- 
sion cu e area aki ta bay keda 
pa publico, specialmente pa 
e pueblo di Savaneta pa haci 
uzo di dje. 

CAMBIO DI TERENO 


A bin na conocemento di 
MEP cu e ciudadanonan di 
Savaneta a tende cu e tereno 
a keda pasa pa cierto famia cu 
ta afilia hopi cerca cu partido 
AVP. MEP a haya ta necesa- 
rio pa investiga e decisionnan 
aki. 

Tur decision cu ta wordo tuma 
mester keda tuma a base di e 
principio di bon gobernacion. 
Si a para e proyecto aki den 
pasado y awor aki diripiente e 
ciudadanonan ta wak cosnan 
ta pasando, caminda cu riba 
diasabra a midi e tereno y a 
marca e tereno, ta algo preo- 
cupante. 

Nan a bisa cu nan tin apodera- 
cion pa midi e tereno y cum- 
insa cu un proceso. 

DRECHA PIER 

Thijsen a bisa cu e pier a keda 
drecha, pues esun cu ta bay 
traha e proyecto aki ta bay 
beneficia di e proyecto aki. 
Thijsen a bisa cu e situacion 


Ku honda pena nos ta partisipa morto di 

Valeria Yrausquin - De Wit 

Nos mama, nos ruman I nos Oma stima 



Bincho 

Lecho 

Sonia 

Amigunan: 

Ina i Milushka, 

Famianan na Korsou: 

Yrausquin - Jonckheer - Perret Gentil - 
Koreman. 

Famianan na Aruba: 

Yrausquin 

Famianan di Hulanda: 
van der Zijl - van Zutphen 
Famianan di Venezuela: 

Curiel - Bianchi - Jurado 


aki no por tuma luga. Ya caba 
nan ta den poder di cierto 
documentonan cu ta hopi im- 
portante. 

Thijsen ta preparando pa haya 
mas documento y e momento 
ey ta bin dilanti pa duna mas 
informacion. 

Tur decision cu keda tuma 
mester tene cuenta cu e bario 
y e posicion di e comunidad. 
E bario kier tin claridad riba 
loke ta tuma luga y mas ai- 
nda ora cu nan ta mustra riba 
e hecho cu e tereno di Brisas 
del Mar a keda destina pa e 
keda un area publico. 

MIDI TERENO 

E marca ta bin di pariba y e 
ta bay te na e pier. Caminda 


cu e pier ta, tur hende ta lan- 
da. Si un hende bira doño di 
e tereno, nan ta bay lanta un 
muraya y ta haci cu e hende- 
nan no por yega lama mas. 
Esey no ta punto esencial, e 
punto ta cu a bisa cu ningun 
hende ta haya e tereno, pero 
awor diripiente e tereno ta 
keda pasa pa otro hende. E 
momento cu nan traha e cas of 
proyecto riba e tereno, ta haci 
cu ningun hende por yega 
banda di lama mas. E preo- 
cupacion grandi ta cu ningun 
hende por haci uzo di e area 
aki mas. 

E autoridad concemi mester 
duna e transparencia y bisa 
kico ta pasando den e situa- 
cion aki. □ 


Cu gran tristeza ta anucia 
fayecimento di 

Sra. Petra Celestina Danies 

Na bida Mama di nos colega Rugelio 
Jacobs. 

Staff, Personal di ASTEC ta extende 
palabranan di condolencia na yiunan, 
nietonan, bisanietonan ,rumannan y 
demas famianan. 

Cu Petra sosega den braza di Señor. 


JJL NIEUWIUNI0R N.V. 


Ta participa fayecimiento di 

Petra Celestina Danies 
Mihor conoci como 
“Dudu” 

“Mama Petra” 

Na bida mama di nos colega 
Celia (Maria) Romero. 

Condolencia y hopi forsa na 
henter e famia. 

Cu “Mama Petra” sosega na paz. 






















u B12 lANUNCI0 Dl FAYECIMENTO 



^Aurora^ 

JfdwkTif C^tiWk’ 

Tel; 593-0657 /583-6599 / 560-1403 
Fax: 5B8-6S98 

”Ami ta e resureccion y e bida, esun cu kere 
Den mi lo biba maske e muri y tur esnan cu 
Ta biba y ta kere den mi lo no muri nunca.” 

Juanl 1:25,26” 

A fayece cristianamente: 



Senor Carlos Victorino Britten 

Mihor conoci como Tf Calito ff 
Ex Trahado di Airopuerto 

Na nomber di su Rumanan: 

Sra. Vda. Maria Geerman-Britten y Yuinan 
Petronilia ”Ninita” Britten 
Sra. Vda. Sixta Trimon-Britten y Yuinan 
Sra. Adelberta ”Betty” Y Sr. Florencio 
Wemet- Britten y Yui. 

Sra. Vda. Ludovica ”Wica” 

Dijkhoff-Britten y Yiu 
Clarita Britten 

Casper y Judith Boekhoudt yiunan 

Tur Sobrina y Sobrinonan, Primo y 
Primanan, iha, tur conociman y bon bisiñanan 

Demas Famia: 

Britten, Jacobs, Geerman, Trimon, Dijkhoff, 
Wemet, Boekhoudt, Tromp, Croes, Bareño 
Boekhower, Genser, Figaroa, Franken, De 
Cuba Yarzagaray, Isreal, Thode, Ruiz, Kelly, 
Henriquez, Falconi. 

Ta invita pa asisti na acto di entiero cual lo tuma 
lugar Diabierna 14 di Juni 2013 pa 4 ? or di atardi 
saliendo for di Misa Santa Filomena pa Santa 
Catholico Pastoor Kranwinkel na Paradera. 

E restonan mortal di Carlos lo ta reposa for 
di 2 ? or di atardi na Misa Santa Filomena na 
Paradera. 

Adres pa condolencia: 

Aurora Funeral Home, Cumana #76, 

Diahuebs 13 di Juni 2013, 7.00-9.00 pm 
Enbes di flor of krans lo tin un box di donacion 
disponibel pa Misa di Paradera. 

Nos ta pidi nos disculpa si nos por a lubida un 
of otro famia den nos tristeza. 

Despues di entiero nos no ta risibi bishita di 
condolencia na cas. 



^.Aurora^ 

J^fwkTdf r 

Tel; 593^0657 / 586-6699 / 560-1403 
Fax: 5B8-6698 

Gradicimento/Invitashon 

Pa medio di esaki famia kier a gradici tur esnan 
cu a sostene y compaña nos durante fayecimento 
y entiero di: 



Victor Oscar Martinus 

Cariñosamente yama “bebito” 

Un gradicimento na esnan cu a manda flor, 
krans, tele-gram y yamadanan di telefon. Na Be- 
tesda Home Care, na staff y Personal di Horacio 
Oduber Hospitaal, Centro Colorado, sra. Denise 
Koolman y Sociale Zaken. 

Na esnan cu a compaña nos y cu a duna nos nan 
sosten na e momentonan dificil, boso atencion ta 
un gran consuelo pa nos. Nos disculpa si nos por 
a lubida algun persona. 

Alavez nos ta invita boso pa 3 santo sacrificio di 
misa pa descanso di alma di nos defunto stima, 
cual ta tuma lugar: diahuebs 13 y diasabra 15 di 
juni 2013 pa 7 ? or di anochi. 

Dialuna 17 di juni 2013 pa 8.45 di mainta na 
misa San Francisco na Playa. Despues di ultimo 
misa lo tin un santo rosario na cas Alivio straat # 
12 pa 7 ? or di anochi. 

Boso presencia ta altamente aprecia. 

Na nomber di su yiu, rumannan y demas famia. 


,, Dlfe 


Biba cada momento 


7p 


Gradicimento 

Na nomber di su ruman, su sobrina-, sobrinonan y 
di su sobre sobrina- sobrinonan kier a gradici tur 
esnan cu a mustra nan atencion na ora di fayeci- 
mento di mi ruman y omo stima 

Demitelio (techi, mitelio) kock 

Gradecimento special ta bay pa staf y personal di 
saba san nicolas pa nan bon cuido durante su 
estadia cerca nan y tambe un danki special na the 
olive tree funeral home pa nan excelente servi- 
cio . 

Sra. viuda rosita koolman-kock y demas famia. 


Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 
theolivetreefuneralhome@gmail.conn 
www.theolivetreefuneralhome.com 

LT66 Biba cada momento 

jimercd home 

“Mijn hart is beroerd door een kille wind. 
Wat hebben wij samen het leven bemind. 
Straks zal alles een mooie herinnering zijn. 
Nu doet het nog pijn. ” 

Hierbij maken wij bekend dat van ons is heen 

gegaan mijn lieve echtgenote, 

onze moeder, grootmoeder en over grootmoeder: 



Willy Lo-Fo-Sang de Robles 

De begrafenis zal later bekend worden gemaakt. 


Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 
theolivetreefuneralhome@gmail.com 

^.Aurora^ 

Jfj-Wki7id 

Tel: 593^0657 / 586-6699 / 560-1403 
Fax: 5B8-6698 

“Mi kier scucha Dios-Señor su palabra, amor y 
verdad lo topa, 

Husticia y pas lo brasa otro; 

Berdad lo brota for di tera i husticia mira abao 
for shelo”. 

Salmo 85, vers. 10-11 

Cu honda pena pero conforme cu boluntad di Dios 
y agradecido pa tur locual el a nifica y hasi pa nos, 
nos ta anuncia fayecimento cristianamente di: 



Jacintha Kock 

*17-08-1946 f U-06-2013 

Acto di entiero ta tuma lugar diahuebs 13 di juni 
2013 na misa Fatima na Dakota di 2 ? or pa 4 ? or 
di atardi despues saliendo pa Santana central na 
Sabana Basora. 

Adres pa condolencia: Aurora Funeral Home, di- 
aranson 12 di juni 2013 di 7 ? or pa 9 ? or di anochi. 













































mmaa ANUNCIO Dl FAYECIMENTO/LOCAL lll 3 , 


DIAHUEBS 13 JUNI 2013 


.j.Aurora ^ 

Ç^imihd cJ&flte 

Tel: 593-0B571 seS-5699 1 560-1402 
F3x: 5BA-669S 

Lagrima y floman por seca su recuerdonan y tur loke e la 
hasi y significa pa nos lo keda graba pa semper den nos 
mente y curason. 

“Cerca Dios mi alma ta na paz, ta di dj’E mi 
salbacion ta bini” 

Salmo 62:1 

Cu profundo tristeza na nos curason, nos ta participa cu a 
fayece cristianamente 



Feliz Dubero 

Mihor conosi como Feli of Buchi 
*14-01-1938 fl0-06-2013 

Na nomber di su 
Esposa : 

Elsa Dubero-Werleman 
Yiunan : 

Hubert Dubero (Chepito) y 

Vivian Wong y famia 

Evelijn y Dennis Powsey -Dubero 

y famia na Portugal 

Iris y Dick Voets Javier y Ludwina 

Dubero-Flanegin 

Nietanan: 

Mayline, Glendelyne y Shyanne na 
Hulanda, Canada y Portugal 
Mescos cu nieta: 

Lisjennie Morillo 

Rumannan: 

Rubia Dubero 

Angelica Dubero y famia 

Elva Dubero y famia 

Rosa y Luis Peña-Dubero y famia 

Sobrina y sobrinonan: 

Sra. vda Ingrid Croes y Leonard 
Sari v/d Linden y yiunan 
Chito, Jenny, Edna, Robby, 

Alvin, Franky, 

Veronica y yiunan, Rosemarie y 

yiunan, Yvonne y 

yiunan na Hulanda Manuel 

Tanta: 

Suitbertha Croes-Dubero 
Swa y cuñanan : 

Sra Vda Reneta Paesch 
Enrica y Genaro Morillo y yiunan 
Juliana Werleman y Maldo Mariny 
yiunan 

Sra Vda Jacentha Kock yyiunan 
Leopoldo y Diana Werleman y yiu 
Satumina y Domingo Danja y yiunan 
Mauricio (Mau) Werleman 
Camilio (Cameu) Werleman 
Adriano (Jean) Werleman 
Minerva Dubero-Arias Pichardo 

Mescos cuyiu: 

Mariela, Lourdes, Alex, Ricardo y Satumo 

Ex casa: 

f Anna Maria Schotborg-Yarzagaray 

Sobrino y sobrinanan, primo y primanan, comer y comper- 
nan, ihanan, amigo y amiganan, bisiña y conociman, 

Famia : Dubero, Werleman, Yarzagaray, Powsey, Voets, 
Flanegin, , v/d Linden , Wong, Schotborg, Lampe, Peña, 
Arias Pichardo, Stal, Morillo, Danja, Paesch, Kock, Lo-A- 
Njoe, Willems, Croes, Maduro, Thiel, Hoevertsz. 

Nos disculpa si den nos tristeza nos por a lubida un of otro 
famia. 

Ta invita tur bisiña y conociman, amigo y amiganan y demas 
famia, pa asisti na e acto di entiero cual lo tuma lugar dia- 
bierna 14 di juni 2013 pa 4'or di atardi saliendo for di Misa 
Inmaculata Concepcion y despues pa Santana Sta Maria na 
Sta Cmz. For di 2'or nos difunto stima lo ta reposa den Misa. 

Adres pa condolencia: Aurora Funeral Home diahuebs 13 di 
juni 2013 di 7:00 - 9:00 di anochi 


^0 

Biba cada momento 


”Amor y ñeldad ta topa, husticia y paz ta 
brasa otro; 

Fieldad ta brota for di tera y husticia ta 
baha for di cielo. 

Husticia lo bai dilanti y paz lo sigui den 
su paso. " 

Ps. 85:10,11,13 

Cu inmenso tristeza na nos curazon, nos ta par- 
ticipa fayecimento di: 



Petra Celestina Danies 

mihor conoci como: 66 Dudu”, “Mama Petra” 
19 mei 1932 - lljuni2013 

Na nomber di su: 

yiunan: Annie Jacobs y famia 
Susita Jacobs y famia 
Rogelio Jacobs y famia 
Celia Romero y famia 
Eco Jacobs y famia 
Patty Cheong y famia 

nieto y nietanan, bisanieto y bisanietanan, 
rumannan, suegro y suegranan, swa y cuñanan, 
sobrino y sobrinanan, primo y primanan, 
comer y compeman, ihanan 

y demas famia ta invita tur amigo, bisiña y 
conoci pa asisti na e acto di entiero cual ta tuma 
lugar diahuebs 13 di juni 2013 pa 1 l ? or di mainta 
saliendo for di Misa Santa Filomena pa santana 
catolico “Pastor Kraanwinkel” na Paradera. 
Oportunidad pa condoleer famia y despedi di 
Petra lo ta reposa for di 9 ? or pa 1 l’or di mainta 
den Misa Santa Filomena na Paradera. 



Nos ta lamenta cu despues di entiero nos no por 
ricibi bishita di condolencia na cas. 


Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 

Aprecio mutuo entre 
Minister President y 
Voz-i-Landia 

Premier Eman ta felicita organisado 
y ganadonan 


ORANJESTAD 

Prome Minister Mike 
Eman ta masha con- 
tento di tende con bon 
e regreso di Festival 
Voz-i-Fandia a resulta e 
aña aki. Diamars atardi 
e mandatario a ricibi na 
su oficina Sr. Gerry de 
Freitas, representante 
di e comite organisado, 
kende a haci entrega 
na Premier Eman di un 
potret den leishi cu tur e 
muchanan cu a participa 
den e competencia esco- 
lar di canto, e aña aki. Di 
su banda, Minister Presi- 
dent a dispensa su mes 
un biaha mas pa e hecho 
di no por tabata presente 
na e final di diadomingo 
atardi ya cu compromi- 
sonan di e Hunta di Re- 
ino a mantene ocupa. 
Prome Minister Mike 
Eman ta na altura si cu 
tur cos a cana nechi y 
esnan presente a dis- 
fruta di un atardi hopi 
agradabel caminda a 


promove composicion y 
canto. Prome Minister ta 
felicita henter e comis- 
ion tras di e realisacion 
di Voz-i-Fandia 2013, 
ta desea nan hopi exito 
den e proximo edicion y 
naturalmente ta manda 
un pabien grandi na e ga- 
nadonan di diadomingo 
ultimo, esta Damon Illes, 
di Scol Primario Ku- 
dawecha, Xenon Daal, 
di Mariaschool, Shannon 
Bueno di Reina Beatrix- 
school y Zaina Falconi di 
Colegio Sagrado Cura- 
zon ademas di tur esun- 
nan cu a participa. □ 



CUIDA GOOIDG 




irora^ 






Tel: 593-0867 1 588-6699 / 560-1402 

For: 5B&-6693 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu honda pena, pero conforme cu boluntad di 
Dios ta anuncia fayecimento inesperadamente di: 



Ashwin Esteban Stroop 

*26-12-1948 f12-06-2013 

Acto di entiero lo wordo anuncia despues. 

Adres pa condolencia: Aurora Funeral Home, di- 
asabra 15 di juni 2013 di 7 ? or pa 9 ? or di anochi. 


Bernhardstraat 134-136 - San Nicolas - Tel 584 8888 

B14 |VARIEDAD 


uatTl 

IA WARDA 


Oranjestad 

Dr. Mungra 


911 



POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 
AMBULANCE 

584-5050 


BOTICA 

O'STAD Trueiaal TeL 583-8560 
S NICO LASCentro Me_d]c_o_Te[: _ 5 _ 84 -_ 5 _ 79_4 


SERVICES 


INFORMATION 

SETAR 

TAXI 

TAXI-TAS 

PROF. TAXI 

TAXI D.T.S. 

SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 


13 Carnival Breeze 


MORTUARIO 


AD Patres 
Aurora 

Mementomori 
The Olive Tree 


584-2299 

588-6699 

583- 3358 

584- 8888 


FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 

FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Tel_ 582-4433 _ 

Diabetic Foundation 

Arubano 

Teh 583-3808 _ 

Narcotics Anonymous 
Teh 583-8989 _ 

Foundation Amor 
pa Prohimo 

Tel: 583-3345 /586-6976 

Women in Difficulties 

Foundation 

Tel: 583-5400 



Bo cadena 
di numbernan 
di suerte ta duna 
e number di awe 


Sorteo di 12 Juni 2013 


is»° 



08 09 17 

5oke A v ett® A 

20 33 28 L 


37*3 
Signo: Libra 

* 1 « 2 



1 7 


6 6 9 7 

(D » ©® 

6 6 3 6 


LtfltO 






10 11 14 27 

v e9 a 


3 4 2 2 

©C ®® 

3 3 6 6 

DIARI0 ®( 6 6 » 

@(6 ®,« 

9 0 4 2 


SUPER 

4 


6 6 2 0 


Sorteo di 5 Juni 2013 
13 19 22 44 
44 46 X4 


Jackpot $ 20 IVIILLION 


Sorteo di 6 Mei 2013 

MMi 10 11 12 20 

55 19 


Meteo Aruba: 

Aire seco ta 
sigui cubri 
nos region 
limitando 
formacion di 
nubia 



ORANJESTAD - Situacion 
general di tempo ta indica 
cu durante e proximo 24 ora 
no ta anticipa cambionan 
significante den e condicion 
di tempo actual. Un aire 
relativamente seco lo sigui 
cubri nos region asina limita 
formacion di nubianan den 
nos region. 

CONDICION DI LAMA 

Modera te localmente 
bastante bruto cu altura di 
olanan entre 1 y 2 meter. E 
olanan di mas halto lo ta riba 
lama hancho. 

TEMPO PAAWE 
MAINTA 

Shelo lo ta parcialmente nubla. 
Lo bay tin leve posibilidad di 
awa. Temperatura maximo: 
32°. Indice di calor lo ta te 
36°. Indice ultravioleta: 9. 
Biento ta for di direccion 
oost alrededor di 19 nudo, cu 
rafaga te 30 nudo. Posibilidad 
di awa lo ta menos cu 20 %. 
Precipitacion lo ta menos cu 
2 mm. 

TEMPO PAAWE NOCHI 

Shelo lo ta parcialmente nubla. 
Lo bay tin leve posibilidad di 
awa. Temperatura minimo: 
27°. Biento ta for di direccion 
oost alrededor di 17 nudo, cu 
rafaga te 28 nudo. Posibilidad 
di awa lo ta menos cu 20 %. 
Precipitacion lo ta menos cu 
2 mm. 

Salida di solo lo ta 6’or y 10 
di mainta y bahada di solo lo 
ta 7’or di anochi. □ 



Lo bay tin placa y exito den un cuestion 
economico. Por ta bo a keda di ta bo so 
y awo subitamente bo ta haya bo mes 
cu mas hende den bo bida. Numbernan 
p'awe: 2, 28, 37 y 51. 


Aries 


Lo bo ricibi un impacto emocional positivo 
cu lo alegra bo bida afectivo. O purba. 
Bo tin pasenshi y lo bo sa di tuma cosnan 
cu calma. Lo miho ta pa actua paulatina- 
mente. Numbernan p'awe: 6, 1 6, 40 y 49. 



Tauro 



Haci tur cos segun cu e ta bay presentan- 
do. No pura. Ta ora pa saca dilanti loke 
bo tin paden, tur e ternura cu bo ta capaz 
di duna y brinda sin limite. Numbernan 
_ p'awe: 5, 27, 33 y 41. 

Gemlnis 

Cosnan lo bay cambia positivamente 
p'abo. Bo tabata sa cu dentro di algun dia 
Io bo ta biahando of asistiendo un evento 
di gran relevancia? Prepara bo mes. Num- 
bernan p'awe: 6, 1 1,25 y 32. 



Cancer 


Esaki ta bo ciclo di areglonan sentimental. 
Awor aki bo ta den un ciclo caminda pre- 
causion y tacto social mesterta prome luga 
den bo accionnan. Numbernan p'awe: 2, 
12, 29 y 36. 



Leo 


Lo bo resolve eficazmente asuntonan pen- 
diente. Aunke energia cu ta envolvebo ta 
directo y positivo bo mestertene cuidao cu 
bo expresionnan. Numbernan p'awe: 27, 
33,41 y 48. 



Ui|go 



Loke bo a desea lo bolbe realidad. Si bo 
gusta loke bo ta scucha procedente di un 
hende recientemente cu b'a conoce y pen- 
sa cu por ta un hende pa comparti. Dal 
bay. Numbernan p'awe: 6, 1 4, 22 y 36. 


Libra 


Actua manera bo ta. No laga bo mes in- 
fluencia pa otro. Bo por ta sobrecarga bo 
pareha cu bo persecucion y acusacionnan. 
Kico ta pasando? Wak kico ta pasando. 
Numbernan p'awe: 5, 28, 32 y 41. 



Scorpio 



Bo iniciativa lo dunabo e placa cu bo ta 
buscando. Bo sa con pa mira bida di un 
manera realista y mescos cu bo ta pidi 
p'abo, duna esaki na bo pareha. Num- 
bernan p'awe: 9, 1 8, 34 y 44. 

Sagitario 

Tur cos lo core convinientemente den bo 
bida desde awe. A yega e momento di 
aplica loke ta wordo yama "empatia". 
Pone bo mes di biaha den e luga di e 
otro persona. Numbernan p'awe: 3, 

Capr icornlb 25 y 35 

Bo oportunidadnan economico lo au- 
menta durante e ciclo aki. Esaki ta 
momento di accion pa bida finalmente 
duna e buelta den amor cu bo merece. 
Numbernan p'awe: 1 6, 23, 33 y 41. 




Aquario 


No lansa bo mes na nada imprudente. 
Haci tur bo cosnan cu hopi discrecion 
durante e ciclo astral aki, caminda bo 
tin Luna den bo signo. Numbernan 
p'awe: 1,3, 1 7 y 1 8. 



Pisces 


Jackpot $ 12 MILLION 














































SOCIALK 


DIAHUEBS 13 JUNI 2013 


Dia di Tata na Paseo Herencia 


ORANJESTAD - Dia di tata ta 
na caminda y Paseo Herencia 
tin tur loke famianan mester 
pa duna honor na e homber 
di cas. Tin ofertanan fabuloso 
riba regalo den nos tiendanan 
exclusivo, manera Havana 
nines cu a recibi un coleccion 
nobo,Sparkles ta ofrece 
35%di descuento riba holoshi, 
y Kristies Jewels ta ofrece 
20% di descuento riba holoshi 
y joyas pa hende homber. 

Nos restaurantnan ta ofrece 


dushi cuminda internacional 
manera Le Bistro y Scala y 
si ta ambiente deportivo bo 
ta buscando TGI Friday ta e 
luga perfecto. Iguana Cantina 
ta ofrece cuminda Mexicano y 
Pizzo’s ta e luga pa un dushi 
pizza Italiano y despues hiba 
papi pa come un dushi Ice 
cream di Haagen Dazs, cu ta 
ofrece pa cada compra di 25 
florin bo ta recibi un scoop 
gratis. 

Riba dia di TATA Paseo lo 


entretene tur presente cu un 
show bou di encargo di Grupo 
Tipico Alegre Cadushi Largo 
pa 7:30pm riba nos esenario. 
Y na di Plaza Padu Tatanan 
lo tin e oportunidad di hunga 
Domino y gana premionan di 
Paseo Herencia. 

Cumpra bo regalo pa dia di 
Tata na Paseo y trece papi 
pa pasa su dia special na 
Paseo Herencia, e centro 
comercial cu mas ambiente y 
entretenimento na Aruba. □ 



NOS TEY ATROBE CU NOS PAGINO 01CIASIFICADO GRATIS 



■ 

PERSONAL GRATIS MAX 20 PALABRA - TA ACEPTA AVISO FOR DI 9:00AM - 4:00PM É8fe 

PASA LAGA BO AVISO NA OFICINA Dl BON DIA ABUBA WESTSTBAAT #22 


TA BENDE 

Chevrolet Avalanche 
2002, automatic, color 
blanco y color preto 
paden, kibra dilanti y na 
banda. Por drecha of 
tambe pa piesa. 

(”as is where is”) 

Afl. 5000,- negociabel. 
Tel: 594-9990 


TA HUUR 

Un apartment Studio 
independiente na 
Palm Beach. 

Pa mas informacion 

Tel: 567-5388 


TA BENDE 

Asesorio exclusivo di 
diseñodora reconoci. 
Armband, cadena, etc. 
Pa mas informacion 

Tel: 563-0891 


TA BENDE 

1 Bottle cooler manera 
nobo A-1 condition ± 30 
caha cerbes. bon pa 
bar of restaurant. 
PrijsAfl. 2.500,= Pa mas 
informacion yama 
Tel: 660-3870 


TA BENDE 

Siman 14-21 Juni Costa 
Linda 2-Bdr. US$ 850, 3 
anochi (weekend) of 4 
anochi (siman) @ US$ 
450. Pa mas informacion 
Tel: 585-1582/567-3476 


TA BENDE 

Un BMW 3201 
color blanco 2006. 
Den hopi bon condicion 
Pa mas informacion 
yama 

Tel: 733-7007 


SERVIGIO 

PUBLICO 

Pa cualkier fiesta , 
2 Sum-Band tey pa 
sirbibo. Pa mas 
informacion yama 

Tel: 583-9012 


TA BENDE 

Un Boto Baha 26” motor 
Yamaha 300hp. HPDI. 
Boto ta bin cu su 
Trailer. Prijs ta 
Afl. 45.000,= 

Pa mas informacion 
Tel: 733-9993 


TA BENDE 

1 Stand up cooler 1 
porta di glas pa refresco 
of pa usa den cushina. 
(bar restaurant) Prijs 
Afl. 600,- pa mas 
informacion yama 
Tel: 660-3870 


TA BENDE 

Cabrito pa cria di un te 
cuanto cu bo kier 
cumpra. Esun cabrito cu 
tin baby bo ta haya e 
cabrito baby gratis. 
Tel: 741-2537 /734-7327 


SERVICIO 

PUBLICO 

Nos ta train tur tipo di 
cacho. Pa mas 
informacion yamaAruba 
Dog Academy na 
Tel: 588-0234 
info@arubadogs.com 


TA BENDE 

Un Harley Davidson 
costum. Hopi bunita, 
nobo gespuit, hopi 
chrome messs 
PrijsAfl. 25.000,= 
Pa mas informacion 
Tel: 733-9993 


TA BUSCA 

Señora ecuatoriana ta 
busca trabao di limpieza 
de casa, cuidar niños o 
hente grande. 

Pa mas informacion 
Tel: 995-2371 


TA BENDE 

Quadriser KJMO MXV 
300, un doño, bon 
condicion. Pa mas 
informacion please 
yama telefoon 
Cel: 594-9069 


TA BENDE 

Ganga dia di tata costa 
linda 2 bdr US$700 3 
anochi (weekend) of 4 
anochi (siman) @ US$ 
400. Pa mas info. 
Tel: 585-1582/567-3476 


TA BENDE 

Ford F-350 dually full 
equipped 2000. 4 drs. 
wheel size 22”, 
color shinishi silver 
Hopi bunita, hopi extra’s 
PrijsAfl. 45.000,- 
Pa mas informacion 
Tel: 593-0403 


TA BENDE 

Eikenhout kast di 
Hulanda, Chandeliers 
blanco (luz) TV di color 
32” pa mas informacion 

Tel: 733-7007 


TA BUSCA 

Tereno eigendom of 
erfpacht pa cumpra. 400 
- 500m 2 den vesindario 
di Alto Vista (Noord) ta 
paga Afl. 40.000,- yama 
entre 6’or - 7’or 
Tel: 568-1357 


TA BENDE 

Mata di Fruta super bon 
prijs. tambe nos tin 
machine pa carpinte 

Tel: 733-9993 


SE OFRECE 

Servicio de mte. aires 
acondicionados 
derivaciones 
instalaciones 
electronicas 
residenciales de tv por 
cable. Pa mas info. 

Cel: 749-8756 


TA BENDE 

Un Truck JAC 2008 cu 
solamente 15.000km 
cori, STD, pa carga 
santo etc. 

Tel: 593-6305 / 
593-8797 


SERVIGIO 

PUBLICO 

Pa tur trabao di 
verfmento, pluming, 
chapi, corta mata grandi 
y chiquito y mantencion 
di hardin. Tel: 568-3728 


SERVICIO 

PUBLICO 

Pa tur trabao di 
verfmento, plumbing, 
Chapi corta mata, 
mantene hardin. 

Tel: 593-8750 


SE ALQUILA 

Un cuarto con una 
cama, en cumana #93 
con servicio incluido a 
Afl. 450,- pa info. 

Cel: 749-8109/747-6016 


SERVICIO 

PUBLICO 

Ta traha cas completo, 
dak, cura, basha vloer, 
pleister, traha pos, 
drecha dak, verf cas y 
edificio, plafon, mosaico. 
Ta rosa hasi tereno limpi 
y jena fundeshi. etc etc 
Cel: 566-0222 

Mascarilla natural 



Si bo habri bo frigidaire 
y wak carot “perdi”, al- 
gun lamunchi of por ta un 
poco di honing, no pensa 
den bentanan afo, probe- 
cha! Sin duna nos cuenta, 
nos tin un deposito di pro- 
ductonan di belleza den 
nos man. 

Fruta, berdura, yoghurt, 
webo, honing, azeta... tur 
por converti den un linea 
di cosmetica “casero” , y 
no puntra mes pa e resul- 
tado, pasobra sigur no ta 
faya. 


Lachi? Por mehora di 
manera natural 

Mescla e pulpa di un awacati cu un carot cushina y mula. 
Mescl’e bon te ora e bira un crema. Pone den e cara tres biaha 
pa siman durante dos or. Kit’e cu awa tibio. 

E pulpa di apelsina tambe ta un excelente opcion. Simplemente 
pone riba bo cara pa 15 minut. Esalci ta yuda activa e circula- 
cion. 

Un mascarilla di yeast fresco tambe ta hopi efectivo: mescla un 
cuchara chikito di yeast cu dos cuchara di lechi tibio y aplica 
riba bo cara. Lague durante 20 minuut y despues kit’e cu awa 
tibio. Esaki ta limpia e porionan y reduci e prome lachinan. 

Limpieza profundo den un 2x3 

No tin nada mihor cu un sesion di limpieza profundo pa tin 
un aspecto saludabel. Mihor si 
nos ta hañe cu algun cuchara 
di avena y honing of un simpel 
blanco di webo. 

Apenas nos mester avena y 
honing combina cu un octavo di 
cup di azeta di almendra y cinco 
of 6 drop di awa destila. Draai’e 
te ora tur e ingrediente ta mez- 
cla perfectamente. Aplique riba 
bo rostro, lague pa 15 minut. E 
limpiado facial aki ta elimina e 
impuresa y e vet excesivo di e 
piel.Q 



Cutis resplandeciente cu aroz 


Bo a puntra bo mes algun 
biaha, kico e muhe Asiatico 
ta haci pa tin un cutis asina 
bunita? 

E contesta ta ... awa di aroz! 
Bo tin mancha scur na bo 
piel? Lava cara cu awa di 
aros, e ta haci e mancha mas 
cla, entre otro propiedad. 
aros ta un ingrediente hopi 
usa den cosmetica desman- 
chante. E acido kójico, un di 
e activonan blanqueador por 
excelencia, ta traha di un hon- 
go yama koji cu ta wordo ex- 
trai di e aroz fermenta. Pesei 
si bo tin mancha scur riba bo 
cara, esun cu ta pone mas aña 
riba nos, ora ta resta luminos- 
idad, por aclara e mancha aki 
cu e awa di aroz. 

E melanina, e celula cu ta 
duna color a la piel ta distri- 
bui den forma mas desigual 


cu e edad y esaki ta proboca 
e aparicion di e mancha scur 
riba cara, man y pecho. Bo 
por pone den practica e re- 
medi natural aki cu ta masha 
facil ademas di economico. 
Ta facil pa hacie 
Herve aroz 
organico cu 
awa desti- 
lada 

Cola e likido 
y pone den 
un comchi di 
glas 

Warde den 
frigidaire 
Use friu 
Mester tin 
constancia y 
lava e cara 
cu e locion 
natural aki 
tur dia of cada dos dia. Bo ta 


wak despues di algun tempo 
e piel ta mas hidrata, suave y 
mas importante, bo por bisa 
ayo na e manchanan y bon- 
bini na un cutis mas uniforme 
y luminoso. Q 






Cua ta e temperatura ideal pa lava cabey? 


Awa ta bon den e temperatura 
aki? Esaki ta un pregunta cu 
nos ta haci tur ora, sobre todo 
teniendo na cuenta cu esaki 
ta algo hopi personal. Nos 
por tin nos preferencia, pero 
lo cierto ta cu e temperatura 
ta ifluencia den e buniteza di 
nos cabei y e ideal ta cu awa 
ta tibio. 

E razon? Si ta demasiado friu, 
no ta bai elimina e exceso di 
vet, pero si por lo contrario un 
temperatura hopi alto por crea 
un produccion extra di vet 


natural. Ademas pa haña mas 
brillo por haci e ultimo hawa 
cu awa friu, algo cu ta yuda 
cera e cuticula y cu esei nos 
por logra un mayor reflexion 
di luz. 

Y ademas... 

Prome cu cuminsa e labado, 
ta importante pa e cabey ta 
totalmente muha. 

No ta conveniente un exceso 
di champu, esaki ta sirbi sola- 
mente pa laga residuo. E can- 
tidad di spuma cu ta produci 


no ta determina e calidad di 
e champu, sino e agentenan 
spumante cu e ta contene. 
Ademas e ta percura pa no 
conopa e cabey ora bo ta 
aplica e champu, of haci e 
tipico y innecesario gestonan 
circula cu solamente ta con- 
tribui na traha conopi den ca- 
bey. Ta miho haci un gesto di 
pins poniendo e duim contra e 
dedenan restante, y semper cu 
gesto di ariba abou, pa cera e 
cuticula. Q 

